
- Cu atit mai puţin pot să înţeleg 
cum a invățal de la bun început un 
pătanjen să țeasă o pinză. Cind au 
apărut cuvintele, toată lumea a spus 
că e un miracol, dar nimeni n-a SCOS 
în evidenţă faptul că țesătura în sine 
era un miracol. 

- Ce e aşa miraculos la o pinză de 
pãianjen? se miră doamna Arable. 
Nu înțeleg de ce spuneţi că o pinză 
de păianjen este un miracol, e doar o 
pinză. 

- Ați încercat vreodată să tesețļi 
vreuna? întrebă doctorul Dortan. 

— Fern spune că animalele vorbesc 
între ele. Doctore Dorian, credeți că 
animalele vorbesc? 

- N-am auzit niciodată pe 
vreunul să spună ceva, replică el, 
dar asta nu dovedeşte nimic. Este 
foarte posibil ca un animal să-mi fi 
vorbit civilizat şi eu să nu fi observat 
pentru că nu eram atent. Copiti sint 
mai atenți decit adulții. Dacă Fern 
spune că animalele din hambarul 
familiei Zuckerman vorbesc, înclin 
s-o cred. Poate că, dacă oamenii ar 
vorbi mai puțin, animalele ar vorbi 
mai mult. Oamenii sînt nespus de 
vorbăreți — aveți cuvintul meu. 

1. Înainte de micul dejun 


nde pleacă tata cu toporul ăla? o întrebă Fern 
pe mama sa, în timp ce pregăteau masa pentru 
micul dejun. 

- Afară, la cocină, îi răspunse doamna Arable. S-au 
născut cîțiva purceluşi azi-noapte. 

- Nu înţeleg de ce-i trebuie un topor, continuă Fern, 
care avea doar opt ani. 

- Păi, unul dintre ei e plăpind. E tare mic și prăpădit, nu 
se va alege nimic de el. Așa că tata a hotărit să rezolve 
problema. 

- Să rezolve problema? izbucni Fern. Adică, să-l omoa- 
re? Doar pentru că e mai mic decit ceilalți? 

Doamna Arable puse o ulcea cu smîntînă pe masă. 

- Nu țipa, Fern! spuse ea. Tatăl tău are dreptate. Pro- 
babil că oricum purcelușul va muri. 

Fern împinse un scaun din drum și fugi afară. Iarba era 
umedă, iar pămîntul mirosea a primăvară. Papucii lui Fern 
musteau de apă cînd l-a ajuns pe tatăl ei din urmă. 

- Te rog, nu-l omori! suspină ea. Nu e drept. 

Domnul Arable se opri din mers. 

- Fern, spuse el cu blindeţe, învață să te controlezi. 

- Să mă controlez? ţipă Fern. Este o problemă de viață 
și de moarte şi tu-mi spui să mă controlez. 

Cu obrajii şiroindu-i de lacrimi, apucă toporul și încercă 
să-l smulgă din mina tatălui. 

- Fern, spuse domnul Arable, eu știu mai multe despre 
creşterea porcilor decit tine. Unul plăpind îţi aduce numai 
necazuri. Şi-acum fugi de-aici! 

- Dar e nedrept, strigă Fern. Doar nu-i de vină pur- 
celuşul că s-a născut micuţ, nu ? Dacă aș fi fost eu foarte 
mică la naştere, m-ai fi omorît? 

Domnul Arable zimbi. 

- Sigur că nu, spuse el, privindu-și cu dragoste fiica. Dar 
asta e altceva. O fetiță e o chestie, pe cînd un purceluș sub- 
dezvoltat e cu totul alta. 

- Nu văd nici o diferență, răspunse Fern trăgind în con- 
tinuare de topor. Asta-i cea mai groaznică nedreptate de 
care am auzit vreodată. 

Un zimbet straniu apăru pe chipul lui John Arable. El 
însuşi părea gata să plingă. 

- Bine, spuse el. Tu du-te înapoi în casă și îţi aduc 
purcelușul cînd vin eu înăuntru. O să te las să-l hrănești cu 
un biberon, ca pe un bebeluş. Atunci o să vezi ce problemă 
poate fi un purceluș. 

Cînd, după o jumătate de oră, domnul Arable intră în 
casă, căra o cutie pentru alimente sub braț. Fern era sus 
să-şi schimbe papucii. Masa din bucătărie era pregătită 
pentru micul dejun și încăperea mirosea a cafea, a costiță, 
a igrasie și a fum. 

- Pune-l pe scaunul ei! spuse doamna Arable. Domnul 
Arable puse jos cutia pe locul lui Fern. Apoi merse la 
chiuvetă, se spălă și se şterse cu un șervețel. 

Fern cobori încet treptele. Ochii îi erau roșii de atita 
plins. În momentul în care se apropie de scaunul ei, cutia, 
din care se auzea un zgomot ciudat, se mișcă. Fern privi 
către tatăl ei. Ridică apoi capacul. Acolo, înăuntru, 
uitindu-se în sus către ea, se afla purcelușul nou-născut. Era 
alb. Lumina dimineții se întrezărea prin urechile lui și le 
făcea să pară roz. 

- E al tău, spuse domnul Arable. Salvat de la o 
moarte prematură. Și să mă ierte bunul Dumnezeu pentru 
nesăbuința asta. 

Fern nu putea să-și ia ochii de la micuțul purceluș. 

- Vai, şopti ea. Vai, uitați-vă la el! Este pur și simplu 
perfect. 

Închise cutia cu grijă. Întii îşi sărută tatăl, apoi mama. 
După aceea ridică din nou capacul, scoase purcelușul și-l 
lipi de obrazul ei. În acest moment intră în cameră fratele 
ei, Avery, în vîrstă de vzece ani. Era bine inarmat, ţinind o 
pușcă într-o mînă și un pumnal din lemn în cealaltă. 

- Ce-i aia? o interogă el. Ce are Fern? 

- Are un musafir la micul dejun, spuse doamna Arable. 


Spală-te pe miini și pe faţă, Avery! 

- Să-l vedem! spuse Avery punind arma jos. Chestia aia 
prăpădită numiți voi porc? Grozav exemplar - nu e mai 
mare decit un şobolan alb. 

- Spală-te și măninca-ți mincarea, Avery, îi spuse mama. 
Autobuzul școlii va fi aici într-o jumătate de oră. 

- Pot să am și eu un porc, tati? întrebă Avery. 

- Nu, eu primesc porci doar celor ce se scoală devreme, 
spuse domnul Arable. Fern a fost în picioare de-ndată ce 
s-a luminat, încercînd să scape lumea de nedreptate. 
Ca urmare, acum are un porc. Unul mic, ce-i drept, dar 
totuși e porc. Asta arată ce se poate întîmpla cînd cineva se 
dă jos din pat rapid. Hai, la masă! 

Dar Fern nu putea minca pină nu lua şi purcelușul 
o înghițitură de lapte. Doamna Arable găsi un biberon şi o 
tetină. Turnă lapte cald în biberon, îi potrivi tetina şi-l 
inmină lui Fern. 

- Dă-i micul dejun! spuse ea. 

Într-un minut, Fern stătea pe jos într-un colț al 
bucătăriei cu bebelușul ei între genunchi, învăţindu-l să 
sugă din biberon. Purcelușul, deși mititel, avea mare poftă 
de mincare și învăţa rapid. 

Autobuzul şcolii claxonă din stradă. 

- Fugi, ordonă doamna Arable, luindu-i purcelușul lui 
Fern şi strecurindu-i în mină o gogoaşă. 

Copiii alergară în stradă și se urcară în autobuz. Fern 
nu-i băgă în seamă pe ceilalți elevi. Nu făcea decit să 
privească afară pe geam, gindindu-se la cit de minunată e 

lumea și la cit de norocoasă era ea pentru că trebuia să 
îngrijească un purceluș. Pînă să ajungă autobuzul la școală, 
Fern găsi un apelativ pentru prietenul ei necuvintător, 
alegind dintre cele mai frumoase nume pe care le știa. 

- Numele lui e Wilbur, îşi spuse ea încet. 

Tot la purceluș îi era gindul cînd profesorul o întrebă: 

- Fern, care e capitala Pennsylvaniei? 

- Wilbur, răspunse ea visătoare. 

Elevii chicotiră. Fern roși. 


2. Wilbur 


mingiie, să-l hrănească, să-l ducă la culcare. În fie- 
care dimineață, de cum se trezea, îi încălzea laptele, 
îi lega babețica și îi ținea biberonul. În fiecare după-amiază, 
de cum oprea autobuzul în faţa casei, ea sărea afară și fugea 


L ern îl iubea pe Wilbur nespus de mult. Adora să-l 


spre bucătărie să-i pregătească încă un biberon. Îl mai 
hrănea încă o dată la ora cinei şi încă o dată înainte de a 
merge la culcare. Doamna Arable îi mai dădea o masă în 
fiecare zi pe la ora prinzului, cind Fern era plecată la școală. 
Lui Wilbur îi plăcea tare mult laptele și nu era nicicind mai 
bucuros decit atunci cind Fern îi încălzea un nou biberon; 
stătea și se uita la ea, cu o privire drăgăstoasă. 

În primele lui zile de viaţă, lui Wilbur i s-a permis să stea 
într-o cutie, lingă cuptorul din bucătărie. Apoi, cînd 
doamna Arable s-a plins de asta, a fost mutat într-o cutie 
mai mare, în șopron. Cind a împlinit două săptămîni, a fost 
mutat afară. Era vremea florilor de măr, iar zilele deveneau 
mai calde. Sub un măr, domnul Arable amenajă un ţarc 

special pentru Wilbur și-i pregăti o cutie din lemn plină de 
paie, cu o uşiță decupată astfel încît porcușorul să poată 
intra şi ieşi cînd vrea. 

- Nu-i va fi frig noaptea? întrebă Fern. 


- Nu, îi răspunse tatăl. Fii atentă și vezi ce face. 

Ţinînd un biberon cu lapte, Fern se așeză sub măr, în 
curticică. Wilbur alergă către ea și fetița îi ținu sticla în timp 
ce el bea. Cind termină și ultima picătură, porcuşorul 
grohăi și merse somnoros spre cutie. Fern trase cu ochiul 
prin ușiță. Wilbur scurma în paie. În scurt timp, săpase un 
tunel. Se strecură în el, făcindu-se nevăzut, acoperit com- 
plet de paie. Fern era încintată. Se simţea ușurată să știe că 
„bebeluşul“ ei avea să doarmă acoperit şi la caldură. În 
fiecare dimineaţă, după micul dejun, Wilbur mergea cu 
Fern pînă în stradă şi aştepta venirea autobuzului. Ea îi 

făcea cu mina, iar el stătea și urmărea autobuzul pînă cînd 
acesta dispărea, luînd curba. În timp ce Fern era la școală 
Wilbur stătea închis în ţarcul lui. Dar după-amiaza, de 
indată ce ea se întorcea, îl lua afară, iar porcușorul se ţinea 
după ea peste tot. Dacă fata mergea în casă, Wilbur mergea 
și el. Dacă ea urca treptele, Wilbur aștepta în capătul 
treptelor, pină cînd ea cobora din nou. Dacă-și plimba 
păpuşa în căruț, Wilbur o însoțea. Uneori, în timpul aces- 
tor plimbări, Wilbur obosea, şi Fern îl lua și-l așeza alături 
de păpușă în căruţ. Asta-i plăcea. Și dacă era foarte obosit, 
inchidea ochii şi adormea sub pătura păpuşii. Arăta 
drăgălaș cu ochii închiși, pentru că avea genele așa de lungi. 
Păpușa închidea și ea ochii, iar Fern împingea căruțul foarte 
încet și lin, astfel încît să nu-și trezească odoarele. 

Într-o după-amiază caldă, Fern şi Avery şi-au pus cos- 
tumele de baie și s-au dus la piriu, să inoate. Wilbur pășea 
lingă Fern și, cind aceasta plonjă în piriu, Wilbur plonjă și 
el cu ea. Consideră că apa e cam rece — prea rece pentru gus- 
tul lui. Așa că, în timp ce copiii înotau, se jucau și se stro- 
peau, Wilbur se bălăcea în milul de la marginea apei, unde 
era cald şi umed, și minunat de lipicios și de norois. 

Fiecare zi era o zi fericită, şi fiecare noapte era liniștită. 

Wilbur era ceea ce fermierii numesc un purcel de 
primăvară, adică pur și simplu un purcel care s-a născut 
primăvara. Cind a împlinit cinci săptămîni, domnul Arable 
a spus că porcușorul e destul de mare pentru a fi vindut și 
Că va fi dus la tirg. Fern era distrusă și plingea, dar tatăl era 

foarte hotărît. Wilbur începuse să aibă o poftă de mîncare 
din ce în ce mai mare. Acum mînca și resturi de hrană, nu 
numai lapte, iar domnul Arable nu mai avea de gind să-l 
crească. Vinduse deja zece dintre fraţii și surorile lui 
Wilbur. 

- Trebuie să-l dăm, Fern, spuse el. "Ţi-ai făcut plăcerea 
de a creşte un purceluș, dar Wilbur nu mai e mic și trebuie 
vindut. 

- Sună la familia Zuckerman, îi propuse doamna 
Arable lui Fern. Unchiul Homer a mai crescut porci și 

dacă Wilbur va sta acolo vei putea merge să-l vezi de cîte 
ori vrei. 

— Cit să cer pe el? Vru să știe Fern. 

- Păi, spuse tatăl, e un purcel destul de mic. Spune-i 
unchiului tău, Homer că vrei să vinzi un porcuşor cu șase 
dolari și vezi ce zice. 

În scurt timp, totul era aranjat. Fern a sunat şi a dat de 
mătușa Edith, matușa Edith a zbierat după unchiul Homer, 
unchiul Homer a venit din hambar și a discutat cu Fern. 
Cind a auzit că prețul era de numai șase dolari, a spus că-l 
va cumpăra. A doua zi, Wilbur a fost luat din căsuţa lui de 
sub măr, pentru a locui într-o grămadă de bălegar, în 
pivnița hambarului familiei Zuckerman. 


2. Evadarea 


ambarul era foarte mare. Era şi foarte vechi. 

Mirosea a fin și a bălegar. Se simţea în aer su- 

doarea cailor obosiţi şi un minunat miros dulce 

al respirației răbdătoarelor vaci. Deseori era un miros 

liniștitor — ca și cum nu se mai putea întîmpla nimic rău în 

lume. Mirosea a grine şi a hamuri, și a unsoare pentru osii 

și a cizme de cauciuc și a fringhie nouă. Și, ori de cite ori 

pisica primea de mincare un cap de pește, hambarul 

mirosea a pește. Dar de cele mai multe ori mirosea a fin, 

pentru că era doar fin în marele șopron de deasupra. Și 

intotdeauna se arunca de acolo fin pentru vaci şi pentru cai 
ȘI pentru oi. 

În hambar era o căldură plăcută iarna, cînd animalele 
stăteau mai mult înăuntru, şi o răcoare plăcută vara, cind 
prin ușile mari, larg deschise adia vintul. Hambarul avea 
la parter grajduri pentru cai, hamuri pentru vaci, dedesubt 
un țarc pentru oi şi unul pentru Wilbur și era plin de tot 
felul de lucruri ce se pot găsi în hambare: scărițe, pietre de 

ascuţit, furci, chei franceze, seceri, coase, lopeţi pentru 
zăpadă, cozi de topor, bidoane de lapte, butoaie pentru apă, 
saci goi pentru grine și capcane de șoareci ruginite. Era 
A A v ° 
genul de hambar în care rîndunelelor le place să-și con- 
struiască cuibul. Era genul de hambar în care copiilor le 
place să se joace. Stăpinul absolut aici era unchiul lui Fern, 
domnul Homer L. Zuckerman. 


Noua casă a lui Wilbur se afla în partea de jos a ham- 
barului, chiar lîngă colțul vacilor. Domnul Zuckerman știa 
că un morman de bălegar este un loc potrivit pentru un 
purceluș tînăr. Porcii au nevoie de căldură și jos, în pivniță, 
era cald şi confortabil. 

Fern venea aproape în fiecare zi să-l viziteze. Găsi un 
vechi scăunel pentru muls, care nu mai era folosit, și-l postă 
în arcul oilor, lîngă cel al lui Wilbur. În lungile după-amiezi 
stătea tăcută, ginditoare, ascultind și urmărindu-l pe 

Wilbur. Curind oile au ajuns să o recunoască și să aibă 
incredere în ea. La fel și gisca; ea stătea în același țarc cu oile. 
Toate animalele aveau încredere în ea, atit era de liniștită și 
de prietenoasă. Domnul Zuckerman nu-i permitea să-l 
scoată pe Wilbur și nu-i permitea să intre în țarcul acestuia. 
Dar i-a spus lui Fern că poate să stea pe scăunel, să-l 
privească oricit dorește. O făcea fericită simplul fapt că era 
lingă purceluş, iar pe Wilbur îl făcea fericit simpla ei 


prezenţă acolo, lingă ţarcul lui. Dar porcuşorul nu se distra 
niciodată - fără plimbări pe jos sau în căruţ, fără să inoate. 
Într-o după-amiază, în iunie, cînd Wilbur avea aproape 
două luni, s-a plimbat prin curtea mică din afara ţarcului 
său. Încă nu sosise Fern pentru obișnuita ei vizită. Wilbur 
stătea la soare, singur şi plictisit. 
- Niciodată nu e nimic de făcut pe-aici, gîndi el. 

Adulmecă iar prin mincare, verificind dacă rămăsese 
ceva neobservat de la prînz. Găsi o cojiță mică de cartof şi 
o înghiți. Avea o mincărime pe spate, așa că se sprijini de 
gard şi se frecă de lemne. Cind se plictisi, se duse înăuntru, 
se cățără pe mormanul de bălegar şi se așeză. Nu avea chef 
să se culce, nu avea chef să scurme, se săturase să stea 
liniștit, să stea culcat. 

- N-am nici două luni și sînt sătul de viaţă, spuse el. 

Apoi merse din nou în curte. 

- Cind sînt aici, afară, spuse el, n-am unde să merg, de- 
cît înăuntru. Cind sint înăuntru, n-am unde să merg, decit 
în curte. 

— Aici n-ai dreptate, prietene, prietene, se auzi o voce. 

Wilbur se uită prin gard și văzu gisca stind acolo. 

- Nu e nevoie să stai în amărita, amărita, amărita aia de 
curte, spuse gisca, vorbind foarte repede. Un lemn din 
gard se mișcă. Împinge-l, împinge-împinge-împinge în el și 
vino afară! 

- Ce? spuse Wilbur. Vorbeşte mai rar! 

- Cu-cu-cu riscul de a mă repeta, spuse gisca, îţi propun 
să ieși. E grozav aici afară. 

- Ziceai că se mișcă un lemn din gard? 

- Asta ziceam, asta ziceam, spuse gisca. 

Wilbur se duse la gard și văzu că gisca avusese drep- 
tate - unul dintre lemne nu era fixat. Se aplecă, închise 


ochii și împinse. Lemnul cedă. 


l 22 ED. White 


Într-o clipă se strecură prin gard, și-acum stătea în iarba 
înaltă din afara curții sale. Gîsca chicoti. 

- Cum e să fii liber? întrebă ea. 

- Îmi place, spuse Wilbur. Adică, așa cred. 

De fapt, lui Wilbur i se părea ciudat să fie în afara gar- 
dului său, fără nimic care să-l despartă de lumea largă. 

- Unde crezi c-ar fi bine să mă duc? 

- Oriunde dorești, oriunde dorești, spuse gisca. Du-te în 
livadă, rinește gazonul! Du-te prin grădină, rinește ridichile! 
Rineşte tot! Mănîncă iarbă! Caută porumb! Caută griu! 
Aleargă peste tot! Ţopăie și dansează, sări și mergi țanțoș! 
Du-te prin livadă și plimbă-te în pădure!Lumea e frumoasă 
cînd eşti tînăr. 

- Văd, răspunse Wilbur. 

Făcu o săritură în aer, se răsuci, alergă cîțiva paşi, se 
opri, privi în jur, adulmecă parfumul după-amiezii și apoi 
incepu să se plimbe prin livadă. Poposi la umbra unui măr, 
înfipse ritul puternic în pămînt și începu să împingă, să 
rinească, să sape. Era foarte fericit. Pină să-l descopere 
cineva, deranjase deja o bucată destul de mare de pămînt. 
Prima care-l zări a fost doamna Zuckerman. Î văzu prin gea- 
mul de la bucătărie și strigă imediat după bărbații familiei. 

- Ho-mer! ţipă ea. Porcu-i afară! Lurvy! Porcu-i afară! 
Homer! Lurvy! Porcu-i afară! E acolo, sub mărul ăla! 

„Acum încep problemele, gindi Wilbur. O s-o păţesc.“ 


Gisca auzi și ea scandalul și incepu să zbiere. 

- Fugi, fugi, fugi pe deal în jos, îndreaptă-te spre pădure, 
pădure! Îi striga lui Wilbur. Nu te vor putea prinde nicio- 
dată, niciodată În pădure! 

Cokerul spaniel auzi agitația și ieși din hambar pentru 
a luat parte la urmărire. Domnul Zuckerman auzi şi ieși 
din magazia de scule, unde repara o unealtă. Lurvy, anga- 
jatul, auzi şi el galăgia şi veni din răsadul de sparanghel, 
unde smulgea buruieni. Toţi mergeau către Wilbur, iar 
porcușorul nu ştia ce să facă. Pădurea părea să fie departe 
ȘI, oricum, nu mai fusese acolo vreodată și nu era sigur că 
i-ar fi plăcut. 

- Ocolește-l prin spate, Lurvy, spuse domnul Zucker- 
man, și goneşte-l către hambar! Și ia-l încet, nu-l grăbi! Mă 
duc să iau o găleată de lături. 

Știrea despre evadarea lui Wilbur se împrăștie repede 
printre animalele de acolo. Ori de cîte ori o vietate scăpa 
de la familia Zuckerman, evenimentul era de mare interes 
pentru ceilalți. Gisca îi strigă celei mai apropiate vaci că 
Wilbur e liber, şi curind, toate vacile știau. Apoi una din- 
tre ele îi șopti unei oi și, curind, toate oile aflară. Mieii au 
auzit despre asta de la mamele lor. Caii, în grajdurile lor, 
și-au ciulit urechile cînd au auzit-o pe giscă urlînd; și, 
curind, caii au fost la curent cu toată povestea. 

- Wilbur e afară, spuneau ei. 

Toate animalele se agitau și ciuleau emoționate urechile, 
știind că unul dintre prieteni se eliberase şi că acesta nu mai 
era închis sau legat strîns. 

Wilbur nu ştia ce să facă sau în ce direcție să alerge. 
Părea că toți erau pe urmele lui. „Dacă asta înseamnă să fii 
liber, gîndi el, prefer să fiu închis în curtea mea.“ 

Cokerul spaniel se furişa spre el pe o parte, Lurvy, 
bărbatul angajat pe cealaltă parte. Doamna Zuckerman era 
pregătită să-i taie calea în cazul în care ar fi luat-o spre 
grădină și acum domnul Zuckerman venea spre el cărînd o 
găleată. „Asta-i chiar rău de tot. De ce nu vine Fern?“ gîndi 
Wilbur și începu să plingă. 

Gîsca preluă comanda și incepu să dea ordine. 

- Nu sta așa, Wilbur! Fereşte-te, ferește-te! striga ea. Sări, 
aleargă spre mine, strecoară-te înăuntru și afară, înăuntru și 
afară, înăuntru şi afară! Îndreaptă-te spre pădure! Răsu- 
ceşte-te şi intoace-te! 

Cockerul spaniel încercă să-l prindă pe Wilbur de 
piciorul din spate. Porcușorul făcu un salt și fugi. Lurvy se 
aruncă asupra lui. Doamna Zuckerman ţipă la Lurvy. 

Gîsca îl aclama pe Wilbur, care se feri fugind printre 
picioarele lui Lurvy. Acesta nu-l nimeri pe porcuşor și, în 
schimb, îl prinse pe cocker. 

- Bine făcut, bine făcut! strigă gisca. Mai încearcă o dată, 
mai încearcă o dată! 

- Fugi pe deal în jos! propuseră vacile. 

- Fugi spre mine! strigă giscanul. 

- Fugi pe deal în sus! strigară oile. 

- Întoarce-te şi răsuceşte-te! trimbiță gisca. 

- Sări și dansează! spuse cocoșul. 

- Atenţie la Lurvy! strigară vacile. 

- Atenţie la Zuckerman! urlă giscanul. 

- Fereşte-te de ciine! strigară oile. 

- Ascultă-mă, ascultă-mă! ţipă gisca. 

Bietul Wilbur era ameţit și înfricoşat de această ha- 
rababură. Nu-i plăcea să fie în centrul întregii agitaţii. 
Încerca să urmeze sfaturile pe care le dădeau prietenii săi, 
dar nu putea alerga pe deal în sus și în jos în același timp și 
nu se putea răsuci şi intoarce în timp ce sărea şi dansa, și 
plingea atit de tare, încît abia mai vedea ce se întimplă. 

În definitiv, Wilbur era un purceluș foarte tînăr, nu 
mult mai mare decit un bebeluș. Își dorea ca Fern să fi fost 
acolo, să-l ia în braţe și să-l liniștească. Cind ridică privirea 
și-l văzu pe domnul Zuckerman stind foarte aproape de el, 
ţinînd o găleată cu lături calde, se simți ușurat. Ridică ritul 
și adulmecă. Mirosul era delicios: lapte cald, coji de cartofi, 
miez de griu, fulgi de porumb Kellogg's și turtițe rămase de 
la micul dejun al familei Zuckerman. 

- Hai, purcel! spuse domnul Zuckerman bătind în 
găleată. Hai, purcel! 

Wilbur făcu un pas spre găleată. 

- Nu, nu, nu! zise gisca. E vechea șmecherie cu găleata, 
Wilbur. Nu te lăsa păcălit, nu te lăsa păcălit! Încearcă să te 
ademenească din nou în captivitate, captivitate. Se folosește 
de stomacul tău. 

Lui Wilbur nu-i păsa. Mincarea mirosea apetisant. Mai 
făcu un pas spre găleată. 

- Hai, cica-cica! Spuse domnul Zuckerman cu o voce 
blindă și începu să se îndrepte încet spre curtea hambarului, 

uitindu-se în jur nevinovat, ca și cînd n-ar fi ştiut că un mic 
purceluș alb îl urma. 

- O să regreţi, regreți, regreţi, strigă gisca. 

Lui Wilbur nu-i păsa. Se tot îndrepta către găleata cu 
lături. 

- O să regrețu libertatea. O oră de libertate valorează cit o 
găleată de lături. Lui Wilbur nu-i păsa. Cind a ajuns la țarcul 
purcelului, domnul Zuckerman trecu peste gard și turnă 
lăturile în troacă. Apoi smulse de tot scindura defectă din 
gard, astfel încit se făcu o gaură mare pentru a trece Wilbur. 

- Mai gindește-te, mai gindește-te! Strigă gisca. 

Wilbur nu îi acordă atenţie. Trecu prin gard în curtea sa. 
Merse spre troacă şi mîncă infometat din lături, sorbind lung 
laptele și mestecind turtițele. Era plăcut să fie din nou acasă. 

În timp ce Wilbur mânca, Lurvy făcu rost de un ciocan 
și de citeva cuie și fixă scindura la loc. Apoi, împreună cu 
doamna Zuckerman, se rezemă leneş de gard și îi scărpină 
spinarea lui Wilbur cu un băț. 

- Ăsta da, purcel! Spuse Lurvy. 

- Da, o să fie un porc pe cinste, spuse domnul Zuckerman. 

Wilbur auzi cuvintele de laudă. Simţea în stomac laptele 
cald. Simţea scărpinatul plăcut cu bățul pe spatele plin de 
mincărimi. Se simţea liniştit, fericit și somnoros. Fusese o 
după-amiază obositoare. Era abia în jur de ora patru, dar 
Wilbur era gata de culcare. 

„Chiar că sînt prea tînăr pentru a porni singur în lume“, 
gindi el, culcindu-se. 


4. Singurătate 


doua zi era ploioasă și întunecoasă. Ploaia cădea 
pe acoperiș, pe hambar și picura monoton de 
pe streşini. Ploaia cădea în curtea hambarului 
Și curgea sinuos spre poteca unde creșteau ciulini și lucernă. 

Ploaia lovea în ferestrele de la bucătăria doamnei Zuck- 
erman și țișnea în șuvoaie, din rigole. Ploaia cădea pe oile 
ce pășteau pe pajiște. 

Cind se săturau să mai stea în ploaie, oile urcau încet pe 
potecă, spre ţarc. 

Ploaia dejuca planurile lui Wilbur. În acea zi, porcușorul 
avea de gind să iasă și să sape o nouă gaură în curtea sa. Mai 
avea Și alte planuri. Programul său arăta cam așa: 

Micul dejun la șase şi jumătate. Lapte degresat, coltuce 
de piine, bucăți de gogoși, prăjituri de griu cu sirop de arțar, 
coji de cartofi, resturi de budincă, stafide și bucăţi de grîu. 

Micul dejun trebuia să se încheie la ora șapte. 

De la șapte la opt, Wilbur avea de gind să aibă o discuție 
cu 'Tampleton, șobolanul care trăia sub troaca lui. A discuta 

cu Templeton nu era cea mai interesantă preocupare din 
lume, dar era mai bine decit nimic. 

De la opt la nouă, Wilbur intenționa să ațipească afară, 
la soare. 

De la nouă la unsprezece avea de gînd să sape o gaură 
sau o tranșee și, poate, chiar să găsească ceva bun de mincat 
in mizeria aceea. 

De la unsprezece la douăsprezece avea de gind să stea 
liniştit și să urmărească muște pe scinduri, albine în trifoi 
și rindunele prin aer. 

Ora douăsprezece - ora prinzului. Amestecuri, apă 
caldă, cotoare de mere, carne cu sos, coji de morcovi, res- 
turi, mămăligă veche și ambalajul unui pachet de brinză. 
Prinzul urma să se încheie la ora unu. 

De la unu la două Wilbur avea de gind să doarmă. 

De la două la trei planificase să se scarpine prin locurile 
cu mîncărimi, frecindu-se de gard. 

De la trei la patru avea de gind să stea complet nemișcat 
și să se gindească la cum era să trăieşti și să o aştepţi pe 
Fern. 

La patru urma cina. Lapte degresat, hrană, resturi de 
sendviș din pacheţelul de prînz al lui Lurvy, coji de prune, 
o îmbucătură din asta, un pic din cealaltă, cartofi prăjiți, 
puţin gem de portocale, încă un pic din asta, încă un pic 
din aia, o bucată de măr copt, o fărimă de prăjitură 
nereușită. 

Wilbur se culcă cu gindul la aceste planuri. 

Se trezi la șase, văzu că plouă și simți că nu mai suportă. 
- Degeaba am planificat totul așa de bine, afară plouă, 
spuse el. 

O vreme rămase înăuntru, posomorit. După aceea se 
duse la ușă și privi afară. Picături de ploaie îi stropiră faţa. 
Curtea lui era rece şi umedă. În troaca lui era apă de ploaie 
de doi centimetri. Templeton nu era de găsit nicăieri. 

- Eşti pe-afară, Templeton? strigă Wilbur. 

Nu se auzi nici un răspuns. Dintr-odată, Wilbur se simți 
singur și fără prieteni. 

- O zi la fel de plictisitoare ca toate cele de pină acum, 
mormăi el. Sint foarte tînăr, nu am nici un prieten adevărat 
aici, în hambar, o să plouă toată dimineaţa și toată după-amia- 
za, iar Fern nu vine pe o atfel de vreme rea. Of, zău așa! 

Și Wilbur plingea din nou, pentru a doua oară în două 
zile. La şase şi jumătate, Wilbur auzi zăngănitul unei găleți. 
Lurvy se afla afară, în ploaie, pregătind micul dejun. 

- Hai, cica-cica! spuse Lurvy. 

Wilbur nu se clinti. Lurvy vărsă lăturile, curăță găleata 
și plecă. Observă că ceva nu era în regulă cu purcelul. 

Wilbur nu voia mincare, de afecţiune avea el nevoie. 
Își dorea un prieten - cineva care să se joace cu el. Îi po- 
meni despre asta giștei, care stătea liniştită într-un colț din 
ţarcul oilor. 

- Vii să te joci cu mine? întrebă el. 

- Regret, băiete, regret, spuse gisca. Stau, stau pe ouă. 
Opt la număr. Trebuie să le ţin calde, calde, calde. Trebuie 

să stau pe loc, nu sporovăiesc-văiesc. Nu mă joc atunci cînd 
sint ouă de clocit. Aştept boboci de gîscă. 

- Și eu, care credeam că aștepți ciocănitori..., spuse 
Wilbur cu amărăciune. 

Wilbur făcu o încercare la unul dintre miei. 

- Te rog, vrei să te joci cu mine? întrebă el. 

- Bineînțeles că nu, spuse mielul. În primul rând, nu pot 
să intru în țarcul tău fiindcă nu sînt destul de mare să pot 
sări gardul. În al doilea rînd, nu mă interesează porcii. 
Porcii înseamnă pentru mine chiar mai puţin decit nimic. 

- Ce vrei să spui cu „mai puţin decit nimic“? întrebă 
Wilbur. Nu cred că există așa ceva. Nimic este limita abso- 
lută a nimicului. Este cel mai puţin posibil. Este capătul li- 
niei. Cum poate fi ceva mai puţin decit nimic? Dacă ar fi 
existat ceva mai puţin decit nimic, atunci nimic n-ar fi fost 
nimic, ar fi fost ceva - chiar dacă extrem de puţin din ceva. 
Dar dacă nimic este nimic, atunci nimic nu e ceva mai 
puţin decit e el. 

- Of, taci odată! spuse mielul. Du-te și te joacă singur! 
Eu nu mă joc cu porcii. 

Trist, Wilbur se întinse pe jos și ascultă răpăitul ploii. 
Curind, îl văzu pe şobolan coborind pe o scindură încli- 
nată, pe care o folosea drept scară. 

- Vrei să te joci cu mine, Templeton? întrebă Wilbur. 

- Să mă joc? spuse Templeton, rotindu-și mustățile. 
Joacă? Nici nu cunosc bine sensul cuvintului. 

- Păi, spuse Wilbur, Înseamnă să te distrezi, să zburzi, 


să alergi, să sari şi să aduci veselie. 

- Niciodată nu fac chestiile astea, dacă pot să le evit, 
replică acru șobolanul. Prefer să-mi petrec timpul mincind, 
ronțăind, spionind şi ascunzindu-mă. 

Sint un şobolan mincăcios, nu unul vesel. Acum eram 
in drum spre troaca ta, pentru a-ţi mînca micul dejun, din 
moment ce tu nu ai destulă minte cit să îl măninci tu însuți. 

Și Templeton se furișă hoţește pe lingă perete şi dispăru 
într-un tunel secret, pe care-l săpase între ușă și troacă, în 
curtea lui Wilbur. Templeton era un şobolan priceput și 

făcea lucrurile după bunul plac. Tunelul era un exemplu 
pentru priceperea și istețimea sa. Acesta îi permitea să 
ajungă de la hambar la ascunzătoarea lui, sub troaca 
purcelului, fără a ieși la lumină. Avea tuneluri și trasee 
strategice pe toată întinderea fermei domnului Zuckerman 
și putea ajunge dintr-un loc într-altul fără a fi văzut. De obi- 
cei, dormea în timpul zilei și numai după lăsarea întune- 
ricului ieșea din ascunzătoare. 

Wilbur îl urmări dispărind în tunelul său. După o clipă, 
văzu botul ascuţit al şobolanului ieșind de sub troaca din 
lemn. Atent, Templeton se ridică peste marginea troacei. 
Asta era un pic mai mult decit putea suporta Wilbur: în 
acea zi sumbră, ploiasă, să-și vadă micul dejun mincat de 
altcineva. Știa că Templeton se va uda leoarcă sub ploaia 
torențială, dar nici măcar asta nu-l alina. Fără prieteni, 
respins și infometat, se aruncă în bălegar și plinse cu sus- 
pine. Tirziu în după-amiaza aceea, Lurvy se duse la dom- 
nul Zuckerman 

- Cred că ceva nu e în regulă cu porcul ăla al tău. Nu 
s-a atins de mincare. 

- Dă-i două linguri pline de sulf și un pic de melasă, 
spuse domnul Zuckerman. 

Wilbur nu înțelese ce se întimplă atunci cînd Lurvy îl 
prinse și îi turnă medicamentul pe git. Era cu siguranță cea 
mai nenorocită zi din viaţa lui. Nu ştia dacă mai poate 
indura groaznica singurătate. 

Întunericul se aşternu peste toate. În scurt timp, se 
vedeau doar umbre și se auzea zgomotul oilor rumegind și, 
din cînd în cînd, cel al lanţului vacii de deasupra. Vă puteți 
imagina surprinderea lui Wilbur cind, din întuneric, se auzi 
o voce delicată pe care n-o auzise pină atunci. Era destul de 
subțire, dar plăcută. 

- Vrei un prieten, Wilbur? Spuse. Îţi voi fi eu prieten. 
Te-am urmărit toată ziua și Îmi placi. 

- Dar nu te pot vedea, spuse Wilbur sărind în picioare. 
Unde eşti și cine eşti? 

- Sint chiar aici, sus, spuse vocea. Culcă-te. O să mă vezi 
de dimineață. 


5. Charlotte 


oaptea păru lungă. Stomacul lui Wilbur era 

gol, iar mintea plină. Și cînd ţi-e stomacul gol 

și mintea plină, e întotdeauna greu să adormi. 
De zeci de ori s-a trezit Wilbur pe timpul nopții, privind în 
gol întunericul, ascultind zgomotele şi încercînd să-şi dea 
seama cît era ceasul. Într-un hambar nu e niciodată linişte 
desăvirşită. Chiar și la miezul nopții se aud de obicei tot 
felul de foşnete. 

Prima oară cind se trezi îl auzi pe Templeton făcînd o 
gaură în lada cu grine. Dinţii lui Templeton zgiriau puter- 
nic lemnul și faceau cam mult zgomot. „Șobolanul ăla 
nebun, gindi Wilbur. Ce i-o trebui să stea treaz toată 
noaptea, scrișnindu-și colții și distrugind bunurile oame- 
nilor? De ce nu se poate duce la culcare, ca orice animal 
obișnuit?“ 

Cind se trezi a doua oară, Wilbur auzi gisca 
aranjindu-și cuibul și chicotind singură. 

- Cit este ceasul? îi șopti Wilbur giștei. 

- Probabil-abil-abil unsprezece și jumătate, spuse gisca. 
De ce nu dormi, Wilbur? 

- Am prea multe ginduri, spuse Wilbur. 

- Ei, zise gisca, asta nu e treaba mea. Eu n-am nimic în 
cap, dar cam multe sub mine. Ai încercat vreodată să dormi 
stind pe opt ouă? 

- Nu, spuse Wilbur. Presupun că e incomod. Cît du- 
rează pînă iese un pui de giscă? 

- Aproximativ-mativ-mativ treizeci de zile, per total, 
răspunse gisca. Dar uneori, mai chiulesc. În după-amiezile 
călduroase, trag niște paie peste ouă și mă duc să mă plimb. 

Wilbur căscă și se duse înapoi la culcare. În vis auzi din 
nou vocea spunindu-i: „O să-ți fiu eu prieten. Du-te la cul- 
care — o să mă vezi dimineaţă“. 

Cam cu o jumătate de oră înainte de a se ivi zorii, 
Wilbur se trezi şi ascultă. Hambarul era încă în întuneric. 
Oile zăceau nemișcate. Pînă și gisca stătea liniștită. Dea- 
supra nu se mișca nimic: vacile se odihneau, caii moțăiau. 
Templeton avea mult de lucru și plecase undeva, cu un 
comision. Singurul zgomot era hirşiitul de pe virful acope- 
rișului, unde girueta se mișca înainte și înapoi. Lui Wilbur 
îi plăcea hambarul aşa cum era acum - lipsit de agitație și 
liniștit, în așteptarea luminii. 

„Acuși se face ziuă“, gindi el. 

Printr-o ferestruică, apăru o rază palidă. Una cîte una, 
stelele se stinseră. Wilbur întrezări gisca la cîțiva pași de el. 

Stătea cu capul cuibărit sub o aripă. Apoi distinse oile și 
mieii. Cerul se lumină. 

„O, ziua minunată a sosit, în sfirşit! Azi îmi voi găsi 
prietenul.“ 

Wilbur căută peste tot. Își cercetă temeinic cocina. Privi 
cu atenţie pervazul geamului şi tavanul. Dar nu descoperi 
nimic nou. În cele din urmă, se hotări să vorbească. Nu îi 
plăcea deloc să întrerupă minunata liniște a zorilor cu 
vocea sa, dar nu găsea altă modalitate de a-și identifica mis- 
teriosul prieten, care nu era de găsit. Aşadar Wilbur își 
drese vocea. 

— Atenţie, vă rog! spuse el tare şi hotărît. Cel sau cea 
care mi s-a adresat azi-noapte, înainte de culcare, să aibă 
amabilitatea să-și facă simțită prezenţa printr-un semn 
oarecare! 

Wilbur făcu o pauză și ascultă. Toate celelalte animale 
ridicaseră capetele și se holbau la el. Wilbur roşi. Dar era 
hotărit să ia legătura cu prietenul său necunoscut. 

- Atenţie, vă rog! spuse el. Voi repeta mesajul. Cine mi 
s-a adresat azi-noapte, înainte de culcare, să aibă amabili- 
tatea să vorbească. Te rog, spune unde te afli, dacă îmi eşti 
prieten! 

Oile s-au privit reciproc, dezgustate. 

- Încetează cu prostiile, Wilbur! spuse cea mai bătrână 
dintre ele. Dacă ai aici un nou prieten, probabil că acum îi 
strici somnul; şi cel mai rapid mod de a pierde un prieten 
este să-l trezești dimineaţa, fără ca el să aibă chef de așa ceva. 

De ce ești așa sigur că prietenul tău obișnuiește să se scoale 
devreme? 

- Cer scuze tuturor, șopti Wilbur. N-am vrut să vă 
deranjez. 

Se întinse umil în balegă, cu faţa spre ușă. N-avea de 
unde să ştie că prietenul lui era foarte aproape. Iar bătrina 
oaie avea dreptate — acesta încă mai dormea. Curind, Lurvy 
apăru cu lături pentru micul dejun. Wilbur se repezi afară, 
miîncă tot în grabă și linse troaca. Oile porniseră spre 
pajiște, giscanul se legăna alături, în spate, păscind iarbă. Și 
atunci, tocmai cînd Wilbur se pregătea de somnul de di- 
mineaţă, auzi din nou vocea subţire care i se adresase cu o 
noapte înainte. 

- Salutare! spuse vocea. 

Wilbur sări în picioare. 

- Salu-ce? strigă el. 

- Salutare! repetă vocea. 

- Ce-i aia şi unde ești? strigă Wilbur. Te rog, te rog 
spune-mi unde ești. Și ce-i aia „salutare“? 

- „Salutare“ e un mod de a întimpina, spuse vocea. Cind 
spun „salutare“ este doar un fel mai elegant de a-ți spune 
„bună“ sau „bună dimineaţa“. De fapt, e o expresie 
prostească. Chiar mă mir că am folosit-o. Cit despre 
locaţie, e uşor. Uită-te în sus, spre colțul ușii! Aici sînt. 
Uită-te, iţi fac cu mîna! 

În sfîrşit, Wilbur văzu vietatea care-i vorbise atît de 
amabil. Întinsă în partea de sus a colțului ușii, se afla o 

pînză de păianjen mare, iar de un fir atirna un păianjen gri 
uriaș. Era cam de mărimea unei gume de mestecat. Avea 
opt picioare și îl flutura pe unul dintre ele către Wilbur, în 
semn de salut prietenesc. 

- Acum mă vezi? întrebă el. 

- A da, într-adevăr, spuse Wilbur. Da, într-adevăr! 
Ce mai faci? Bună dimineața! Salutare! Îmi pare foarte bine 

să te cunosc. Îmi spui, te rog, numele tău? Aș putea să știu 
numele tău? 

- Numele meu, spuse păianjenul, este Charlotte. 

- Charlotte și mai cum? întrebă Wilbur, dornic să ştie. 

- Charlotte A. Cavatica. Dar spune-mi doar Charlotte. 

- Eşti frumoasă, spuse Wilbur. 

- Păi, sînt drăguță, replică Charlotte. Nimic de zis. 
Aproape toți păianjenii sint destul de arătoși. Nu sint așa 
de strălucitoare ca unii, dar merge. Aş vrea să te pot vedea, 
Wilbur, la fel de clar cum mă poţi vedea tu. 

- De ce nu poți? întrebă purcelușul. Sint chiar aici. 

- Da, dar sint mioapă, răspunse Charlotte, întotdeauna 
am fost groaznic de mioapă. Uneori e bine, alteori nu așa 
de bine. Uite-te cum înfășor musca asta. 

După ce se învirtise pe lingă troaca lui Wilbur, o muscă 
zburase de acolo şi nimerise în plasa lui Charlotte, prin- 
zindu-se în firele lipicioase. Musca dădea furioasă din aripi, 
incercind să se elibereze. 

- Mai întîi, spuse Charlotte, mă duc spre ea. Plonjă cu 
capul în jos către muscă. În timp ce cobora, lăsa în urmă un 
fir subțire de mătase. Mai departe o înfășor. 

Apucă musca şi aruncă asupra ei citeva fire de 
mătase, infășurind-o iar şi iar, astfel încît să nu se poată 
mișca. Wilbur privea oripilat. Nu-i venea să creadă ce 
vedea și, deși detesta muștele, îi era milă de victima 
păianjenului. 

- Aşa! spuse Charlotte. Acum o amețesc, să stea mai 
confortabil. Îşi muşcă prizoniera. Nu poate simți nimic 
acum, constată ea. O să fie un mic dejun excelent. 

- Adică tu măninci muşte? spuse porcușorul cu răsu- 
flarea tăiată. 

- Desigur. Muşte, gindaci, lăcuste, buburuze, molii, flu- 
turi, gindaci de bucătărie gustoși, musculițe, miriapozi, 
ţințari, greieri — orice insectă suficient de neatentă cît să se 
prindă în plasa mea. Trebuie să trăiesc, nu-i așa? 

- A, da, sigur, spuse Wilbur, au gust bun? 

- Delicioase. Bineînțeles, nu le mănînc cu adevărat. 
Le beau - beau singele lor, imi place foarte tare sîngele, 

adăugă, și vocea ei plăcută, subțire deveni mai plăcută și 
mai subțire. 

- Nu spune asta! oftă Wilbur. Te rog, nu spune lucruri 
din astea! 

- De ce nu? E adevărat și trebuie să spun ce e adevărat. 
Nu sînt chiar foarte încîntată de regimul meu cu muște și 
gindaci, dar așa sint făcută. Un păianjen trebuie să se des- 
curce să trăiască într-un fel sau altul, și se întîmplă ca eu să 
pun capcane. Eu doar construiesc o plasă și prind în cap- 
cană muşte și alte insecte. Și mama a fost la fel înaintea 
mea. Mama ei a fost la fel inaintea ei. Toată familia noastră 
a făcut la fel. De mii și mii de ani încoace, noi, păianjenii, 
întindem curse pentru muşte şi pentru gindaci. 

- Este o moștenire oribilă, spuse Wilbur posomorit. 

Îl întrista gîndul că noul său prieten era atît de însetat de 
singe. 

- Da, este, fu de acord Charlotte. Dar n-am ce face. Nu 
știu cum i s-a părut primului păianjen de la inceputurile 
lumii această plăcută idee de a ţese o plasă, dar a făcut-o și 
ăsta a fost un lucru foarte inteligent din partea lui. Și de 
atunci, noi, toți păianjenii, trebuie să facem aceeași 
șmecherie. Nu-i o afacere rea, pină la urmă. 

- E o cruzime, obiectă Wilbur, care n-avea intenţia să se 
lase învins în această cotroversă. 

- Păi, tu n-ai dreptul să comentezi, spuse Charlotte. Ție 
ți se aduce mincare într-o găleată, dar pe mine nu mă 
hrănește nimeni. Eu trebuie să mă descurc singură. Viaţa 

mea se bazează pe istețimea mea. Trebuie să fiu ageră și 
deşteaptă, altfel fac foamea. Trebuie să gîndesc totul, să 
prind ce pot, să iau ce apuc. Şi așa se întimplă, prietene: în 
plasă se prind muște și insecte, și gindaci. Și, mai mult, 
spuse Charlotte legănind unul dintre piciorușe, îți dai 
seama că dacă eu n-aș prinde gindaci și nu i-aş minca, s-ar 
inmulți și ar deveni atit de numeroși, încît ar distruge 
pămintul, ar nimici totul. 

- Zău? spuse Wilbur, n-aş vrea să se întimple asta. Poate 
că plasa ta este un lucru bun pină la urmă. 

Gisca ascultase toată această conversaţie şi bombănea 
singură. „Sint o mulțime de lucruri despre viaţă pe care 
Wilbur nu le știe, gîndi ea, e într-adevăr un purceluș tare 
inocent. Nici măcar nu ştie ce i se va întimpla în preajma 
Crăciunului; habar n-are că domnul Zuckerman și Lurvy 
plănuiesc să-l taie.“ Și gisca se ridică un pic și își așeză ouăle 
mai bine sub ea, astfel incit acestea să primească toată 
căldura corpului şi a penelor ei. 

Charlotte stătea tăcută peste musca ei, pregătindu-se s-o 
mănince. 

Wilbur se culcă şi închise ochii. Era obosit în urma 
nopții nedormite, dar şi din cauza emoţiei de a face cu- 
noştință cu cineva. O adiere îi aduse mirosul de trifoi — dul- 
cele miros al lumii aflate dincolo de gard. „Ei, gindi el am 
un nou prieten, ce-i drept. Dar ce chestiune de noroc este 
prietenia! Charlotte este înfricoșătoare, brutală, calculată, 
singeroasă - tot ce nu-mi place mie. 

Cum pot să ajung să o plac, cu toate că este drăguță și, 
desigur, deşteaptă?“ 

Wilbur trecea pur și simplu prin toate îndoielile și 
temerile pe care le implică găsirea unui nou prieten. Avea 
să descopere la timp că greşise în privința lui Charlotte. 
Deşi părea mai degrabă curajoasă şi crudă, avea o inimă 
bună şi avea să se dovedească loială și sinceră pină-n 
ultima clipă. 


6. Zile de vară 


ilele de vară timpurie la o fermă sint cele mai 

fericite şi mai frumoase zile ale anului. Liliacul 

înflorește şi îndulcește aerul iar apoi se ofilește. 
Bobocii florilor de măr apar odată cu liliacul, iar albinele 
vin să-l viziteze. Zilele devin calde și delicate. Școala se ter- 
mină și copiii au timp să se joace şi să pescuiască păstrăvi în 
rîu. Avery a adus adeseori acasă cite un păstrăv în buzunar, 
ţeapăn, gata să fie prăjit pentru prînz. 

Acum, că şcoala se terminase, Fern vizita hambarul 
aproape în fiecare zi stind liniștită pe scăunelul ei. Ani- 
malele o tratau ca pe un egal. Oile stăteau cuminţi la 
picioarele ei. În jurul zilei de întîi iunie, caii de tracțiune 
erau legaţi de mașina de cosit, iar domnul Zuckerman se 
cățăra pe banchetă și conducea către cimp. Toată dimineața 
se putea auzi hiriitul mașinii învirtindu-se încoace și încolo 
in timp ce iarba înaltă cădea în mănunchiuri lungi, verzi în 
urma lamei. A doua zi dacă nu era furtună, toate miinile 
ajutau la greblat, la așezat și la încărcat, iar fînul era dus spre 

hambar într-o căruță pentru fin, cu Fern și Avery cățărați 
în virful încărcăturii. Apoi finul era urcat, dulce și cald, în 
spaţiul mare, pînă cînd întregul hambar părea un minunat 
pat de trifoi şi de lucernă. Era grozav să te arunci în el, să 
te ascunzi. Și citeodată Avery găsea în fin cite un șarpe mic, 
pe care-l așeza lingă celelalte lucruri din buzunarul lui. 
Zilele de vară timpurie sînt o sărbătoare pentru păsări. În 
cimpuri, în jurul casei, în hambar, în păduri, în mlaștină — 
peste tot iubire și triluri, și cuiburi, și ouă. De la marginea 
pădurilor, rindunica cu gitul alb (care are de mers tot dru- 
mul de la Boston) strigă „o, cip-cirip, cip-cirip“. Pe o 
ramură de măr, nagițul se leagănă și se umflă-n pene 
cîntind. Vrăbiuța cîntătoare, care ştie ce scurtă și frumoasă 
este viaţa, spune „dulce, dulce interludiu“. Dacă intri în 
hambar, rindunelele coboară de pe cuiburi și bombănesc: 
„Obraznic, obraznic!“ spun ele. La începutul verii sint o 
mulțime de lucruri de mincat, de băut, de supt și de meste- 
cat pentru un copil. Tulpinele păpădiilor sînt pline de lapte, 
virful trifoiului este plin de nectar, frigiderul este plin de 
băuturi reci ca gheaţa. Oriunde te uiţi e viață: pină și în 
picăturile de sevă de pe tulpina de trestie vezi cite un 
viermişor verde dacă te uiţi cu atenţie. Iar pe partea inte- 
rioară a frunzei de cartof sint ouăle portocaliu-deschis ale 
gindacului de Colorado. 

Era într-o zi de vară timpurie cind au ieșit din ouă puii 
de giscă. Acesta era un eveniment important în pivnița 
hambarului. Fern era acolo, stind pe un scăunel, cind 

s-a întîmplat. Cu excepția giștii însăşi, Charlotte a fost 
prima care a aflat că au venit pe lume puii. Gisca a știut cu 
O zi înainte că urmau să iasă, le auzea vocile slabe 
dinăuntrul oului. Ştia că puișorii stăteau într-o poziţie 
deosebit de incomodă în ou și că erau nerăbdători să spargă 
Coaja și să iasă. Așa că stătea foarte liniştită şi vorbea mai 
puţin decit de obicei. Cînd primul pui își scoase căpșorul 
gri-verzui prin penele giștii și se uită în jur, Charlotte îl 
văzu Și îi anunţă și pe ceilalți. 

- Sint sigură, spuse ea, că toţi cei prezenţi aici vor fi 
mulțumiți să afle că, după patru săptămini de efort nepre- 
cupeţit și de răbdare din partea prietenei noastre, gisca are 
acum cu ce se mindri. Puii au venit pe lume. Permiteţi-mi 
să exprim sincerele mele felicitări! 

- Mulţumesc, mulțumesc, mulțumesc! spuse gisca, dind 
din cap şi înclinindu-se fără rușine. 

- Felicitări! strigă Wilbur. Ciţi boboci sint? Văd numai 
unul. 

- Sînt şapte, spuse giscanul. 

- Minunat! spuse Charlotte, șapte este un număr 
norocos. 

- Norocul nu are nimic de-a face cu asta, spuse gisca. 
Ne-am organizat bine și am muncit serios. 

În acest moment, Templeton îşi scoase nasul din 
ascunzătoarea sa, de sub troaca lui Wilbur. Aruncă o pri- 
vire către Fern, apoi se tiri atent către giscă, stind aproape 


| 48 EÐ. White 


de zid. Toți il priveau; pentru că nu era prea simpatizat, nu 
se bucura de încredere. 

- Uite, incepu el cu o voce subțire, spui că ai șapte pui. 
Erau opt ouă. Ce s-a întîmplat cu celălalt ou? De ce n-a ieșit 
nimic din el? 

- Bănuiesc că e stricat, spuse gisca. 

- Ce ai de gind să faci cu el? continuă Templeton, 
fixind-o pe giscă cu ochii săi rotunzi și mici ca două 
mărgele. 

- Poți să-l iei, spuse gisca. Rostogoleşte-l de aici și 
pune-l la colecția aceea a ta prăpădită. 

(Templeton avea obiceiul să culeagă obiecte neobișnuite 
de prin jurul fermei și să le depoziteze în casa lui. Păstra 
totul.) 

- Sigur-igur-igur, spuse giscanul, poţi să iei oul, dar îţi 
spun un lucru, Templeton, dacă te prind vreodată că-ţi 
plimbi-imbi-imbi botul ăla urit pe lingă puii noștri îţi dau 
cea mai zdravănă bătaie primită vreodată de un șobolan. 

Și giscanul își întinse aripile sale puternice și bătu aerul 
cu ele, pentru a-și arăta forţa. Era puternic și curajos, dar 
adevărul este că atit gisca, cit şi giscanul, erau îngrijoraţi 
din cazul lui Templeton, şi pe bună dreptate. Șobolanul 
n-avea morală, nici conștiință, nici scrupule, nici respect, 
nici decenţă, nici picătura de bunătate a rozătoarelor, nici 
remușcări, nici sentimente înalte, nici prietenie, nu avea 
nimic. Ar fi omorit un pui dacă ar fi scăpat nepedepsit - 
gisca ştia asta. Toţi știau asta. Cu ciocul ei lat, gisca 

împinse oul rămas întreg afară din cuib, şi toată adunarea 

urmări cu dezgust în timp ce șobolanul îl rostogolea de 
A v ° ° A v wv A 

acolo. Pină şi Wilbur, care era in stare să mănince aproape 


orice, era oripilat. 
A . . . w . . . w 
- Închipuie-ţi, să vrei un ou vechi, stricat! murmură el. 

- Şobolanu-i şobolan, spuse Charlotte. Chicoti delicat. 
Dar, prieteni, dacă acel ou antic se sparge vreodată, ham- 
barul va fi compromis. 

- Ce inseamnă asta? 

- Înseamnă că nimeni nu va putea să locuiască aici din 
cauza mirosului, un ou stricat este nici mai mult, nici mai 
puțin decit o bombă mirositoare. 

- N-o să-l sparg, mirii Templeton. Știu eu ce fac. Umblu 
cu astfel de chestii tot timpul. 

Dispăru in tunelul lui, impingînd înainte oul de giscă. 
Împinse și se opinti, pînă cînd reuși să-l rostogolească în 
adăpostul lui sub troacă. În după-amiaza aceea, cind vintul 
a incetat și curtea hambarului era liniștită și caldă, gisca gri 
işı conduse cei șapte pui afară din cuib, în lume. Domnul 
Zuckerman îi spiona cind veni cu cina lui Wilbur. 

- Ei, salut! spuse el zimbind larg. Ia să vedem un, doi, 
trei, patru, cinci, șase, șapte. Șapte boboci de giscă. Ia uite, 
ce drăguţ! 


7. Veşti proaste 


ilbur o îndrăgea pe Charlotte pe zi ce tre- 

cea. Campania ei împotriva insectelor 

părea să fie de bun-simţ și utilă. Cu greu 
s-ar fi găsit cineva la fermă care să poată spune ceva bun 
despre o muscă. Muștele își petreceau timpul siciindu-i pe 
alții. Vitele le urau. Caii le detestau. Pe oi le dezgustau. 

Domnul şi doamna Zuckerman se plingeau întot- 
deauna de ele și puneau plase la geamuri. Wilbur admira 
modul în care se descurca Charlotte. Și se bucura în mod 
special de faptul că întotdeauna aceasta își anestezia vic- 
tima înainte s-o mănince. 

- E foarte înţelept din partea ta că faci așa, Charlotte, 
spuse el. 

- Da, răspunse ea cu vocea ei dulce melodioasă, întot- 
deuna le anesteziez, ca să nu simtă durerea. E un mic servi- 
ciu pe care li-l fac. 

Pe măsură ce treceau zilele, Wilbur creştea şi creştea; 
minca trei mese copioase pe zi. Își petrecea ore întregi stind 

culcat pe-o parte, pe jumătate adormit, visind frumos. Era 
sănătos și lua mult în greutate. Într-o după-amiază, cînd 
Fern stătea pe scăunelul ei, intră în hambar cea mai bătrină 
Oaie şi se opri pentru a i se adresa lui Wilbur. 

- Bună! spuse ea. Mi se pare că te îngrași. 

- Da, cam așa ceva, replică Wilbur. La virsta mea, e 
recomandabil să te îngrași. 

- Ce pot spune, nu te invidiez, continuă bătrina oaie. 
Ştii de ce te îngrașă, nu-i așa? 

- Nu, spuse Wilbur. 

- Păi, nu-mi place să dau veşti proaste, spuse oaia, dar ei 
te îngrașă pentru că au de gind să te omoare, de asta. 

- Au de gind să ce? strigă Wilbur. 

Fern încremeni pe scăunelul ei. 

- Să te omoare. Să te facă costiţă şi şuncă afumată, 
adăugă bătrina oaie. Aproape toți porcii tineri ajung să fie 
tăiați de fermier, de îndată ce vine vremea rece. Toată 
lumea plănuieşte să te omoare în perioada Crăciunului. 
Toţi complotează - Lurvy, Zuckerman, pină și John 
Arable. 

- Domnul Arable? suspină Wilbur. Tatăl lui Fern? 

- Bineînțeles. Toată lumea ajută la tăierea porcului. Sint 
o oaie bătrină și văd acelaşi lucru, aceeași procedură, an de 
an. Arable ajunge aici cu pușca lui, trage în... 

- Încetează! ţipă Wilbur. Nu vreau să mor! Să mă ajute 
cineva! Ajutaţi-mă! 

Fern era gata să sară, cind se auzi o voce: 


Pinza lui Charlotte 53 


SEAN e 


- Taci, Wilbur! 

Era Charlotte, care ascultase această oribilă conversație. 

- Nu pot să tac, ţipă Wilbur, agitindu-se de colo-colo. 
Nu vreau să fiu omorit. Nu vreau să mor. E adevărat ce 
spune bătrina oaie, Charlotte? E adevărat că mă vor omori 
cînd vine vremea rece? 

- Păi, spuse păianjenul ţesîndu-și atent pinza, bătrina 
Oaie e pe aici de mult. A văzut o mulțime de purceluși de 
primăvară venind și dispărind. Dacă spune că stăpinii 
plănuiesc să te omoare, sint convinsă că e adevărat. Și este 


cea mai Josnică șmecherie de care am auzit! Ce le mai trece 
prin cap oamenilor! Wilbur izbucni în lacrimi. 

- Nu vreau să mor, să văita el. Vreau să trăiesc exact 
aici, în mormanul meu de balegă, confortabil, alături de 
prietenii mei. Vreau să respir aerul minunat Și Să stau întins 
la soarele minunat. 

- Da” ştiu că faci o gălăgie grozavă, i-o tăie bătrina oaie. 

- Nu vreau să mor! strigă Wilbur, aruncindu-se la 
pămînt. 

- Nu vei muri, spuse Charlotte iute. 

- Ce? Adevărat? strigă Wilbur. Cine o să mă salveze? 

— Eu, spuse Charlotte. 

- Cum? întrebă Wilbur. 

- Asta rămîne de văzut, dar am de gind să te salvez și 
vreau să te potolești imediat. Te porți ca un copil. Termină 
cu plinsul, nu suport istericalele! 


8. O discuţie în casă 


uminică dimineață domnul și doamna Arable 
erau la micul dejun, în bucătărie. Avery termi- 
nase de mincat și era la etaj, căutînd praștia. 
- Ştiaţi că gisca unchiului Homer are boboci ? întrebă 
Fern. 
- Câţi? vru să ştie domnul Arable. 
- Şapte, răspunse Fern. Erau opt ouă, dar dintr-unul nu 
a ieşit nimic, și gisca i-a spus lui Templeton că nu-l mai 
vrea, așa că l-a luat el. 
- Ce a făcut gisca? întrebă doamna Arable, holbindu-se 
la fiica ei cu o privire ciudată, îngrijorată. 
- I-a spus lui Templeton că nu mai vrea oul, repetă 
Fern. 
- Cine e Templeton? întrebă Doamna Arable. 
- E şobolanul, replică Fern. Nici unul dintre noi nu-l 
place prea mult. 


- Care noi? se miră domnul Arable. 

- Păi... toți cei din pivniţa hambarului: Wilbur și oile, 
și mieii, și gisca, și giscanul, și puii de giscă, și Charlotte, 
ȘI eu. 

- Charlotte? spuse doamna Arable. Cine-i Charlotte? 

- E cea mai bună prietenă a lui Wilbur. E grozav de 
deşteaptă. 

- Cum arată? întrebă doamna Arable. 

- Păi, spuse Fern ginditoare, are opt picioare, cred că 
toți păianjenii au atitea. 

- Charlotte este un păianjen? întrebă mama lui 
Charlotte. 

Fern confirmă din cap. 

- Unul mare și gri. Și-a ţesut pinza în partea de sus a ușii 
lui Wilbur. Prinde muște şi le suge singele. Wilbur o adoră. 

- Chiar o adoră? întrebă doamna Arable, şovăind. 

Se uită fix la Fern, cu o expresie îngrijorată. 

- A da, Wilbur o adoră pe Charlotte, explică Fern. Știi 
ce a spus Charlotte cînd au ieșit bobocii de giscă? 

- N-am nici cea mai vagă idee, răspunse domnul Arable, 
spune-ne tu! 

- Păi, cînd primul pui şi-a scos căpșorul de sub giscă, 
eu stăteam pe scăunelul meu într-un colț şi Charlotte era 
pe pinza ei. A ţinut un discurs. A zis așa: „Sint sigură că 
toți cei prezenţi aici vor fi mulţumiţi să afle că, după patru 
săptămini de efort neprecupeţit și de răbdare din partea 


prietenei nostre, gisca are acum cu ce se mindri“. Nu 

credeți că a fost un lucru frumos din partea ei să spună 
aşa ceva? 

- Da, aşa e, spuse doamna Arable. Și acum, Fern, 
este timpul să te pregătești pentru şcoala de dumi- 
nică. Spune-i și lui Avery să se pregătească. Și în 
după-amiaza asta poți să-mi spui mai multe în legătură 
cu ce se întimplă în hambarul unchiului Homer. 
Nu-ţi petreci cam mult timp acolo? Te duci acolo în 
fiecare după-amiază, nu-i așa? 

- Îmi place acolo, răspunse Fern. Îşi şterse gura și 
fugi sus. 

După ce fata părăsi camera, doamna Arable îi vorbi 
încet soţului ei: 

- Mă îngrijorează Fern, spuse ea. Ai auzit ce tot 
bombănea despre animale, pretinzind că ele vorbesc? 

Domnul Arable chicoti. 

- Poate chiar vorbesc, spuse el, mi-am pus şi eu între- 
barea asta cîteodată. În orice caz, nu-ți face griji în legătură 
cu Fern, are doar o imaginaţie bogată. Copiii au impresia 
că aud tot felul de chestii. 

- Nu contează, ea mă îngrijorează, replică doamna 
Arable. Cred că o să-i povestesc doctorului Dorian ce 
spune data viitoare cînd îl văd. El ţine la Fern aproape la 
fel de mult cit ţinem şi noi, şi vreau să ştie cît de ciudat 


se comportă ea în legătură cu purcelușul acela și toate 

celelalte. Nu cred că este normal. Știi foarte bine că ani- 
malele nu vorbesc. 

Domnul Arable mormăi: 

- Poate urechile noastre nu sînt atit de ascuțite ca ale lui 
Fern spuse el. 


9. Lăudărosul Wilbur 


pinză de păianjen este mai rezistentă decit pare. 

Deşi este făcută din şuvițe subțiri, delicate, ea nu 

este ușor de rupt. Totuși, pinza se rupe în 
fiecare zi, din cauza insectelor care se zbat în ea, şi păian- 
jenul trebuie să o țeasă din nou cind ajunge plină de găuri. 
Lui Charlotte îi plăcea să ţeasă în după-amiezile tirzii, iar 
lui Fern îi plăcea să stea pe aproape şi s-o privească. Într-o 
după-amiază, fata auzi o conversaţie deosebit de intere- 
santă, fiind martoră la o întîmplare ciudată. 

- Ai picioare groaznic de păroase, Charlotte, spuse 
Wilbur în timp ce păianjenul lucra absorbit de ceea ce 
făcea. 

- Picioarele mele au un motiv foarte bun să fie păroase, 
răspunse Charlotte. Mai mult decit atit, fiecare picior de-al 
meu are șapte segmente: coxă, trocanter, femur, rotulă, 
tibie, metatars, tars. 

- Glumeşti, spuse el. 

- Nu, deloc. 

- Spune denumirile acelea încă o dată, nu le-am prins 
din prima. 

- Coxă, trocanter, femur, rotulă, tibie, metatars, tars. 

- Dumnezeule! spuse Wilbur privindu-și picioarele 
dolofane. Nu cred că ale mele au șapte segmente. 

- Păi, spuse Charlotte, noi doi ne petrecem viața în mod 
diferit. Tu nu ai de țesut o pinză. Asta e o misiune serioasă 
pentru picioare. 

- Aş putea să ţes dacă aș încerca, spuse Wilbur, 
lăudindu-se. Doar că n-am încercat niciodată. 

- Hai să vedem cum o să faci, spuse Charlotte. 

Fern chicoti încet, iar dragostea pentru purceluș i se 
citea în ochi. 

- OK, replică Wilbur, tu mă ghidezi și eu o să ţes. Tre- 
buie să fie tare distractiv să țeși o pinză. Cum încep? 

- Inspiră adinc! spuse Charlotte, zimbind. 

Wilbur, inspiră adinc. 

- Acum caţără-te cit de sus poți, așa. 

Charlotte porni în sus, către pragul ușii. Wilbur escaladă 
pină în virful grămezii de balegă. 

- Foarte bine! spuse Charlotte. Acum lasă un fir care să 
te ancoreze, aruncă-te în aer și, în timp ce cazi, lasă-ţi un fir 
de tracţiune. 

Wilbur ezită o clipă, apoi sări în aer. Aruncă o privire 
grăbită peste umăr, să vadă dacă în urma lui este vreun fir 
care să-l susțină, dar nimic nu părea să se intimple în spatele 
său, așa că ateriză cu o bufnitură. 

- Uf! bombăni el. 

Charlotte rise atit de tare, încît pinza ei începu să se 
legene. 

- Cu ce-am greşit? întrebă purcelușul cînd își reveni din 
cădere. 

- Cu nimic, spuse Charlotte. A fost o încercare 
frumoasă. 

- Cred că mai încerc o dată, spuse Wilbur vesel. Tot 
ce-mi trebuie este un fir mititel, care să mă ţină. 

Purceluşul ieşi din curtea sa. 

- Hei, Templeton? strigă el. Capul şobolanului apăru de 
sub troacă. 

- Ai vreun fir pe care să mi-l împrumuți? întrebă 
Wilbur. Îmi trebuie să țes o pinză. 

- Da, sigur, răspunse Templeton, care păstra fire. Nici 
un deranj. Prefer să-mi fii dator. Se strecură jos, în gaura 
lui, împinse la o parte oul giştei și se intoarse cu o bucată 
murdară şi veche de fir alb. Wilbur o examină. 

- Exact ce căutam, spuse el. Templeton vrei, te rog, să 
legi un capăt de codița mea? Wilbur se ghemui, cu codița 
lui răsucită şi subțire către şobolan. 

Templeton apucă firul, îl trecu în jurul virfului de 
codiță şi făcu două noduri. Charlotte se delecta privind. 
Ca și Fern, îl îndrăgea sincer pe Wilbur. Cocina mirosi- 
toare și mincarea stătută arăgeau muștele de care ea avea 
nevoie, şi era mindră să constate că purcelușul nu renunța 
ușor şi că era dispus să încerce din nou să țeasă o pinză. 

În timp ce șobolanul, păianjenul și fetița priveau, 


Wilbur urcă din nou pe mormanul de balegă, plin de 
energie și de speranţă. 

- Atenţie, toată lumea! strigă el. 

Și, adunindu-și toate puterile, se aruncă de acolo cu 
capul înainte. Firul îl urma. Dar, cum omisese să-i prindă 
celălalt capăt de ceva, acesta nu-l ajută cu nimic, iar Wilbur 
căzu grămadă, lovindu-se. Începu să plingă. Templeton 
rinjea. Charlotte îl privea tăcută. După o pauză spuse: 

- Nu poţi să ţeși o pinză, Wilbur, și te sfătuiesc să 
renunți la ideea asta. Îşi lipsesc două lucruri de care este 
nevoie pentru a ţese o pinză. 


- Care sint acelea? întrebă Wilbur, trist. 

- Îşi lipsesc cîteva piciorușe și instruirea. Dar fruntea 
sus, n-ai nevoie de o pinză. Zuckerman te aprovizionează 
cu trei mese zdravene pe zi. Nu văd de ce ţi-ai face griji cu 
prinsul hranei. 

Wilbur oftă. 

- Eşti cu mult mai deşteaptă și mai pricepută decit mine, 
Charlotte. Cred că încercam să mă dau în spectacol, așa 
merit. 

Templeton deznodă firul și şi-l luă înapoi, acasă. 
Charlotte se întoarse la țesutul ei. 

- Nu trebuie să te simţi prea prost, Wilbur, spuse ea. 
Nu sint multe ființe care pot ţese pinze. Nici măcar 
oamenii nu sînt la fel de buni ca păianjenii, deși ei sînt 
convinși că se pricep și se străduiesc. Ai auzit vreodată de 
podul Queensborough? 

Wilbur dădu din cap în semn că nu. 

- Este o pinză? 

- Cam așa ceva, replică Charlotte. Dar știi cît le-a luat 
oamenilor să-l contruiască? Opt ani întregi. Doamne, aș fi 
murit de foame așteptind atit de mult. Eu pot face o pinză 
intr-o singură seară. 

- Ce prind oamenii în podul Queensborough, insecte? 
intrebă Wilbur. 

- Nu, spuse Charlotte. Ei nu prind nimic. Ei doar 
mărșăluiesc în colo şi-n coace de-a lungul podului, 
crezind că găsesc ceva mai bun pe partea cealaltă. Dacă ar 
sta atirnaţi de virf așteptind în liniște, poate ar apărea 

ceva bun. Dar nu, oamenii nu știu decit să se grăbească și 
iar să se grăbească, întotdeauna. Mă bucur că sînt un 
păianjen sedentar. 

- Ce înseamnă sedentar? 

- Înseamnă că stau liniștită o mare parte din timp și nu 
mă duc să mă plimb prin lume. Recunosc un lucru bun 
atunci cînd îl văd, iar pinza mea este un lucru bun. Stau 
cuminte și aştept ce-o pica. Asta îmi dă ocazia să gindesc. 

- Păi, cred că şi eu sint oarecum sedentar, spuse 
purcelul. Trebuie să stau pe aici, indiferent că vreau sau nu. 
Știi unde aș vrea să fiu cu adevărat în seara asta? 

- Unde? 

- Într-o pădure, căutînd jir și trufe, și rădăcini delicioase, 
dînd la o parte frunze cu ritul meu grozav de puternic, 
scrumâînd și adulmecînd pămintul, mirosind... 

- Miroşi exact cum eşti, remarcă un miel care tocmai 
intrase. Te pot simţi de aici. Ești cea mai mirositoare fiinţă 
de aici. 

Wilbur lăsă capul în jos. Ochii i se umplură de lacrimi. 
Charlotte observă jena lui și îi vorbi tăios mielului: 

- Lasă-l în pace pe Wilbur! spuse ea. Are tot dreptul să 
miroasă luînd în considerație mediul în care se află. Nici tu 
nu ești o legătură de mazăre dulce. În plus, întrerupi o con- 
versație foarte plăcută. Despre ce vorbeam Wilbur, cind am 
fost întrerupți așa de nepoliticos? 

- Păi... nu-mi amintesc, spuse Wilbur, nu contează. Hai 
să tăcem o clipă, Charlotte. Mi se face somn. Tu continuă 

să-ți repari pinza, și eu o să stau aici și o să mă uit la tine. 
Este o seară plăcută. 

Wilbur se intinse pe-o parte. Amurgul şi un sentiment 
de pace se lăsară peste hambarul lui Zuckerman. Fern știa 
că se apropia vremea cinei, dar nu o lăsa inima să plece. 
Rindunelele intrau şi ieșeau într-un zbor liniştit, aducind 
hrană puilor lor. De dincolo de stradă se auzea cintecul 
unei păsări: „Cip-cirip!“ Lurwy stătea jos, sub un măr, 
ȘI-ȘI aprinse pipa. Animalele adulmecau mirosul cunoscut 
de tabac puternic. Wilbur auzea zgomotul brotăceilor și 
ușa bucătăriei trintindu-se, din cînd în cînd. Toate aceste 
sunete îi dădeau o stare de confort şi de fericire, pentru că 
iubea viaţa și se bucura cind se simţea o parte din lumea 
aceasta, într-o seară de vară. Dar, pe cind stătea acolo, cul- 
cat, îşi aminti ceea ce-i spusese bătrina oaie. Gindul morţii 
il cuprinse şi incepu să tremure de teamă. 

- Charlotte, spuse el, încet. 

- Da, Wilbur? 

- Eu nu vreau să mor. 

- Bineinţeles că nu vrei, spuse Charlotte cu o voce 
liniștitoare. 

- Pur şi simplu, Îmi place aici în hambar, spuse Wilbur. 
Iubesc tot ce ţine de acest loc. 

- Sigur că-ți place, spuse Charlotte. Tuturor ne place. 

Apăru gisca, urmată de cei şapte boboci. Își întindeau 
giturile micuţe și scoteau un fluierat melodios, ca o trupă 

de cimpoieri. Wilbur ascultă sunetul, cu sufletul plin de 
dragoste. 

- Charlotte, spuse el. 

- Da? răspunse păianjenul. 

- Ai vorbit serios cînd ai spus că nu-i vei lăsa să mă 
omoare? 

- În viața mea n-am fost mai serioasă. N-o să te las să 
mori, Wilbur. 

- Cum ai de gind să mă salvezi? întrebă Wilbur, a cărui 
curiozitate era de nestăpinit în acel moment. 

- Păi, spuse Charlotte vag, nu prea știu. Dar fac eu 
un plan. 

- Minunat, spuse Wilbur. Cum merge planul, Charlotte? 
Unde ai ajuns cu el? Merge binișor? 

Wilbur tremura din nou, dar Charlotte era stăpină pe 
ea și calmă. 

- Se leagă ceva, spuse ea ușor. Planul e în fază incipientă 
şi nu e conturat încă, dar îl fac eu. 

- Cind îl faci? imploră Wilbur. 

- Cind atirn cu capul în jos, în virful pinzei mele. 
Atunci gindesc eu, pentru că tot sîngele vine în cap. 

- Aș fi foarte bucuros dacă te-aș putea ajuta în vreun fel. 

- A, voi lucra la el singură, spuse Charlotte. Pot gîndi 
mai bine dacă gindesc singură. 

- Bine, spuse Wilbur. Dar nu ezita să mă anunț dacă 
pot face ceva să te ajut, ceva oricît de neînsemnat. 

- Păi, trebuie să încerci să fii în formă, replică Charlotte. 
Vreau să dormi mult şi să nu-ți mai faci griji. Nu te grăbi și 
nu te îngrijora niciodată! Mestecă-ţi mincarea cum trebuie 
și înghite fiecare bucăţică, doar că trebuie să-i lași suficient 
și lui Templeton. Îngrașă-te și fii sănătos - așa poți să mă 
ajuţi. Păstrează-te în formă și nu-ți pierde cumpătul. Crezi 
că ai înţeles? 

- Da, înțeleg, spuse Wilbur. 

- Atunci, du-te la culcare, spuse Charlotte. Somnul e 
Important. 

Wilbur merse pină în cel mai întunecat colț al cocinei 
lui şi se lăsă să cadă. Închise ochii. Peste un minut zise: 

- Charlotte...? 

- Da, Wilbur? 

- Pot să ies, să văd dacă am lăsat ceva din mincarea de 
aseară în troacă? Cred că am mai lăsat doar puțin piure. 

- Bine, spuse Charlotte, dar vreau să vii înapoi la cul- 
care, neîntirziat. 

Wilbur porni în fugă spre curtea sa. 

- Încet, încet, spuse Charlotte. Nu te grăbi şi nu fi îngri- 
jorat niciodată! 

Wilbur se controlă şi se furișă încet spre troaca lui. Găsi 
o bucăţică de cartof, o mestecă atent, o înghiţi și se duse 
înapoi la culcare. Închise ochii şi tăcu pentru o vreme. 


- Charlotte, spuse el în șoaptă. 
- Da? 

- Pot să iau o gură de lapte? Cred că au rămas citeva 
picături de lapte în troaca mea. 

- Nu, troaca e goală și vreau să te culci. Gata cu vorba! 
Închide ochii şi dormi! 

Wilbur își închise ochii. Fern se ridică de pe scăunel 
și porni spre casă, cu mintea plină de tot ceea ce văzuse și 
auzise. 

- Noapte bună, Charlotte! spuse Wilbur. 

- Noapte bună, Wilbur! 

Urmă o pauză. 

- Noapte bună, Charlotte! 
- Noapte bună, Wilbur! 

- Noapte bună! 

- Noapte bună! 


10. O explozie 


i de zi, cu capul în jos, aşteptă păianjenul să-i 
vină o idee. Ore întregi stătea nemișcat, adincit 
în gînduri. Odată ce i-a promis lui Wilbur că-i 


va salva viaţa, era hotărit să-și ţină promisiunea. 

Charlotte era răbdătoare de felul ei. Ştia din experiență 
că, dacă aștepta suficient, avea să se prindă o muscă în pinza 
ei; și era sigură că dacă se gindea destul de mult la problema 
lui Wilbur, avea să-i vină o idee. 

În fine, într-o dimineaţă, în miezul lunii iulie, ideea îi 
veni. 

„Vai ce simplu! își spuse. Modalitatea de a-l salva pe 
Wilbur este aceea de a-l păcăli pe domnul Zuckerman. 
Dacă păcălesc un gindac, se gindi ea, sigur pot păcăli un 
om. Oamenii nu sînt așa de deştepţi ca gindacii.“ Wilbur 
intră în ţarcul său chiar în acel moment. 

- La ce te gindești, Charlotte? întrebă el. 

- Stăteam și mă gindeam și eu așa, că oamenii sint 
foarte creduli. 

- Ce inseamnă creduli? 

- Uşor de păcălit, spuse Charlotte. 

- Asta e o fericire, replică Wilbur, întinzindu-se la um- 
bra gardului său, și adormi adinc. 

Păianjenul, în schimb, rămase treaz, fixindu-l cu 
privirea, plin de afecţiune, şi făcindu-i planuri de viitor. 
Vara trecuse deja pe jumătate. Ştia că nu mai avea mult 


timp la dispoziţie. 


A . . . . 

În acea dimineață, exact cînd adormi Wilbur, Avery 
Arable hoinărea prin curtea din față a domnului Zucker- 
man, urmat de Fern. Avery ducea în mină o broască vie. 

Fern avea o coroniță de margarete în păr. Copiii alergară 
către bucătărie. 

- Exact la timp pentru o plăcintă cu afine, spuse doam- 
na Zuckerman. 

- Uite ce broască am! spuse Avery, punind broasca pe 
lemnul de scurgere şi întinzind mina către plăcintă. 

— Ia chestia aia de-aici! se enervă doamna Zuckerman. 

- E fierbinte, spuse Fern. E aproape moartă broasca aia. 

- Nu e, spuse Avery. Mă lasă să o scarpin între ochi. 

Broasca sări și ateriză în cuva pentru spălat vase, plină 
cu apă și cu săpun. 

- O să dai plăcintă pe tine, spuse Fern. Pot să caut ouă 
în coteţul găinilor, mătușă Edith? 

- Ieșiţi din casă amindoi! Și nu deranjaţi găinile! 

- Umblă peste tot, strigă Fern. Și-a dat plăcintă pe el. 

- Haide, broscuţo! strigă Avery. Scoase broscuţa din 
cuvă. Animalul lovi din picioare, stropind cu apa plină de 
săpun plăcinta de afine. 

- Altă criză! mormăi Fern. 

- Hai să ne dăm în leagăn! spuse Avery. 

Copiii alergară spre hambar. Domnul Zuckerman avea 
cel mai bun leagăn din zonă. Era o singură bucată lungă de 
sfoară grea, legată de grindă deasupra intrării din partea de 
nord. La capătul de jos al sforii era un nod gros pe care să 
stai. Era astfel făcut încît să te poți legăna fără să fii împins. 
Te urcai pe o scară în șopron. Apoi, ţinind sfoara, stăteai 
pe margine şi te uitai în jos speriat şi ameţit. După aceea 

încălecai pe nod, în chip de scaun. Apoi îţi luai inima-n 
dinți, inspirai adinc și săreai. Pentru o secundă, aveai 
senzaţia că te prăbușești pe podeaua hambarului, aflată 
undeva foarte jos, dar după aceea, brusc, sfoara incepea să 
te țină, iar tu treceai prin ușa deschisă cu o viteză de un 
kilometru pe minut și cu vintul şuierind prin păr. Apoi te 
avintai în sus, către cer, și priveai norii, iar sfoara se 
răsucea, şi tu te răsuceai și te întorceai odată cu sfoara. 
Apoi coborai și cădeai, cadeai, cădeai din cer și pluteai 
înapoi în hambar aproape pină la şopron, apoi zburai 
din nou afară (nu chiar așa de departe de data asta), apoi 
din nou înăuntru (nu chiar așa de sus), apoi din nou în 
afară, din nou înăuntru, apoi afară, apoi înăuntru; și apoi 
săreai jos și lăsai pe altcineva în loc. 

Mame de la kilometri distanță erau îngrijorate din cauza 
leagănului lui Zuckerman. Le era teamă că un copil ar fi 
putut să cadă. Dar nimeni nu căzuse vreodată. Copiii 
aproape întotdeauna se țineau mai strins decit credeau 
părinții lor. 

Avery puse broasca în buzunar şi se cățără în șopron. 

- Ultima oară cînd m-am dat în leagănul ăsta, eram gata 
să mă lovesc de o rindunică din hambar, ţipă el. 

- Scoate broasca aia de aici! ordonă Fern. 

Avery apucă fringhia şi sări. leşi plutind pe ușă, cu 
broască cu tot, şi se îndreptă spre cer, evident, însoțit de 
broască. Apoi pluti înapoi spre hambar. 

- Limba ta este vișinie! strigă Fern. 

— Şi a ta este! strigă Avery, legănindu-se cu broasca lui. 

- Am fin prin rochie! Ciupește! se văită Fern. 

- Scarpină-te! urlă Avery de pe sfoară. 

- E rindul meu, zise Fern. Sări jos! 

- Fern are mincărici! cînta Avery. 

Cind sări, îi aruncă surorii lui sfoara. Ea își ţinu ochii 
strîns închiși și sări. Simţi căderea ameţitoare, apoi avintul 
leagănului. Cind deschise ochii, văzu cerul și era pe cale să 
zboare înapoi pe ușă. 

Au făcut asta cu rîndul timp de o oră. După ce s-au plic- 
tisit de legănat, au coborit către pășune și au cules zmeură 
sălbatică şi au mincat. Limbile lor s-au transformat din 
vişinii în roşii. Fern muşcă dintr-o zmeură care avea o 
ginganie cu gust oribil și se bosumflă. Avery găsi o cutie de 
bomboane goală și iși puse broasca în ea. Broasca părea 
obosită după dimineața petrecută în leagăn. Copiii merseră 
incet către hambar. Și ei erau obosiţi și abia mai aveau pu- 
tere să meargă. 

- Hai să construim o casă în copac, sugeră Avery. Vreau 
să locuiesc în copac cu broscuţa mea. 

- O să-l vizitez pe Wilbur, anunţă Fern. 

Săriră gardul spre cărare şi mergeau leneș către cocina 
de porci. Wilbur îi auzi venind și se ridică. 

Avery observă pinza de păianjen și, apropiindu-se de ea, 
o zări şi pe Charlotte. 

- Hei, ia uită-te ce păianjen mare! spuse el. E enorm. 

- Lasă-l în pace! ordonă Fern. Ai o broască, nu-ți 


ajunge? 


bd 


- Asta-i un păianjen grozav și O s 


spuse Avery. 


3 


ă-l prind 


Luă capacul cutiei de bomboane. Apoi ridică un băț. 


- O să prind painjenul ăsta bătrîn în cutia asta, spuse el. 


Inima lui Wilbur era cît un purice văzind ce se intimpla. 


fi sfîrşitul lui Charlotte dacă băiatul reușea să o 


bd 


Asta putea 
prindă. 

- Termină odată, Avery! ţipă Fern. 

Avery puse un picior pe gardul cocinei. Era pe punctul 
de a-și ridica bățul, cu gindul de a o lovi pe Charlotte, cînd 
işi pierdu echilibrul. Se balansă, se rostogoli și ateriză lingă 
troaca lui Wilbur. Troaca se răsturnă și căzu cu o bufni- 
tură. Oul de rață era chiar dedesubt. Se auzi o pocnitură 
inăbușită provocată de spargerea oului și apoi se simți în aer 
un miros oribil. 

Fern ţipă. Avery sări în picioare. Aerul era plin de gaze 
și de duhoare, de la oul clocit. Templeton, care se odihnea 
in casa lui, o luă la fugă spre hambar. 

- Noapte bună! ţipă Avery. Noapte bună! Ce duhoare! 
Să ieşim de-aici! 

Fern plingea. Se ținea de nas și fugea spre casă. Avery 
alerga după ea, ţinîndu-se și el de nas. 

Charlotte se simţea extrem de uşurată vazindu-l că 
pleacă. Scăpase ca prin urechile acului. 

Mai tirziu, în acea dimineaţă, animalele veniră de la 
pășune - oile, mieii, ginsacul, gisca și cei şapte boboci. Au 
fost nenumărate plingeri legate de mirosul îngrozitor, iar 
Wilbur a trebuit să spună povestea iar şi iar, despre cum 
băiatul familei Arable încercase s-o captureze pe Charlotte 
și cum mirosul oului clocit îl gonise la timp. 

- Mirosul oului de giscă stricat a fost cel care i-a salvat 
viaţa lui Charlotte, spuse Wilbur. 

Gisca era mindră de rolul jucat de ea în această întreagă 
aventură. 

- Sint încîntată că din ou nu a ieșit un puișor, spuse ea. 

Templeton era descumpănit, desigur, din cauza pierderii 
preaiubitului său ou. Dar nu se putu abţine să nu se laude. 

- Merită să păstrezi lucruri, spuse el ursuz. Un şobolan 
nu ştie niciodată cînd se va putea folosi de cite ceva. Eu nu 
arunc niciodată nimic. 

- Ei, spuse un miel, toată chestia asta este bună pentru 
Charlotte, dar cum rămîne cu noi, ceilalți? Mirosul este de 
nesuportat. Cine și-ar dori să locuiască într-un hambar care 


e „parfumat“ cu miros de ou clocit? 

- Nu-ţi face griji, te vei obişni cu el, spuse Temple- 
ton. Stătea în două picioare și se trăgea de mustăți plin 
de înţelepciune, apoi se strecură să facă o vizită la groapa 
de gunoi. 

Cînd apăru Lurvy la prînz cărind o găleată cu mincare 
pentru Wilbur, se opri scurt la cîțiva pași de cocină. Adul- 
mecă aerul și se strimbă. 

- Ce naiba? bombăni el. Punind găleata jos, ridică bățul 
pe care îl scăpase Avery şi ridică troaca. Șobolani! spuse el. 
Îtih! Ar fi trebuit să-mi dau seama că un şobolan îşi va face 
cuib sub troacă. Cit urăsc şobolanii! 

Și Lurvy trase troaca lui Wilbur de-a curmezișul curții 
și aruncă niște mizerie în cuibul șobolanului, îngropind oul 
spart și toate celelalte lucruri ale lui Templeton, apoi ridică 
găleata. Wilbur stătea în cocină, lihnit de foame. Lurvy 
turnă. Lăturile se scurgeau cremoase în jurul ochilor și ure- 
chilor lui Wilbur. Porcuşorul înfuleca şi sorbea şi sorbea 
infuleca, plescăind şi grohăind, nerăbdător să termine tot 
dintr-odată. Era o mincare delicioasă - lapte slab, ameste- 
curi de grîu, resturi de clătite, jumătate de gogoaşă, puţin 
suc de fructe, două felii de piine prăjită, niște ghimber, o 
coadă de pește, o coajă de portocală, cîțiva tăiței dintr-o 
supă, restul dintr-o ceașcă de cacao, o ruladă cu jeleu antică, 
O fișie de hărtie de la găleata de gunoi şi o lingură plină de 
jeleu de zmeură. 

Wilbur înfuleca fără să respire. Avea intenţia să-i lase 
niște tăiței și citeva picături de lapte lui Templeton. Apoi 

își aminti că șobolanul fusese de mare ajutor în salvarea 
vieţii lui Charlotte şi că păianjenul încerca să-i salveze lui 
viaţa. Aşa că îi lăsă ceva mai mulți tăiţei. 

Acum, că oul spart era îngropat, aerul se improspătă şi 
hambarul mirosea din nou bine. După-amiaza trecu și sosi 
seara. Se lungeau umbrele, aerul răcoros și blind al serii 
intra prin uși şi prin ferestre. Călare pe pinza ei, binedis- 
pusă, Charlotte minca o muscă și se gindea la viitor. După 
ceva vreme își întinse piciorușele. 

Cobori spre centrul pinzei și acolo începu să taie citeva 
fire. Lucra încet, dar uniform, în timp ce restul ani- 
malelor moțăiau. Nimeni, nici măcar gisca, n-a observat 
că păianjenul lucra. Adincit în patul său moale, Wilbur 
moțăia. Vizavi, în colțul lor preferat, giştele fluierau un 
cîntec de seară. 

Charlotte rupse o bucată serioasă din pinza ei, lăsind un 
spaţiu liber în mijloc. Apoi începu să ţeasă ceva care să 
umple locul firelor îndepărtate de ea. Cind Templeton se 
intoarse de la groapa de gunoi, pe la miezul nopții, păian- 
jenul încă lucra. 


11. Miracolul 


doua zi era cețoasă. La fermă totul era ud 

leoarcă. larba părea un covor fermecat. 

Răsadul de asparagus arăta ca o pădure de 
argint. În diminețile cețoase, pinza lui Charlotte era cu 
adevărat o frumuseţe. În acea dimineaţă, firele subțiri erau 
ornate cu zeci de mici șiraguri din picături de apă. Pinza 
sclipea în lumină, formînd un desen minunat și misterios, 
ca un văl delicat. Chiar și Lurvy, care nu prea era sensibil 
la frumos, observă pinza cînd veni cu micul dejun al 
purcelului. Fu atras de desenul uriaș, făcut cu migală. Se 
uită cu atenţie și văzu ceva care îl făcu să lase jos găleata. 
Acolo, în centrul pinzei, ţesut îngrijit cu majuscule, era un 
mesaj. Suna așa: 


ĂSTA DA, PORC! 


Lurvy simţi că i se taie picioarele. Se frecă la ochi și se 
holbă mai bine la pinza lui Charlotte. 

- Am vedenii, șopti el. Căzu în genunchi și biigui o 
rugăciune scurtă. Apoi, uitind cu totul de micul dejun al 
lui Wilbur, merse înapoi în casă și-l chemă pe domnul 
Zuckerman. 

- Cred c-ar fi bine să vii pină la cocină, spuse el. 

- Ce se întimplă? întrebă domnul Zuckerman. A pățit 
porcul ceva? 

- N-nu chiar, spuse Lurvy, vino și ai să vezi singur. 

Cei doi bărbați se îndreptară tăcuţi spre ţarcul lui 
Wilbur. Lurvy arătă spre pinza de păianjen. 


| 

- Vezi ce văd şi eu? întrebă el. 

Zuckerman se holbă la scrisul de pe pinză. Apoi mur- 
mură cuvintele „ASTA DA, PORC“. Apoi se uită la Lurvy. 
Apoi amindoi începură să tremure. Charlotte, somnoroasă 
după prestația de peste noapte, îi urmărea zimbind. Wilbur 
veni Și se așeză exact sub pinză. 

- ASTA DA, PORC! murmură Lurvy cu o voce slabă. 

- ASTA DA, PORC! șopti domnul Zuckerman. 

Se holbară şi se tot holbară la Wilbur. Apoi se holbară 
la Charlotte. 

- Doar nu crezi că acel păianjen..., începu domnul 
Zuckerman, dar clătină din cap și nu termină propoziţia. 
Se răsuci pe călciie și porni spre casă pentru a-i spune soției. 

- Edith s-a întimplat ceva, începu el cu o voce firavă. 
Merse în sufragerie și se aşeză, iar doamna Zuckerman îl 
urmă. Am ceva să-ți spun Edith, spuse el. Mai bine așază-te. 
Doamna Zuckerman își trase un scaun. Era palidă și spe- 
riată. Edith, spuse el încercînd să aibă o voce constantă, 
cred că e e bine să ştii că avem un porc foarte neobișnuit. 

O grimasă de uluire apăru pe fața doamnei Zuckerman. 

- Homer Zuckerman, ce tot spui acolo? îl dăscăli ea. 

- Asta-i o chestie foarte serioasă, Edith, replică el. Por- 
cul nostru este cu totul ieșit din comun. 

- Ce poate fi neobișnuit la un purcel? întrebă doamna 
Zuckerman, care începea să își revină din sperietură. 

- Păi, încă nu știu exact, spuse domnul Zuckerman. Dar 
am primit un semn, Edith, un semn misterios. Un miracol 

s-a întimplat în această fermă. Este o pînză de păianjen 
mare la intrarea către pivnița hambarului, exact deasupra 
cocinei de porci, și cînd Lurvy s-a dus să hrănească porcul 
in dimineaţa asta a observat pinza. Era ceață, și știi cît de 
deosebit arată pinza de păianjen pe o astfel de vreme. Și 
chiar în mijlocul pinzei erau cuvintele „ASTA DA, PORC. 
Cuvintele erau țesute chiar în pinză, Edith. Știu, pentru că 
m-am dus pînă acolo şi am văzut. Scrie „ASTA DA, PORC“ 
cit de clar poate fi ceva clar. Nu poate fi nici o greșeală în 
povestea asta. S-a întimplat un miracol şi a apărut un semn 
aici, pe pămint, chiar la ferma noastră, unde avem un porc 
neobişnuit. 

- Păi, spuse doamna Zuckerman, mi se pare că nu eşti 
prea exact. Mie mi se pare că avem un păianjen neobișnuit. 

- A, nu, spuse domnul Zuckerman. Porcul e cel neo- 
bișnuit. Așa spune, chiar acolo, în mijlocul pinzei. 

- Poate, spuse doamna Zuckerman, oricum eu am de 
gind să arunc o privire la păianjenul ăla. 

- E doar un păianjen gri obișnuit, spuse domnul 
Zuckerman. 

Se ridicară și merseră împreună spre țarcul lui Wilbur. 

- Vezi Edith? E doar un păianjen gri obișnuit. 

Wilbur era încîntat că se bucura de atita atenţie. Lurvy 
încă mai stătea acolo, iar domnul şi doamna Zuckerman au 
venit și ei, și toți trei au stat mai mult de o oră să citească 
iar şi iar cuvintele de pe pinză, urmărindu-l pe Wilbur. 

Charlotte era încîntată de modul în care funcționa 
șmecheria. Stătea fără să facă nici o mișcare și asculta 
discuţia oamenilor. Cînd o musculiță se prinse în pinză, 
exact în spatele cuvîntului „porc“, Charlotte se lăsă în jos 
şi o înfășură, mutind-o de acolo. 

După ceva vreme, ceața se ridică. Pinza se uscă şi cuvin- 
tele nu se mai vedeau atît de clar. Familia Zuckerman și 
Lurvy merseră înapoi în casă. Exact înainte de a părăsi 
hambarul, domnul Zuckerman mai aruncă o ultimă privire 
către Wilbur. 

- Ştii, spuse el cu o voce gravă, tot timpul am bănuit că 
porcul ăsta al nostru este unul deosebit de bun. E un porc 
năzdravăn. Porcul ăsta e cit se poate de zdravăn. Vezi ce 
bine făcut e în jurul umerilor, Lurvy? 

- Sigur. Sigur că da, spuse Lurvy. L-am remarcat întot- 
deauna. Asta da porc! 

- E lung și e delicat, spuse Zuckerman. 

- Așa e, fu de acord Lurvy. Nu se poate mai delicat, e 
porc, nu glumă. 


Cind domnul Zuckerman se întoarse în casă, dezbrăcă 
hainele de lucru și-și puse cel mai bun costum apoi se urcă 
în mașină și merse pînă la casa preotului. Timp de o oră, îi 
explică acestuia că avusese loc o minune la fermă. 

- Pină acum, spuse Zuckerman, doar patru oameni de 
pe pămînt știu despre acest miracol, eu insumi, soția mea 
Edith, angajatul meu Lurvy şi dumneavoastră. 

- Nu spune nimănui, îl sfătui preotul. Încă nu știu ce 
inseamnă, dar o să chibzuiesc și poate voi explica asta în 
următoarea slujbă duminică. Nu încape îndoială că ai cel 
mai neobișnuit porc. Am de gind să vorbesc despre asta în 
predica mea și să scot în evidenţă faptul că această comu- 
nitate a noastră e binecuvintată cu un animal-minune. 
Apropo, are porcul un nume? 

- Păi, da, spuse domnul Zuckerman. Nepoata mea cea 
mică îi zice Wilbur. E un copil cam ciudat şi plin de 
Capricii. A crescut porcul cu un biberon şi eu l-am 
cumpărat de la ea cind avea o lună. 


Dădu mina cu preotul și plecă. 


q m 
A NA 
MLYNA 


AN, 


a k | 


ET 


Pa 
ic i 57 A 


erai 


vang 


| 86 ED. White 


Secretele sînt greu de păstrat. Cu mult inainte de 
venirea zilei de duminică, vestea se răspindi în tot cătunul. 
Toată lumea ştia că apăruse un semn într-o pinză de păian- 
jen, la ferma familiei Zuckerman. Toţi știau că familia 
Zuckerman avea un porc minune. Veneau oameni de la 
zeci de kilometri distanță să-l vadă pe Wilbur și să citească 
cuvintele de pe pinza lui Charlotte. Drumul către familia 
Zuckerman era plin de maşini și de camioane, de 
dimineaţă pină la lăsarea nopții. Maşini Ford şi Chevrolet, 
și Buick, și remorci, și Plymouth, și Studebakers, și 
Packard, și De Sotos cu transmisie giromatică și automo- 
bile Olds cu motoare cu propulsie şi jeepuri cu rulote și 
Pontiacuri. Vestea unui porc-minune se răspindi pină peste 
dealuri și ţăranii veneau cu căruțele la fermă, pentru a 
vedea animalul miraculos. Toţi spuneau că nu mai văzu- 
seră așa animal în viaţa lor. 

Cind Fern i-a spus mamei că Avery încercase să lovească 
păianjenul cu un băț, doamna Arable a fost atît de şocată, 
incit l-a trimis pe Avery la culcare fără să-i dea cina, drept 
pedeapsă. 

În zilele care au urmat, domnul Zuckerman a fost atit 
de ocupat să-și întrețină vizitatorii, încit și-a neglijat tre- 
burile gospodăreşti. Purta hainele cele bune tot timpul - 
le îmbrăca de cum se scula de dimineață. Doamna 
Zuckerman prepara mincare specială pentru Wilbur. 
Lurvy se bărbierise și se tunsese, și principala lui sarcină 
la fermă era să hrănească porcul, în timp ce oamenii 

priveau. Domnul Zuckerman îi porunci lui Lurvy să 
crească numărul de mese ale lui Wilbur de la trei, la patru 
pe zi. Familia Zuckerman era atit de ocupată cu vizi- 
tatorii, încit uită de alte lucruri de la fermă. Murele erau 
coapte, dar doamna Zuckerman nu reuși să facă gem. 
Porumbul trebuia săpat, și Lurvy nu avea timp să facă 
treaba asta. 

Duminică, biserica era plină. Preotul explică miracolul: 
vorbele de pe pinza de păianjen dovedeau că oamenii tre- 
buie să fie întotdeauna atenți la minunile ce pot apărea. 

Ca o concluzie, cocina familiei Zuckerman era centrul 
atracției. Fern era fericită pentru că simţea cum trucul lui 
Charlotte funcţiona și pentru că viaţa lui Wilbur avea 
să fie salvată. Dar constată că hambarul nu era nici 
pe departe așa de plăcut - prea multă lume se vintura pe 
acolo. Fetei îi plăcea mai mult cînd putea fi singură cu 
prietenele ei animalele. 


12. O întîlnire 


S ntr-o seară, la câteva zile după ce apăru textul pe 

pinza lui Charlotte, păianjenul solicită o întilnire 
a tuturor animalelor în pivniţa hambarului. 

- O să încep cu strigarea prezenţei. Wilbur? 

- Aici! spuse porcul. 

- Giscanul? 

- Aici, aici, aici! spuse giscanul. 

- Parcă ar fi trei giscani, murmură Charlotte. De ce nu 

poți să spui simplu „aici“? De ce trebuie să repeţi totul? 

— Este idio-idio-idiosincrasie, răspunse giscanul. 

- Gîsca? întrebă Charlotte. 

- Aici, aici, aici! spuse gisca. 

Charlotte o fixă cu privirea. 

- Bobocii sînt toți șapte? 

- Piu-piu! Piu-piu! Piu-piu! Piu-piu! Piu-piu! Piu-piu! 


Piu-piu! spuseră puii. 

- Asta se transformă într-o ședință, nu glumă. Oricine 
ar crede că avem trei giscani, trei giște și douăzeci și unu de 
boboci. O» 

- Bee! răspunseră oile împreună. 

- Mie? 

- Bee! răspunseră mieii într-un glas. 

- Templeton? 

Nici un răspuns. 

- Templeton? 

Nici un răspuns. 

- Ei, sintem toți aici, cu excepţia şobolanului, spuse 
Charlotte. Cred că putem începe fără el. Așadar, cu toții 
trebuie să fi observat ce se întimplă pe aici în ultimele zile. 
Mesajul pe care l-am scris în pinza mea, lăudindu-l pe 
Wilbur, şi-a atins scopul. Familia Zuckerman a căzut în 
capcană, la fel şi toți ceilalți. Zuckerman crede că Wilbur 
este un porc neobișnuit și de aceea nu-l va omori și nu-l va 
mânca. Îndrăznesc să spun că şmecheria mea va funcţiona 
şi că viaţa lui Wilbur va fi salvată. 

- Uraaa! strigară toți. 

- Mulţumesc foarte mult, spuse Charlotte. Și acum, am 
solicitat această întilnire pentru a primi sugestii. Am nevoie 
de noi idei pentru pinză. Oamenii deja se satură să citească 
cuvintele „ASTA DA, PORC!“. Dacă cineva se poate gîndi 
la alt mesaj sau la o remarcă, sint gata să o ţes în pinza mea. 
Vreo sugestie pentru un nou slogan? 

- Ce ziceţi de „supremul porc“? întrebă unul dintre 
miel. 

- Nu-i bine, spuse Charlotte. Sună ca un desert 
consistent. 

- Ce ziceţi de „teribil, teribil, teribil“? întrebă gisca. 

- Cred că un singur „teribil“ ar fi de efect, spuse Charlotte. 
Cuvintul ăsta l-ar putea impresiona pe Zuckerman. 

- Dar Charlotte, spuse Wilbur, eu nu sînt teribil. 

- Asta nu are nici cea mai mică importanță, obiectă 
Charlotte, nici cea mai mică. Oamenii cred aproape orice 
văd scris. Ştie cineva de aici cum se scrie „teribil“? 

- Cred că eu, spuse giscanul: un „t“, un „e“, un „r“, 
un „l“... 

- Ce fel de acrobat mă crezi? spuse Charlotte plictisită. 
Ar trebui să dansez dansul Sfintului Vitus să țes un astfel de 
cuvint pe pinza mea. 

- Scuze, scuze, scuze, spuse giscanul. 

Apoi vorbi cea mai bătrină dintre oi. 

- Sint de acord că ar trebui scris ceva nou pe pinză dacă 
trebuie salvată viaţa lui Wilbur. Și dacă Charlotte are 
nevoie de ajutor pentru a găsi cuvinte, cred că le poate 
obţine de la prietenul nostru Templeton. Șobolanul vi- 
zitează regulat groapa de gunoi și are acces la reviste vechi. 
El poate să rupă fragmente din reclame şi să le aducă aici, 
în pivnița hambarului, astfel încît Charlotte să poată avea 


după ce să copieze. 

- Bună idee, se bucură Charlotte. Dar nu sînt sigură că 
Templeton va fi dispus să ne ajute. Îl ştiţi cum e. Întot- 
deauna egoist, nu se gîndeşte niciodată la cel de lingă el. 

- Pun pariu că îl pot face să ne ajute, spuse bătrina oaie. 
O să apelez la instinctele sale de bază, căci are din plin. Uite 
că vine! Să faceți linişte cit timp îi prezint eu problema! 

Șobolanul intră în hambar aşa cum o făcea întotdeauna: 
furișindu-se pe lingă perete. 

- Ce se întimplă? întrebă el văzînd animalele adunate. 

- Ținem o şedinţă cu directorii, răspunse bătrina oaie. 

- Păi, dă-i drumul! Întâlnirile mă plictisesc! spuse 
Templeton şi începu să se caţere pe o sfoară care atîrna 
lingă perete. 

- Uite, spuse bătrina oaie, data viitoare cînd te duci la 
groapa de gunoi, adu un decupaj dintr-o revistă; Charlotte 
are nevoie de idei noi ca să poate scrie mesaje în pinza ei, 
pentru a-i salva viaţa lui Wilbur. 

- Lasă-l să moară! Îmi fac eu griji... 

- O să-ţi faci destule griji la iarnă, spuse oaia. Fii sigur că 
O să-ți faci griji cînd, într-o dimineaţă de ianuarie, cînd vor 
fi zero grade și Wilbur va fi mort, nimeni n-o să vină aici 
cu o găleată de lături calde pe care să le toarne în troacă. 
Resturile din mincarea lui Wilbur sînt cea mai importantă 
sursă de aprovizionare, Templeton, știi asta! Mincarea lui 
Wilbur este şi mincarea ta; de aceea destinul lui şi al tău sînt 
foarte apropiate. Dacă el este omorit și troaca lui stă goală 

zi după zi, o să slăbești atit de tare, încît ne vom putea uita 
prin stomacul tău să vedem obiectele de pe partea cealaltă. 

Mustășule lui Templeton tresăriră. 

- Poate că ai dreptate, spuse el morocănos. Fac o plim- 
bare pină la groapa de gunoi miine după-amiază. O să aduc 
un fragment dintr-o revistă, dacă găsesc vreuna. 

- Mulţumesc, spuse Charlotte. Şedinţa este închisă. Mă 
aşteaptă o seară încărcată. Trebuie să-mi rup pinza şi să mă 
apuc de scris cuvintul „teribil“. Wilbur roși. 

- Dar nu sînt teribil, Charlotte, sînt doar un purceluș 
obişnuit. 

- Din punctul meu de vedere eşti teribil, îi răspunse 
dulce Charlotte, și asta e tot ce contează. Eşti prietenul meu 
cel mai bun şi cred că eşti senzaţional. Acum lasă comen- 
tariile și du-te la culcare. 


15. Mari progrese 


A A .. 
n adincul nopții, în timp ce alte ființe dormeau, 

. A . . . ee 

Charlotte lucra la pinza ei. Intîi tăie cîteva linii 


curbe în apropierea centrului; lăsă celelalte linii 


. ... A . 
neatinse pentru că era nevoie de ele ca sprijin. În timpul 

lucrului, cele opt picioare îi era de mare ajutor. La fel și 
dinții. Îi plăcea să țeasă și era o expertă în asta. Cind ter- 
mină de tăiat firele, pinza ei arăta ceva de genul acesta. 

Un păianjen poate produce mai multe tipuri de fire. El 
folosește un fir uscat, tare pentru liniile de bază și folosește 
un fir lipicios pentru firele destinate capcanei - cele care 
prind și ţin insecta. Charlotte se hotărî să folosească firul 
uscat pentru scrierea noului mesaj. „Dacă scriu cuvintul 
«teribil» cu fir lipicios, gindi ea, fiecare insectă care trece se 
va lipi în el şi va strica efectul. Acum, să vedem, prima 
literă este «T»“. Charlotte se cățără pînă într-un punct din 
colțul sting al pinzei. Așezindu-și piciorușele în poziția 
potrivită, atașă firul și apoi îşi dădu drumul în jos. În 
cădere, lăsa în urma ei un fir. Îl prinse în capăt, formînd 
partea de sus a literei „T“. Charlotte nu era totuși 
mulțumită. Urcă şi făcu o altă lipire, chiar alături de prima. 
Apoi trase firul în jos, astfel încit avu două linii în loc de 
una. „Se va vedea mai bine dacă fac totul cu linii duble“, 
gindi ea. Urcă din nou, se mută doi centimetri către stinga, 
îşi atinse piciorușele de pinză și duse o linie de-a curmezișul, 
către dreapta, formînd partea de sus a literei „T“. A repetat 
toate acestea, dublind partea de sus. Cele opt picioare ale ei 
erau foarte ocupate să ajute. 

- Acum pentru „E“. 

Charlotte deveni atit de absorbită de treaba ei, încît 
incepu să vorbească singură, ca și cum ar fi vrut să se 
incurajeze. 

Dacă ai fi stat liniștit În pivnița hambarului, în seara 
aceea ai fi auzit ceva de genul ăsta: 

- Acum pentru „R“ hai sus! Prinde! Coboară! Deru- 
lează fir! Uau! Prinde! Bun! Hai sus! Repetă! Prinde! 
Coboară! Derulează. Uau, fetiţo! Uşor acum! Prinde! Urcă! 
Prinde! În dreapta! Derulează! Prinde! Acum în dreapta 
și-n jos, și fă o buclă, și întoarce, și întoarce! Acum către 
stinga! Prinde! Urcă! Reperă! OK! Uşor, ţine liniile alea 
impreună! Acum, în jos, pentru piciorul literei „R“! 
Derulează fir! Uau! Prinde! Urcă! Repetă! Bravo! 

ȘI așa, vorbind, păianjenul își văzu de treabă. Cind ter- 
mină, simți că îi e foame. Mincă o ginganie mică, pe care 
o pusese deoparte mai de mult, apoi se culcă. De dimi- 
neață, Wilbur se așeză sub pinză. Inspiră aerul de 
dimineaţă în plămini. Picături de rouă, reflectind soarele, 
scoteau pinza-n evidenţă. Cind Lurvy veni cu micul dejun, 
văzu porcul și deasupra lui, ţesut frumos cu majuscule, 
cuvintul „TERIBIL* - alt miracol. 

Lurvy se grăbi să-l cheme pe domnul Zuckerman; dom- 
nul Zuckerman se grăbi s-o cheme pe doamna Zuckerman; 
doamna Zuckerman fugi la telefon și-l chemă pe domnul 
Arables; familia Arables urcă în camion şi se grăbi să vină 
la fermă. Toată lumea stătea lingă ţarc și se holba la pinză, 
citind cuvintul iar și iar, în timp ce Wilbur, care se simțea 
cu adevărat teribil, stătea tăcut, umflindu-și pieptul și 

- Teribil! spuse căzut în admiraţie domnul Zuckerman. 
Edith, mai bine telefonează-i reporterului de la Weekly 
Chronicle. Sigur va fi interesat de chestia asta. S-ar putea să 
vrea să aducă un fotograf. Nu găsești în tot statul ăsta porc 
așa de teribil ca al nostru. 

Vestea se răspindi. Oamenii care veniseră să-l vadă pe 
Wilbur cînd pe pînză era scris „Ăsta da, porc!“, veniră din 
nou, acum că era „teribil“. 

În acea după-amiază, cînd domnul Zuckerman merse să 
mulgă vacile și să curețe hamurile, încă se mai gindea la ce 
porc minunat are. 

- Lurvy! strigă el, să nu se mai arunce balegă de vacă pe 
jos în cocina aceea. Am un porc teribil. Vreau să aibă în 
culcuș paie curate, frumoase, în fiecare zi. Înţeles? 

- Da, domnule, spuse Lurvy. 

- Mai mult, spuse domnul Zuckerman, vreau să con- 
struiești un alt ţarc pentru Wilbur. M-am hotărît să-l duc la 
tirg pe șase septembrie. Fă parcul mare și decorează-l cu 
verde şi cu litere aurii! 

- Ce să scriu cu auriu? întrebă Lurvy. 

- Scrie „Faimosul porc al familiei Zuckerman“. 

Lurvy ridică o furcă și plecă să aducă paie curate. Un 
porc atit de important îţi dădea o grămadă de bătaie de cap, 
își dădea el bine seama. 


În josul livezii de mere, la capătul cărării, era groapa 
de gunoi unde domnul Zuckeman arunca tot felul de 

resturi și chestii pe care nimeni nu le mai voia. Aici, 
intr-un luminiş mic ascuns de anini negri tineri şi de 
tufișuri de zmeură sălbatică, era un turn uimitor de sti- 
cle vechi și cutii goale, gresii murdare, bucăți de metal, 
sticle sparte, balamale stricate, arcuri stricate, baterii 
consumate, reviste vechi, lavete de vase uzate, salopete 
cirpite, cuie ruginite, găleți sparte, dopuri uitate, și 
gunoaie inutile de tot felul, inclusiv o manivelă de la o 
mașină de îngheţată. 

Templeton cunoştea groapa de gunoi şi-i plăcea acolo. 
Erau ascunzători bune - camuflaje excelente pentru un 
şobolan, şi de cele mai multe ori găsea şi cite o cutie cu res- 
turi de mincare înăntru. 

Acum era acolo, cotrobăind. Cind se întoarse la ham- 
bar, avea în gură o foaie ruptă dintr-o revistă şifonată, pe 
care se afla o reclamă. 

- Cum e asta? întrebă el, arătindu-i lui Charlotte 
reclama. Scrie „crocant“. Ar fi un cuvint bun de scris pe 
pinza ta. 

- În nici un caz, obiectă Charlotte. Nu se putea mai rău. 
Nu vrem ca domnul Zuckerman să se gindească la Wilbur 
ca fiind crocant. Ar putea să-i vină ginduri legate de 
prăjeală, rumeneală, slănină cu şorici și şuncă gustoasă. Asta 
i-ar da idei. Noi trebuie să facem reclamă calităților nobile 
ale lui Wilbur, nu gustului lui. Du-te şi găsește alt cuvint, 
te rog, Templeton! 

Șobolanul păru enervat, dar se strecură de acolo și se 
intoarse după o bucată de vreme cu o fişie de bumbac. 

- Cum e asta? întrebă el. Este eticheta de la o cămașă 
veche. 

Charlotte examină eticheta. Scria „Băgat la apă“. 

- Îmi pare rău Templeton, dar „băgat la apă“ iese din 
discuţie. Noi vrem ca domnul Zuckerman să-l considere pe 
Wilbur bine făcut, nu intrat la apă. Va trebui să te rog să 
mai încerci o dată. 

- Drept ce mă iei, un mesager? mormăi șobolanul. N-o 
să-mi petrec tot timpul alergind în groapa de gunoi după 
reclame. 

- O singură dată, te rog! spuse Charlotte. 

- Uite ce-o să fac, răspunse Templeton. Știu că în baracă 
este o cutie de detergent. Are ceva scris pe ea. O să-ți aduc 
o bucată din cutie. 

Se cățără pe sfoara care atirna de perete şi dispăru 
printr-o gaură din tavan. Cind se întoarse, avea în dinți o 
bucată de carton albastru cu alb. 

- Poftim! spuse el, triumfător. Asta cum e? 

Charlotte citi următoarele cuvinte: „cu un nou efect de 
strălucire“. 

- Ce inseamnă asta? întrebă Charlotte, care nu folosise 
detergent în viața ei. 

- Eu de unde să știu? spuse Templeton. Ai cerut cuvinte 
și ți le-am adus. Presupun că următorul lucru pe care mi-l 
vei cere va fi un dicţionar. 

Împreună au studiat reclama. 

- Cu un nou efect de strălucire, repetă Charlotte încet. 

Wilbur, care dormea pe paie, sări în picioare. 

- Aleargă pe aici, ordonă Charlotte. Vreau să te văd în 
acțiune, să văd dacă ești strălucitor. 

Wilbur fugi pină-n capătul ţarcului lui. 

- Acum înapoi, mai rapid! spuse Charlotte. 

Wilbur galopă înapoi. Pielea lui strălucea. Codiţa lui era 
răsucită delicat. 

- Acum sări! ordonă Charlotte. 

Wilbur sări căt de sus putea. 

- Ține-ți genunchii drepți și atinge pămintul cu ure- 
chile, strigă Charlotte. 

Wilbur se supuse. 

- Dă-te peste cap și răsuceşte-te! strigă Charlotte. 

Wilbur se dădu peste cap, încordindu-se şi 
intorcîindu-se. 

- OK, Wilbur, spuse Charotte. OK, Templeton, re- 
clama merge, cred. Nu sint sigură că prestaţia lui Wilbur 


este chiar strălucitoare, dar este interesantă. 

- De fapt, spuse Wilbur, mă simt strălucitor. 

- Da? se miră Charlotte, uitindu-se la el cu afecțiune. Ei, 
ești un purceluş cumsecade, dar strălucitor vei fi. M-am 
implicat serios în povestea asta. Acum trebuie să merg pină 
la capăt. 

Obosit de atîta agitaţie, Wilbur se întinse în paiele 
curate. Închise ochii. Paiele păreau să-l cam înțepe. Nu 
erau nici pe departe atit de confortabile ca balega moale, 
în care era întotdeauna o plăcere să stai culcat. Așa că 
împinse paiele într-o parte şi se întinse în balegă. Ofră. 
Fusese o zi plină -prima lui zi în care era strălucitor. 
Zeci de oameni îi vizitaseră ţarcul pe parcursul după-a- 
miezii, și el fusese nevoit să pozeze și să arate teribil. 
Acum era obosit. Fern sosise și se așezase liniștită pe 
scăunelul ei, în colț. 

- Spune-mi o poveste, Charlotte! o rugă Wilbur, stind 
culcat și așteptind să-i vină somnul. 

Aşa că Charlotte, deși era obosită și ea, îi cîntă în strună. 

- Odată, demult, începu ea, am avut o verișoară fru- 
moasă, care şi-a țesut pînza peste un rîu. Într-o zi, un 
peștișor mic a sărit din apă și s-a încurcat în plasă. 
Verișoara mea a fost, bineînțeles, foarte surprinsă. 
Peştele se zbătea tare. Verișoara mea nici nu îndrăznea 
să se apropie. Dar a făcut-o. A coborit și a aruncat o 
mulțime de fire în jurul peștelui, luptindu-se cu curaj 
pentru a-l captura. 

- Și a reuşit? întrebă Wilbur. 

- A fost o bătălie pe care n-o poți uita niciodată, spuse 
Charlotte. Peştele era prins doar de o aripioară, iar coada 
se zbătea și sclipea în soare. Pinza se îndoia amenințător 
sub greutatea peştelui. 

- Cit cîntărea peştele? întrebă curios Wilbur. 

- Nu ştiu, spuse Charlotte. Verișoara mea se strecura, 
se ferea de loviturile date fără milă de peștele ce se zbătea 
cu sălbăticie, sărind, rupind firele și luptind cu îndirjire. 
Verișoara mea aruncă mai întîi un fir în jurul cozii peştelui, 
care făcu o mișcare bruscă. Apoi una spre stinga, către 
coadă, și una din drepta, către partea din mijloc. Peștele se 

incordă din nou. Apoi ea se feri într-o parte și aruncă un fir 
din dreapta către înotătoare. Şi apoi un altul din stînga către 
cap, în timp ce pinza se legăna și se întindea. 

- Şi apoi ce s-a întimplat? întrebă Wilbur. 

- Nimic, spuse Charlotte. Peştele a pierdut bătălia. 
Verişoara mea l-a legat atit de strîns, încit nu se putea clinti. 

- Şi apoi ce s-a întîmplat? vru să știe Wilbur. 

- Nimic, spuse Charlotte, verișoara mea a păstrat 
peştele un timp și apoi, cind s-a simțit în stare, l-a mincat. 

- Spune-mi altă poveste! o imploră Wilbur. 

Așadar, Charlotte îi spuse încă una, despre o altă 
verişoară de-a ei, care era aeronaut. 

- Ce este un aeronaut? întrebă Wilbur. 

- Unul care face baloane, spuse Charlotte. Verișoara 
mea obişnuia să stea în cap şi să dea drumul la exact 
atita fir cit trebuia pentru a țese un balon. Apoi își 
dădea drumul și era ridicată-n aer şi purtată în sus, de 
vintul cald. 

- Asta e adevărat, întrebă Wilbur, sau inventezi tu? 

- E adevărat, răspunse Charlotte. Am niște veri deose- 
biți. Și acum, Wilbur, e timpul să mergi la culcare. 

- Cintă-mi ceva! o imploră Wilbur, închizînd ochii. 

Și atunci, Charlotte fredonă un cîntec de leagăn, în timp 
ce greierii se auzeau în iarbă și în hambar se lăsa întune- 
ricul. Acesta era cintecul: 

Dormi, dormi, singura mea iubire, 


Adinc, adînc, în bălegar și-n întunecime; 


b 106 EÐ. White 


Nu-ţi fie teamă, nu te simți singur, 
Acum e ora cind broaște şi sturzi 
Slăvesc lumea din păduri şi stuf. 
Lasă grijile, singura mea iubire, 
Adinc în balegă și-n întunecime! 
Dar Wilbur deja dormea buștean. Cind isprăvi cintecul, 
Fern se ridică și plecă acasă. 


14. Doctorul Dorian 


A doua zi era simbătă. Fern stătea în bucătărie și ștergea 
vasele folosite la micul dejun, după ce mama le spălase. 
Doamna Arable lucra în tăcere. Spera ca Fern să se ducă 
afară şi să se joace cu alți copii, în loc să plece la hambarul 
familiei Zuckerman, unde nu făcea decit să privească ani- 
malele. 

- Charlotte este cea mai bună povestitoare pe care am 
auzit-o vreodată, spuse Fern ștergind cu prosopul de vase 
un bol de cereale. 

- Fern, spuse mama ei aspru, nu trebuie să inventezi. 
Ștu că păianjenii nu spun povești, căci păianjenii nu pot 
vorbi. 

- Charlotte poate, replică Fern, nu vorbește foarte tare, 
dar vorbeşte. 

- Ce fel de poveste a spus? întrebă doamna Arable. 

- Păi, ne-a spus despre o verișoară de-a ei care a prins un 


peşte în pinză. Nu ţi se pare fascinant? 

- Fern, draga mea, cum ar putea Încăpea un peşte 
intr-o pinză de păianjen? se revoltă doamna Arable. Ştii că 
aşa ceva e imposibil. Inventezi toate astea. 

- O, ba chiar s-a întîmplat, obiectă Fern. Charlotte nu 
minte niciodată. Verișoara ei a construit o pinză peste un 
rîu. Într-o zi, stătea pe pânză şi un peștişor a sărit din apă şi 
s-a agăţat de pinză. Peștişorul și-a prins o înotătoare în 
pinză; coada lui se zbătea și strălucea în soare. Nu-ţi poți 
imagina pinza lăsîndu-se amenințător sub greutatea peşte- 
lui? Verişoara lui Charlotte se tot strecura și se ferea, dar 
tot a fost lovită fără milă în cap de peştele care se zbătea 
sălbatic, rupind firele şi... 

- Fern! o întrerupse brusc mama. Oprește, încetează să 
mai inventezi astfel de bazaconii! 

- Nu inventez, spuse Fern. Îi prezint doar faptele. 

- Ce s-a întimplat în final? întrebă mama, împinsă pînă 
la urmă de curiozitate. 

- Verișoara lui Charlotte a cîştigat. A legat fedeleș 
peştele, apoi l-a mincat cînd s-a simțit în stare. Păienjenii 
trebuie să mănince, la fel ca noi, ceilalți. 

- Da, cred că da, spuse doamna Arable vag. 

- Charlotte are o altă verişoară care face baloane, stă în 
cap, dă drumul la o grămadă de fir, şi e purtată în zbor de 
vint. Mamă, nu-i așa că ţi-ar plăcea și ție să faci asta? 

- Da, mi-ar trece prin cap, răspunse doamna Arable. 
Dar Fern, draga mea, mi-aş dori să te joci afară astăzi, în loc 
să mergi la hambarul unchiului Homer. Găsește-ţi niște 

prieteni şi distrează-te pe afară. Petreci prea mult timp în ham- 
barul acela - nu-ți face bine să fii atit de mult timp singură. 

— Singură? se miră Fern. Singură? Cei mai buni prieteni 
ai mei se află în pivniţa hambarului. E un loc foarte socia- 
bil. Și nu-i deloc izolat. 

Fern dispăru după un timp, pornind către familia 
Zuckerman. Mama ei ştergea praful din camera de zi. În 
timp ce făcea treabă, se tot gindea la Fern. Nu părea firesc 
pentru o fetiță să fie atit de interesată de animale. În sfârșit, 
doamna Arable se hotări: îi va da un telefon bătrinului doc- 
tor Dorian şi-i va cere sfatul. Se urcă în mașină și se în- 
dreptă spre cabinetul lui, din sat. 

Doctorul Dorian avea o barbă groasă. Se bucură s-o 
vadă pe doamna Arable și îi oferi un scaun confortabil. 

- Vreau să vă vorbesc despre Fern, îi explică ea. Petrece 
în general prea mult timp în hambarul familei Zucker- 
man. Stă pe un scăunel de muls, într-un colț al pivniței 
hambarului, lingă cocină și priveşte animalele ore întregi. 
Stă şi ascultă. 

Doctorul Dorian se lăsă pe spate și închise ochii. 

- Încântător! spuse el. Trebuie să fie chiar frumos și 
liniştit acolo. Homer are și nişte oi, nu-i așa? 

- Da, spuse doamna Arable, dar totul a inceput cu acel 
porc pe care i l-am dat lui Fern să-l hrănească cu biberonul. 
Îi spune Wilbur. Homer l-a cumpărat și, de cînd l-am dat, 
Fern se tot duce la unchiul ei ca să stea cu el. 


l 110 EB. White 


- Am auzit tot felul de lucruri despre porcul acela, spuse 
doctorul Dorian deschizind ochii. Se spune că e un porc pe 
cinste. 

- Aţi auzit de cuvintele care au apărut pe pinza de 
păianjen? întrebă doamna Arable agitată. 

- Da, răspunse doctorul. 

- Ei, inţelegeți? întrebă doamna Arable. 

- Ce să înţeleg; 


A , . 
- Înţelegeţi cum poate apărea ceva scris Într-o pinză de 


păianjen? 

- A, nu, spuse doctorul Dorian, nu înțeleg. Cu atit mai 
puțin pot să înțeleg cum a învăţat de la bun început un 
păianjen să țeasă o pinză. Cind au apărut cuvintele, toată 
lumea a spus că e un miracol, dar nimeni n-as scos în evi- 
dență faptul că țesătura în sine era un miracol. 

- Ce e așa miraculos la o pinză de păianjen? se miră 
doamna Arable. Nu înțeleg de ce spuneţi că o pinză de 
păianjen este un miracol, e doar o pinză. 

- Ai încercat vreodată să ţeşi vreuna? întrebă doctorul 


Dorian. 


Doamna Arable nu-şi găsea locul pe scaun. 


| 112 EÐ. Wife 


- Nu, spuse ea. Dar pot să croşetez un mileu şi pot să 
tricotez o șosetă. 

- Sigur, spuse doctorul. Dar cineva v-a învăţat asta, 
Nu-l aşa? 

- Mama mea m-a învăţat. 

- Ei, cine l-a învăţat pe păianjen? Un păianjen tînăr știe 
să țeasă o pinză fără nici un fel de instrucțiuni de la nimeni. 
Nu consideraţi asta un miracol? 

- Cred că da, acceptă doamna Arable. N-am privit ches- 
tia asta așa pină acum. Totuși, nu înțeleg cum au ajuns 
cuvintele acelea în pinza de păianjen, nu înţeleg și asta mă 
enervează. 

- Nici unul dintre noi nu înţelege, spuse doctorul 
Dorian, oftind. Sint un doctor. Se presupune că doctorii 
trebuie să înţeleagă totul. Dar eu nu înţeleg totul, și n-am 
de gind să mă îngrijorez din cauza asta. 

Doamna Arable spuse agitată: 

- Fern spune că animalele vorbesc între ele. Doctore 
Dorian, credeți că animalele vorbesc? 

- N-am auzit niciodată pe vreuna să spună ceva, replică 
el, dar asta nu dovedeşte nimic. Este foarte posibil ca un 
animal să-mi fi vorbit civilizat şi eu să nu fi observat pen- 
tru că nu eram atent. Copiii sint mai atenţi decit adulții. 
Dacă Fern spune că animalele din hambarul familiei 
Zuckerman vorbesc, inclin s-o cred. Poate că dacă oame- 
nii ar vorbi mai puţin, animalele ar vorbi mai mult. 
Oamenii sint nespus de vorbăreţi - aveţi cuvintul meu. 

- Păi, sînt mai liniștită în legătură cu Fern, spuse 
doamna Arable. Nu credeți că e cazul să-mi fac griji în 
legătură cu ea? 

- Arată bine? 

- A, da. 

- Poftă de mincare are? 

— A, da, e intotdeauna lihnită de foame. 

- Doarme bine noaptea? 

- Da. 

- Atunci nu vă impacientaţi, spuse doctorul. 

- Credeţi că va începe vreodată să se gindească la altceva 
decit la porci și la oi, și la giște, și la păianjeni? 

- Citi ani are Fern? 

- Opt. 

- Păi, spuse doctorul Dorian, cred că va iubi întot- 
deauna animalele. Dar mă indoiesc că-și va petrece toată 
viața în pivniţa din hambarul lui Homer Zuckerman. Cum 
e cu băieţii — cunoaște vreunul? 

- Îl cunoaşte pe Henry Fussy, spuse doamna Arable 
veselă. 

Doctorul Dorian închise ochii din nou şi căzu adinc pe 
ginduri. 

- Henry Fussy, murmură el, hmm. Remarcabil. Păi, 
cred că n-aveţi nici un motiv să vă îngrijoraţi. Lăsaţi-o pe 
Fern să fie alături de prietenii ei din hambar, dacă așa vrea. 
Aș putea spune, neoficial, că păianjenii și porcii nu-s cu 
nimic mai prejos decit Henry Fussy. Totuși bănuiesc că va 

veni ziua cînd pină și Henry va arunca o vorbă care să-i 
capteze atenția lui Fern. Este uimitor cum se schimbă 
copiii de la an la an. Ce face Avery? întrebă el, deschizind 
larg ochii. 

- O, Avery este întotdeauna bine. Bineînțeles, nu prea 
e cuminte și ajunge să fie înțepat de viespi și de albine, și 
aduce broaște și şerpi, și pe ce pune mina strică. E bine. 

- Mă bucur, răspunse doctorul. 

Doamna Arable îşi luă la revedere şi îi mulţumi doc- 
torului Dorian din suflet, pentru sfatul lui. Se simţea foarte 
ușurată. 


15. Greierii 


Greierii cîntau în ierburi. Cintau cintecul sfirşitului de 
vară, un cîntec trist şi monoton. 

- Vara s-a încheiat, e departe de-acum, cîntau ei. 
S-a-ncheiat și-i departe, departe. Vara moare, moare. 

Greierii simțeau că este de datoria lor să avertizeze pe 
toată lumea că vara nu poate dura o veșnicie. Chiar și în 
cele mai frumoase zile din an - zilele cind vara se pre- 
schimbă în toamnă - greierii imprăștiau zvonul tristeții și 
al schimbării. 

Toată lumea auzea cintecul greierilor: Avery şi Fern 
Arable l-au auzit pe cind mergeau pe drumul prăfuit. 
Știau că școala avea să reinceapă curind. Bobocii de giscă 
il auzeau şi ştiau că nu vor mai fi niciodată mici. 
Charlotte îl auzea și ştia că nu mai are mult. Doamna 
Zuckerman trebăluia prin bucătărie. Auzi greierii și o 
cuprinse Și pe ea tristeţea. 


— A trecut incă O vară, oftă ea. 

Lurvy, lucrind la un țarc nou pentru Wilbur, auzi 
cintecul și știa că e vremea să sape cartofii. 

„Vara s-a încheiat, e departe de-acum, repetau greierii. 
Cite nopți mai sînt pină la îngheț? cîntau ei. La revedere 
vară, la revedere, la revedere!“ 

Oile se deprimară în aşa hal din cauza greierilor, încît 
făcură o gaură în gardul dinspre pășune şi o luară la fugă pe 
cimp. Giscanul descoperi gaura și-și conduse familia prin 
ea; merseră în livadă și mincară merele care căzuseră pe jos. 
În mlaștină, un arțar mic auzi cântecul greierului și-și 
schimbă culoare în roșu-aprins de nerăbdare. 

Wilbur era acum în centrul atenţiei la fermă. Mincarea 
bună şi orele de somn dădură rezultate: Wilbur era un 
porc cu care oricine s-ar fi mîndrit. Într-o zi, au venit mai 
mult de o sută de oameni pentru a-l admira. Charlotte 
scrisese cuvintul „STRĂLUCITOR“, și Wilbur chiar arăta 
strălucitor, aşa cum stătea el în lumina aurie a soarelui. De 
cînd s-a împrietenit păianjenul cu el, a făcut tot posibilul 
pentru a fi la înălțimea reputației sale. Cind pe pinza lui 
Charlotte scria „ASTA DA, PORC“ Wilbur chiar a încer- 
cat din greu să arate ca un porc deosebit. Cind pe pinză 
scria „TERIBIL“ Wilbur s-a străduit să pară teribil. 
Și acum, că pe pinză scria „STRĂLUCITOR“, făcea tot 
ce-i stătea în putință să sclipească. 

Nu-i ușor să pari strălucitor, dar Wilbur era ambițios. 
Își întorcea capul ușor şi clipea cu ochii lui cu gene lungi. 
Apoi ofta adinc și cind publicul său se plictisea făcea salturi 

in aer și piruete și răsuciri. Atunci, mulțimea striga și 
aclama. 

- Ce părere aveți? întreba domnul Zuckerman, mulțu- 
mit de el însuși. 

- Porcul acesta este strălucitor! venea răspunsul. 

Unii dintre prietenii din hambar ai lui Wilbur se 
temeau că toată această atenţie i se va sui porcului la cap 
şi-l va face încrezut. 

Dar n-a fost cazul. Wilbur era modest; faima nu îl 
făcuse arogant. Încă îşi mai făcea griji în legătură cu 
viitorul lui, nevenindu-i să creadă că un simplu păianjen îi 
va putea salva viaţa. Uneori noaptea, avea coşmaruri. Visa 
că veneau oameni cu puști și cuțite să-l omoare. Dar acesta 
era doar un vis. În timpul zilei, Wilbur se simțea de obicei 
fericit și în siguranţă. Nici un porc n-a avut vreodată pri- 
eteni mai sinceri, şi Wilbur și-a dat seama că prietenia este 
unul dintre lucrurile cele mai de preț. Nici măcar cintecul 
greierilor nu-l întrista prea tare. Ştia că se apropie perioada 
tirgului și abia aştepta călătoria. Dacă ar fi putut ieși în evi- 
dență la tirg și dacă ar fi cîștigat un premiu în bani, era 
sigur că Zuckerman l-ar fi lăsat să trăiască. 

Charlotte avea şi ea grijile ei, dar nu spunea nimănui 
nimic. Într-o dimineaţă, Wilbur aduse vorba despre târg: 

- Mergi și tu cu mine, nu-i așa, Charlotte? 

- Păi, nu ştiu, răspunse Charlotte. Tirgul pică într-un 
moment prost pentru mine. Mi-ar fi incomod să plec de 
acasă, chiar şi pentru citeva zile. 

- De ce? vru să ştie Wilbur. 

- Of, nu prea am chef să-mi părăsesc pinza. Prea multă 
zarvă pe-aici. 

- Te rog, vino cu mine! imploră Wilbur. Am nevoie de 
tine, Charlotte. Nu vreau să merg la tirg fără tine. Pur şi 
simplu, trebuie să vii. 

- Nu, spuse Charlotte, cred că-i mai bine să rămîn acasă 
și să văd dacă pot să fac ceva treabă. 

- Ce fel de treabă? întrebă Wilbur. 

- Trebuie să depun ouă. E timpul să fac un sac și să-l 
umplu cu ouă. 

- Nu știam că poți să faci ouă, spuse Wilbur uluit. 

- A, sigur, spuse Charlotte, sînt versată. 

- Ce înseamnă „versat“? Plin cu ouă? întrebă Wilbur. 

- Bineînţeles că nu, spuse Charlotte. „Versat“ în- 
seamnă că pot face cu ușurință diferite lucruri. Înseamnă 
că nu trebuie mă limitez la a ţese pinze, a pune capcane şi 
alte trucuri de genul ăsta. 

- De ce nu vii cu mine la tîrg să-ți depui ouăle acolo? se 
rugă Wilbur. Ne-am distra de minune. 

Charlotte smuci pinza și o privi încîntată cum se 
balansa. 

- Mi-e teamă că nu, spuse ea. Nu ştii nici cele mai ele- 
mentare lucruri despre depunerea ouălor, Wilbur. Nu-mi 
pot face datoria de mamă la tirg. 

Cînd sînt gata pentru depunerea ouălor, trebuie să le 
depun, cu tîrg sau fără tirg. Oricum, nu vreau să-ți faci griji 

din cauza asta, altfel s-ar putea să pierzi din greutate. 
O lăsăm așa: voi veni la tirg dacă va fi posibil. 

- A, bun! spuse Wilbur. Ştiam că n-o să mă lași baltă 
exact cînd am mai multă nevoie de tine. 

Toată ziua aceea, Wilbur a stat înăuntru, lenevind prin- 
tre paie. Charlotte se odihnea și minca un greiere. Știa că 
nu-l va mai putea ajuta pe Wilbur mult timp. În câteva zile 
avea să lase totul baltă și să-şi țeasă frumosul săculeţ, în care 
trebuia să-și depună ouăle. 


16. Hai la tîrg! 


În noaptea dinaintea tîrgului, toți s-au dus la culcare 
devreme. 

Fern și Avery au fost în pat pe la opt. Avery visa că 
roata din tirg se oprise și că el era în partea de sus. Fern visa 
că i se făcuse rău în leagăne. 

Lurvy a fost în pat pe la opt și jumătate. El visa că 
aruncă mingi de baseball într-o pisică din pluș și că a ciștigat 
o pătură originala Navajo. Domnul și doamna Zuckerman 
s-au băgat în pat pe la nouă. Doamna Zuckerman visa un 
congelator. Domnul Zuckerman îl visa pe Wilbur. El visa 
că porcul avea peste treizeci și cinci de metri lungime și 
aproape treizeci de metri înălțime și că acesta ciștigase toate 
premiile de la tirg şi era acoperit cu panglici albastre; avea 
o panglica albastră legată chiar şi de virful cozii. 

Jos, în pivniţa hambarului, și animalele s-au dus la cul- 
care devreme, toate cu excepţia lui Charlotte. A doua zi era 
zi de tirg, și toată lumea plănuise să se scoale devreme, pen- 
tru a-l conduce pe Wilbur în marea lui aventură. 

? e A faar AM 
E d al iezi UYA TI LA 


Cind veni dimineaţa, toți s-au trezit încă din zori. Ziua 
era toridă. În susul drumului, la casa familiei Arable, Fern 
aduse o găleata cu apă fierbinte în camera ei şi făcu o baie. 
Apoi îmbrăcă cea mai frumoasă rochiță, pentru că ştia că 
va întilni la tirg băieți. Doamna Arable frecă gitul lui 
Avery şi îi umezi părul, îi făcu cărare, îl perie zdravăn, 
lipindu-i șuviţele de virful capului - toate cu excepția a şase 
fire, care stăteau ridicate. Avery îmbrăcă un maieu curat, 
blugi curați și o cămașă curată. Domnul Arable se imbrăcă, 
luă micul dejun și apoi merse afară să-și lustruiască mașina. 
Se oferise să îi ducă cu mașina la tîrg pe toţi, inclusiv pe 


Wilbur. 

De cum se lumină, Lurvy puse fin curat în parcul lui 
Wilbur și în cocină. Ţarcul era verde. Cu litere aurii scria: 


CELEBRUL PORC 
AL FAMILIEI ZUCKERMAN. 


Charlotte își aranjase pinza frumos pentru această 
ocazie. Wilbur își mînca micul dejun încet. Încerca să arate 
strălucitor şi să nu-și bage urechile în mincare. În bucătărie, 
doamna Zuckerman făcu brusc un anunţ: 

- Homer, îi spuse ea soțului, o să îi fac o baie cu zer. 

- O... ce? se miră domnul Zuckerman. 

- O baie cu zer. Bunica mea obișnuia să își spele porcul 
cu zer cind se murdărea, tocmai mi-am amintit. 

- Wilbur nu e murdar, spuse Zuckerman mindru. 

- Este murdar după urechi, spuse doamna 
Zuckerman. De fiecare dată cind Lurvy îl hrănește, 
mincarea îi curge pe lingă urechi. Apoi se usucă și 
formează o crustă. Mai are și o pată într-o parte, pen- 
tru că stă culcat în balegă. 

- El se culcă în paie curate, corectă domnul Zuckerman. 

- Ei, e murdar şi îi voi face o baie. 

Domnul Zuckerman se aşeză fără vlagă şi mincă o 
gogoaşă. Soţia lui merse în șopron. Cind se întoarse, purta 
cizme de cauciuc și o haină de ploaie veche și ducea o 
găleată de zer și o paletă mică din lemn. 

- Edith, ești nebună, mormăi Zuckerman. 

Dar ea nu îi dădu nici o atenție. Împreună merseră 


către cocină. Doamna Zuckerman nu pierdu timpul. Se 
cățără lîngă Wilbur şi începu treaba. Înmuie paleta în zer 
și îl frecă peste tot. Giștele se adunară imprejur să vadă dis- 
tracţia și la fel făcură și oile, și mieii. Pînă și Templeton își 
scoase capul afară cu atenţie, să îl urmărească pe Wilbur 
primind baia de zer. Charlotte deveni așa de interesată, că 
iși dădu drumul de un fir, ca să poată vedea mai bine. 
Wilbur stătea liniștit şi închise ochii. Simţea lichidul 

scurgindu-se, deschise gura și înghiți niște zer. Era delicios. 
Porcuşorul se simţea strălucitor şi fericit. Cind doamna 
Zuckerman termină şi îl uscă frecîndu-l cu o cirpă, Wilbur 
era cel mai curat şi mai drăguţ purcel văzut vreodată. Era 
alb ca neaua, roz în jurul urechilor și al ritului, și fin ca 
mătasea. Cei doi soţi se duseră sus să se schimbe în hainele 
lor cele mai bune. Lurvy merse să se bărbierească și își luă 
cămașa în carouri și papionul mov. Animalele erau singure 
în hambar. 

Cei șapte boboci defilau de jur imprejurul mamei lor. 

- Te rog, te rog, te rog, du-ne la tirg! implora un boboc. 

Apoi toți șapte începură să insiste. 

- Te rugăm, te rugăm... 

Făceau cam multă gălăgie. 

- Copii! le-o tăie gisca. Stăm liniştiți-tiți-tiți acasă. 
Numai Wilbur-bur-bur se duce la tirg. 

Abia atunci Charlotte întrerupse: 

- O să merg și eu, spuse ea încet, m-am hotărit să merg 
cu Wilbur. S-ar putea să aibă nevoie de mine. N-avem de 
unde să știm ce se poate întîmpla acolo. Trebuie să meargă 
cineva cu el, care să ştie să scrie. Și cred că mai bine ai veni 
și tu, Templeton, s-ar putea să am nevoie de cineva care să 
facă diverse comisioane și alte treburi. 

- Eu rămîn pe loc, bombăni șobolanul. Nu mă intere- 
sează cituși de puţin tirgurile. 

- Asta pentru că nu ai fost niciodată la vreunul, 
menționă bătrina oaie. Un tirg este paradisul oricărui 

şobolan. Resturi de mincare peste tot. Un şobolan poate să 
se strecoare afară noaptea tîrziu și să se delecteze. În grajdul 
cailor vei găsi grîu , pe care l-au vărsat caii de trap și de 
tracțiune. În iarba bătătorită vei găsi cutii de mîncare arun- 
cate cu resturi de sendvișuri cu unt de arahide, ouă fierte 
tari, firimituri de biscuiţi, bucăţi de gogoşi și bucățele de 
brînză. În murdăria întărită din mijlocul drumului, după 
ce s-au stins luminile orbitoare şi oamenii s-au dus acasă, la 
culcare, vei găsi o veritabilă comoară cu fulgi de porumb, 
resturi de budincă îngheţată, mere uitate de copii obosiţi, 
vată de zahăr pe băț, migdale sărate, cornete de înghețată 
parțial roase și bețele de lemn ale acadelelor. Un șobolan 
găseşte oriunde de mincare: în cort, în cabine, în ham- 
baruri, ei, da, un tîrg are resturi de mîncare cit să se hră- 
nească o armată de șobolani. 

Ochii lui Templeton străluceau. 

- E adevărat? întrebă el. E adevărată povestea asta a 
ta? Îmi place să traiesc pe picior mare şi ce-mi spui mă 
tentează. 

- E adevărat, spuse bătrina oaie. Du-te la tirg, 
Templeton. Vei vedea că ceea ce găsești acolo întrece 
orice imaginaţie. Găletușe cu resturi de malț acru lipite 
de ele, cutii cu bucăţi de ton, pungi de hirtie unsuroase 
umplute cu... 

- Ajunge! strigă Templeton. M-ai convins. Voi merge! 

- Bine, spuse Charlotte, făcindu-i oii cu ochiul. Atunci 
n-avem timp de pierdut. În curînd Wilbur va fi urcat în 

țarc. Templeton și cu mine trebuie să le-o luăm înainte și 
să ne ascundem. 

Șobolanul nu mai pierdu nici o clipă. Fugi către ţarc, 
se strecură printre stinghii și trase paie peste el, ca să nu 
fie văzut. 

- Bine, spuse Charlotte, eu urmez. 

Își luă avînt, dădu drumul unui fir şi ateriză lin pe 
pămînt. Apoi se cățără pe o parte a ţarcului și se ascunse în 
interiorul unui nod de lemn din placa de deasupra. 

Bătrina oaie aprobă dind din cap. 

- Ce încărcătură! spuse ea. Ar fi trebuit să scrie 
„Celebrul porc al familiei Zuckerman și cei doi pasageri 
clandestini“. 

- Atenţie, vin oamenii-menii-menii! strigă giscanul. Ter- 
minaţi, terminaţi, terminaţi! 

Marele camion, cu domnul Arable la volan, 
dădu înapoi, către curtea hambarului. Lurvy și domnul 
Zuckerman mergeau alături. Fern şi Avery stăteau în 
camion, ținindu-se de margini. 

- Ascultă-mă, șopti bătrina oaie. Cind o să deschidă 
ţarcul și o să încerce să te bage în el, zbate-te! Nu te lăsa 
dus fără agitație. Porcii se opun întotdeauna cînd sint urcați 
in ceva. 

- Dacă mă zbat mă murdăresc, spuse Wilbur. 

— Lasă asta, fă ce-ţi spun! Zbate-te! Dacă te-ai duce fără 
să opui rezistență, Zuckerman ar putea crede că eşti vrăjit. 
l-ar fi frică să meargă la tirg. 

Capul lui Templeton se iți dintre paie. 

- Zbate-te dacă trebuie, spuse el, dar te rog foarte mult, 
nu uita că mă ascund aici, jos, în țarc, și nu vreau să fiu 
călcat sau pocnit în față, sau snopit în bătaie, sau strivit în 
vreun fel, sau plesnit, sau învinețit, sau sfiștiat, sau speriat, 
sau ciopirțit. Fii atent ce faci, domnule Strălucitor, atunci 
cînd te va conduce înăuntru! 

- Taci, Templeton! spuse oaia. Bagă capul la loc, vin. Ia 
o figură strălucitoare, Wilbur! Stai acolo, Charlotte! Tăcere, 
giştelor! 

Camionul dădu în spate încet către cocină și se opri. 
Domnul Arable opri motorul, se dădu jos din mașină, 
merse în spate şi deschise remorca. Giștele se agitară. 
Doamna Arable cobori din mașină. Fern şi Avery săriră 
jos. Doamna Zuckerman veni dinspre casă. Toți se aliniară 
in dreptul gardului și se opriră pentru o clipă să-l admire pe 
Wilbur şi frumosul lui țarc. Nimeni nu observă că ţarcul 
avea deja înăuntru un șobolan și un păianjen. 

- Ăsta da porc! spuse doamna Arable. 

- E nemaipomenit, spuse Lurvy. 

- E tare strălucitor, spuse Fern, amintindu-și de ziua 
cînd se născuse Wilbur. 

- Păi, spuse doamna Zuckerman, în orice caz, e curat. 
Zerul a ajutat ceva. 

Domnul Arable îl studie pe Wilbur atent. 

- Da, e un porc minunat, spuse el. E greu de crezut că 
era un pipernicit printre frații lui. O să primeşti ceva şuncă 
și slănină în plus cînd va fi să tăiem porcul ăsta. 

Wilbur auzi cuvintele acestea și inima aproape că i 
se opri. 

- Cred că o să leşin, îi șopti bătrinei oi, care privea. 

- Lasă-te în genunchi! șopti oaia. Să-ţi vină singele la 
cap! 

Wilbur se lăsă în genunchi. Gata cu strălucirea! Ținea 
ochii închiși. 

- Ia priviți! strigă Fern. I se face rău! 

- Hei, uitați-vă la mine! strigă Avery, cățărindu-se în 
patru labe în țarc. Sint un porc! Sint un porc! 

Piciorul lui Avery îl atinse pe Templeton sub paie. „Ce 
aiureală!“ gindi șobolanul. Ce ființe excentrice sînt băieții! 
De ce m-am lăsat convins să intru în chestia asta?“ 

Gisca îl văzu pe Avery în ţarc şi se agită. 

- Avery, ieși din ţarc în clipa asta! îi ordonă mama. Ce 
te crezi? 

- Sint un porc! strigă Avery, răvășind paiele. Guiţ, 
guiț, guiț! 

- Camionul o ia din loc, tată, spuse Fern. 

Camionul, fără nimeni la volan, începuse să o ia la vale. 
Domnul Arable o zbughi pe locul şoferului și trase frina de 
mină. Camionul se opri. Giștele se agitară. Charlotte se 
ghemuui şi se făcu cit se poate de mică în gaura din lemn, 
pentru a nu fi văzută de Avery. 

- Treci afară imediat! strigă doamna Arable. 

Avery se cățără afară din ţarc, strimbindu-se la Wilbur, 
care își pierdu cunoștința. 

- Porcul a leșinat, spuse doamna Zuckerman. Aruncați 
apă peste el! 

- Aruncaţi zer! sugeră Avery. 

Giştele se agitau. Lurvy alergă după o găleată cu apă. 
Fern se cățără în cocină și îngenunche lîngă Wilbur. 

- A făcut insolație, spuse Zuckerman. E prea cald pen- 
tru el. 

- Poate e mort, spuse Avery. 

— Ieși din țarc imediat! strigă doamna Arable. 

Avery se supuse și se cățără în spatele camionului, ca să 
poată vedea mai bine. Lurvy se întoarse cu apă rece şi-o 


aruncă peste Wilbur. 

- Aruncă puțin și pe mine, strigă Avery. Și mie mi-e 
cald. 

- Mai taci din gură! urlă Fern. Taci o-da-tă! 

Ochii îi erau plini de lacrimi. 

Wilbur își reveni, simțind apa rece. Se ridică încet, în 
timp ce giștele se agitau. 

- S-a ridicat! spuse domnul Arable. Cred că n-are nimic. 

- Mi-e foame, spuse Avery. Vreau un măr glasat. 

- Wilbur se simte bine, acum, spuse Fern. Putem pleca. 
Vreau să mă dau în roata de la tirg. 

Domnul Zuckerman și domnul Arable şi Lurvy apu- 
cară porcul și-l împinseră în țarc, cu capul înainte. Cu cit îl 
impingeau bărbații mai tare, cu atit mai tare se impotrivea 
el. Avery sări jos și se alătură celorlalți. Wilbur lovea și se 
agita, ȘI guiţa. 

- N-are nimic porcul ăsta, spuse vesel domnul Zucker- 
man, împingind cu piciorul fundul lui Wilbur. Acum, toți 
odată, băieți! Împingeţi! 

Cu un ultim avint, îl înghesuiră în țarc. Giştele se agi- 
tau. Lurvy bătu citeva cuie de-a lungul părții din spate, pen- 
tru ca Wilbur să nu poată da înapoi. Apoi, folosindu-și 
toată puterea, bărbaţii ridicară ţarcul şi îl așezară în camion. 
Nu ştiau că sub paie este un șobolan și că într-un nodal 
lemnului se afla un păianjen mare gri. Vedeau doar un 
porc. 

- Toată lumea înăuntru! strigă domnul Arable. 

Porni motorul. Doamnele se urcară lingă el. Domnul 
Zuckerman și Lurvy, și Fern, și Avery călătoreau în spate, 
© A .. . . . . A 
ţinindu-se de pereții camionului. Mașina porni. Giştele se 
agitau. Copiii dădură o replică giștelor și... plecară cu toții 
spre tirg. 


17. Unchiul 


Cind s-au apropiat de tirg puteau auzi muzica și 
vedeau roata tirgului profilindu-se pe cer. Se simţea miro- 
sul prafului umezit de mașinile de stropit și al hambur- 
gerilor şi se vedeau baloanele plutind. Se auzeau oile 
agitindu-se în parcurile lor. O voce asurzitoare spunea 
prin megafon: 

- Atenţie, rugăm proprietarul mașinii Pontiac cu 
numărul de înmatriculare H2439 să mute mașina din zona 
artificiilor! 

- Poţi să-mi dai niște bani? întrebă Fern. 

- Dar mie? întrebă Avery. 

- Am de gind să cîştig o păpușă la ruletă, spuse Fern. 

- O să pilotez un avion cu reacţie şi o să-l fac să se cioc- 
nească cu altul. 

- Pot să-mi iau un balon? întrebă Fern. 

- Pot să-mi iau o îngheţată și un cheeseburger, și suc de 


zmeură? întrebă Avery. 

- Copii, liniștiţi-vă măcar pînă dăm jos din camion por- 
cul, spuse doamna Arable. 

- Hai să-i lăsăm pe copii să-și facă de cap, sugeră dom- 
nul Arable. Tirgul se organizează o singură dată pe an. 
Domnul Arable îi dădu lui Fern două monede de 25 de 
cenți și două de cîte 10 cenți. Lui Avery îi dădu 5 mo- 
nede de 10 cenți şi patru de 5 cenți. Acum fugiţi! spuse 
el. Și ţineţi minte, banii trebuie să vă ajungă pentru totă 
ziua. Nu-i cheltuiţi pe toţi din primele minute. Și fiți 
inapoi la camion pe la prînz, ca să mincăm împreună. Și 
nu băgaţi în voi tot felul de chestii care să vă facă rău la 
stomac. 

- Şi dacă mergeţi în leagănele alea, spuse doamna 
Arable, țineţi-vă bine, ţineţi-vă foarte bine. Mă auziți? 

- Și nu vă rătăciţi! spuse și doamna Zuckerman. 

- Și nu vă murdăriți! 

- Şi nu transpiraţi! spuse mama lor. 

— Fiţi atenţi la hoţii de buzunare! avertiză tatăl lor. 

- Și nu traversaţi pista de întreceri cînd vin caii! strigă 
doamna Zuckerman. 

Copiii se luară de mină și țopăiră în direcţia caruselului, 
către minunata muzică şi minunata aventură și minunatele 
emoții în minunatul centru al tirgului, unde nu vor fi 
părinți care să-i păzească și să-i dădăcească şi unde puteau 


fi fericiți și liberi și să facă orice le trece prin cap. Doamna 

Arable stătea tăcută și îi privea plecind. Apoi oftă. Apoi își 
suflă nasul. 

- Chiar crezi că am făcut bine? întrebă ea. 

- Păi, trebuie să crească și ei odată, spuse domnul 
Arable. Și un tirg este un loc bun în care să înceapă lucrul 


ăsta, cred. 


În timp ce Wilbur era coborit și scos din ţarcul lui și 
pus într-un alt ţarc pentru porci, lumea se aduna să pri- 
vească. Se holbau la scris: „CELEBRUL PORC AL LUI 
ZUCKERMAN“. Wilbur se uita și el şi încerca să arate 
deosebit de bine. Era mulţumit de noua lui casă. Ţarcul 
avea iarbă și era ferit de soare printr-un acoperiș special. 
Profitind de ocazie, Charlotte se cățără în ţarc şi urcă pe un 
pilon de sub acoperiș. Nimeni n-o observa. 

Nedorind să iasă la lumină, Templeton stătea tăcut sub 
paiele din ţarc. Domnul Zuckerman turnă niște lapte 
degresat în troaca lui Wilbur, puse paie curate în țarcul 
lui, și apoi el și doamna Zuckerman, împreună cu familia 
Arable, plecară către staulul în care se aflau vitele pentru 
a privi vacile și pentru a se uita primprejur. Domnul 
Zuckerman voia să se uite în mod special la tractoare. 
Doamna Zuckerman voia să vadă un congelator. Lurvy 
se plimba de unul singur, sperind să intilnească prieteni și 
să se distreze. De îndată ce oamenii plecară, Charlotte îi 


spuse lui Wilbur: 

- E bine că nu vezi ce văd eu. 

- Dar ce vezi? întrebă Wilbur. 

-În țarcul alăturat e un porc uriaș. Mi-e teamă că e mult 
mai mare decit tine. 

- Poate că este mai bătrin decit mine și a avut mai mult 
timp să crească, sugeră Wilbur. 

Cîteva lacrimi îi alunecară pe obraz. 

- O să cobor să mă uit mai bine, spuse Charlotte. Apoi 
se cățără pe o grindă, pină ajunse chiar deasupra țarcului de 
alături. Îşi dădu drumul în jos pe un fir, chiar pînă în fața 
ritului porcului celui mare. Pot să te întreb cum te nu- 
meşti? spuse ea politicos. 

Porcul o fixă cu privirea. 

- N-am nume, spuse el răspicat. Spune-mi simplu: 
„Unchiul“. 

- Foarte bine, Unchiule, răspunse Charlotte. Care e 
data nașterii tale? Eşti un porc de primăvară? 

- Sigur că sint un porc de primăvară, replică Unchiul, 
ce credeai că sint, un pui de primăvară? Ha-ha, bună, nu, 
surioară? 

- Destul de bună, spuse Charlotte, deși am auzit altele 
mai bune. Îmi pare bine de cunoștință, dar acum trebuie să 
plec. 


Urcă încet și se întorse la ţarcul lui Wilbur. 

- Pretinde că este un porc de primăvară, raportă 
Charlotte, și probabil chiar e. 

Un lucru e sigur: e foarte antipatic, prea familiar, prea 
zgomotos şi face glume proaste. De asemenea, nu este nici 
pe departe atit de curat cum ești tu și nici atit de plăcut. În 
scurta noastră conversaţie mi-a fost profund antipatic. Va 
fi un porc greu de întrecut, cu toate astea, Wilbur, ținind 
cont de mărimea și de greutatea lui. Dar, avind în vedere că 


O să te ajut, ai șanse. 

- Cind ai de gind să ţeşi o pinză? întrebă Wilbur. 

- În după-amiaza asta, tîrziu, dacă nu sînt prea obosită, 
spuse Charlotte. Și cel mai mic lucru mă oboseşte zilele 
acestea. Se pare că nu mai am energia pe care o aveam 
odată. Virsta e de vină. 

Wilbur se uită la prietena lui: părea cam palidă și fără 
chef. 

- Îmi pare teribil de rău să aud că nu te simţi prea bine, 
Charlotte, spuse el. Dacă ţeși o pinză și prinzi citeva muște, 
poate te vei simți mai bine. 

- Poate, spuse ea obosită. Dar mă simt ca la sfîrşitul unei 
zile obositoare. 

Atirnind cu capul în jos, de tavan, se pregăti să tragă un 
pui de somn, în timp ce Wilbur o privea îngrijorat. 

Lumea se perindă pe la țarcul lui Wilbur toată 
dimineaţa. Zeci şi zeci de străini se opreau să-l privească și 
să-i admire pielea albă, mătăsoasă, codița răsucită, expresia 
lui amabilă și strălucitoare. Apoi treceau mai departe, la 
următorul ţarc, unde era porcul cel mare. Wilbur auzi mai 
multe remarci pozitive, legate de dimensiunile Unchiului. 
Nu putea să nu audă aceste remarci și nu putea să nu se 
ingrijoreze. „Și acum, cu Charlotte, care nu se simte bine... 
gindi el. O, Doamne!“ 

Toată dimineaţa, Templeton dormi liniștit sub paie. 
Ziua deveni caniculară. La prînz, familiile Zuckerman și 
Arable se întoarseră la ţarc. Apoi, după citeva minute, 

apărură Fern și Avery. Fern avea o maimuță de jucărie în 
braţe şi minca biscuiţi. Avery avea un balon legat de ure- 
che și mesteca un măr glasat. Copiilor le era cald şi erau 
murdari. 

- Nu vi se pare cald? spuse doamna Zuckerman. 

- E groaznic de cald, răspunse doamna Arable, 
făcîindu-și vint cu un pliant despre congelatoare. Unul 
cite unul se urcară-n camion și deschiseră cutiile cu 
mincare. Soarele ardea totul. Nimănui nu părea să-i fie 
foame. 

- Cind o să hotărască juriul în legătură cu Wilbur? 
întrebă doamna Zuckerman. 

- Nu mai devreme de mine, spuse domnul Zukerman. 

Lurvy apăru purtind o pătură indiană pe care o 
Ciștigase. 

- Este exact ce ne trebuia! spuse Avery. O pătură! 

- Chiar așa, răspunse Lurvy și întinse pătura peste 
marginile laterale ale camionului, astfel încît făcu un mic 
cort. Copiii se așezară la umbră, sub pătură, şi se simțiră 
mai bine. 

După prinz se întinseră şi adormiră. 


18. Răcoarea serii 


În răcoarea serii, cînd umbrele întunecară zona tirgului, 
Templeton se tiri afară din arc şi privi în jur. Wilbur 
dormea în paie. Charlotte ţesea o pinză. Nasul fin al lui 
Templeton detectă multe mirosuri plăcute în aer. Șobola- 
nului îi era foame și sete. Se hotări să meargă în recunoaște- 
re. Fără să spună nimic nimănui, porni. 

- Să te întorci cu un cuvint, strigă Charlotte după el. O 
să scriu în noaptea asta... pentru ultima oară. 

Șobolanul mormăi ceva pentru el și dispăru printre 
umbre. Nu-i plăcea să fie tratat ca un mesager. 

După căldura zilei, seara se lăsă ca o ușurare binevenită 
pentru toți. Roata cea mare a tirgului era luminată acum. 
Se rotea iar și iar pe cer și părea de două ori mai înaltă decit 
ziua. Erau lumini în centrul tirgului și se auzeau zgomotele 
maşinilor cu jocuri și muzica de la carusel și vocea bărba- 
tului de la stand strigind numere. Copiii se simțeau odihniți 


după somnul lor. Fren îl întilni pe prietenul ei, Henry 

Fussy, şi el o invită să se dea în roata cea mare. Cumpărase 
Chiar și un bilet pentru ea, așa că n-a costat-o nimic. 

Cind doamna Arable își ridică întimplător privirea spre 
cerul înstelat şi o văzu pe fiica ei stînd cu Henry Fussy și 
urcînd din ce în ce mai sus, şi cit de fericită era aceasta, dădu 
din cap. 

- Doamne, Doamne! spuse ea. Henry Fussy! Ca să 
vezi! 

Templeton nu se lăsa văzut. În iarba înaltă din spatele 
grajdurilor de vite găsi un ziar impăturit. Înăuntru era res- 
turi din prinzul cuiva: un sendviș cu şuncă, o bucată de 
brinză elveţiană, o jumătate dintr-un ou fiert tare și miezul 
unui măr viermănos. Șobolanul se strecură şi mincă tot. 
Apoi rupse un cuvint din ziar, îl rulă și porni înapoi către 


ţarcul lui Wilbur. Charlotte aproape că-și terminase pinza 

cînd se întoarse Templeton cu fragmentul de ziar. Ea lăsase 
un spațiu liber în mijlocul pînzei. La ora aceasta, nu era 
nimeni în jurul țarcului, așa că șobolanul, păianjenul și por- 
cul erau singuri. 

- Sper c-ai adus unul bun, spuse Charlotte. Este ultimul 
cuvint pe care-l voi scrie vreodată. 

- Poftim, spuse Templeton, despăturind hirtia. 

- Ce spune? întrebă Charlotte. 

- Spune „umil“, răspunse șobolanul. 

- „Umil“? spuse Charlotte. „Umil“ are două înţelesuri. 
Este antonimul lui „mindru “ și mai înseamnă şi „plecat“, 
adică înclinat pînă la pămînt. Ăsta-i în întregime Wilbur. 
Nu e mindru şi e și aproape de pămint. 

- Ei, sper că eşti mulțumită, șuieră șobolanul. N-am de 
gind să-mi petrec tot timpul căutînd reclame și cărînd ziare. 
Am venit la tirgul ăsta să mă simt bine, nu ca să distribui 
hirtii. 

- Mi-ai fost de mare ajutor, spuse Charlotte. Du-te și fă 
o plimbare, dacă vrei să vezi mai mult din tirg. 

Șobolanul rinji. 

- O să fie o noapte de pomină, spuse el. Bătrina oaie 
avea dreptate, Tirgul ăsta e paradisul șobolanilor. Ce de 
mincare! Și ce de băutură! Și peste tot ascunzători bune şi 
multă pradă. La revedere, umilul meu Wilbur! La revedere 
și ție, Charlotte, șmecheră bătrină! Asta va fi o noapte de 
neuitat din viaţa unui şobolan. 

Dispăru în noapte. 

Charlotte se intoarse la treaba ei. Era destul de în- 
tuneric acum. În depărtare începeau să se stingă artificiile, 
rachetele, mingile de foc de pe cer. Pe cînd familiile Arable 
și Zuckerman și Lurvy se întorceau de la tribună, 
Charlotte terminase de țesut pinza. Cuvintul „umil“ era 
scris îngrijit la mijloc. Nimeni nu îl observă în întuneric. 
Toți erau obosiţi şi fericiți. 

Fern și Avery se urcară în camion și se culcară. T'raseră 


pătura indiană peste ei. Lurvy îi dădu lui Wilbur o furcă de 


paie proaspete. Domnul Arable îl mingiie. 

- E timpul să mergem acasă, spuse el porcului. 
Pe miine. 

Adulții urcară încet În camion, iar Wilbur auzi 
motorul pornind și apoi camionul plecind cu viteză mică. 
S-ar fi simţit singur și i-ar fi fost dor de casă dacă n-ar fi 
fost Charlotte cu el. El nu se simţea niciodată singur cînd 
fetița era pe aproape. De la depărtare încă mai putea auzi 
muzica de la carusel. Pe cind se pregătea să doarmă, o rugă 
pe Charlotte: 

- Mai cintă-mi o dată cintecul acela despre bălegar și 
intuneric. 

- Nu în seara asta, spuse ea încet. Sint prea obosită. 

Vocea ei nu părea să vină dinspre pinză. 

- Unde ești? întrebă Wilbur. Nu te văd. Eşti pe 
pinza ta? 

- Sint aici, în spate, răspunse ea. Sus, în colțul ăsta. 

- De ce nu ești pe pinza ta? întrebă Wilbur. Nu-ţi 
părăseşti pinza aproape niciodată. 

- Am plecat în seara asta, spuse ea. 

Wilbur închise ochii. 

- Charlotte, spuse el după un timp, chiar crezi că 
Zuckerman mă va lăsa să trăiesc şi nu mă va omori cind va 
veni vremea rece, chiar crezi asta? 

- Bineînţeles, spuse Charlotte. Eşti un porc celebru și 
bun. Miine probabil vei câştiga un premiu. Întreaga lume 
a auzit de tine. Zuckerman va fi mindru și fericit să aibă 

un asemenea porc. N-are de ce să-ți fie teamă, Wilbur, 
nu te îngrijora. Poate vei trăi veșnic. Și acum, du-te la 
culcare. 

O vreme, nu se auzi nici un sunet, apoi vocea lui 
Wilbur: 

- Ce faci acolo sus, Charlotte? 

- Păi... ceva, spuse ea. Fac ceva, ca de obicei. 

- E ceva pentru mine? întrebă Wilbur. 

- Nu, spuse Charlotte, de data asta e ceva pentru mine. 

- Te rog, spune-mi ce este, o imploră Wilbur. 

- O să-ţi spun de dimineaţă. Cind va apărea prima 
rază de lumină pe cer și vrăbiuţele se vor agita, cind va- 
cile îşi vor scutura lanţurile și cocoşul va cinta, cînd 
stelele vor păli și mașinile matinale vor șopti pe şosele, 
să te uiţi aici Sus şi O să-ți arăt ceva. Îţi voi arăta capo- 
dopera mea. 

Înainte ca Charlotte să termine propoziția, Wilbur 
adormise. După sforăitul monoton, păianjenul își dădea 
seama că Wilbur dormea liniștit și adînc în paie. La cîțiva 
kilometri depărtare, în casa familiei Arable, bărbații 
stăteau în jurul mesei din bucătărie, mincind compot de 
piersici și vorbind despre evenimentele de peste zi. La etaj, 
Avery era deja în pat şi dormea. Doamna Arable o ducea 
la culcare pe Fern. 

- Te-ai distrat bine la tirg? întrebă ea, sărutindu-și fiica. 

Fern confirmă dind din cap. 

- Am avut parte de cea mai grozavă distracție de 
oriunde și de oricind în viaţa mea. 
- Ei! spuse doamna Arable. Ce frumos! 


19. Sacul cu ouă 


A doua zi, cînd prima rază de lumină se ivi pe cer și 
vrăbiuțele se agitau în copaci, cînd vitele își zornăiau 
lanţurile și cocoşul cîntă, iar maşinile matinale circulau 
șoptind pe şosele, Wilbur se trezi și o căută pe Charlotte. 
O văzu sus, deasupra capului, într-un colț, aproape de ca- 
pătul ţarcului. Era foarte tăcută. Cele opt picioare ale ei 
erau întinse. Părea că s-a micşorat peste noapte. Alături de 
ea, prins de tavan, Wilbur văzu un obiect ciudat. Era un fel 
de sac sau de cocon. Avea culoarea piersicii și părea a fi din 
vată de zahăr. 

- Eşti trează, Charlotte? spuse el încet. 

- Da, se auzi răspunsul. 

- Ce este chestia aia mică dichisită? Ai făcut-o tu? 

- Da, într-adevăr, spuse Charlotte cu o voce slabă. 

- E o jucărie? 

- O jucărie? Aș zice că nu, este sacul meu cu ouă, al meu 


magnum Opus. 

- Nu ştiu ce este un magnum opus, spuse Wilbur. 

- Asta e în latină, explică Charlotte. Înseamnă 
„lucrare măreață“. Acest sac cu ouă este lucrarea mea 
măreaţă. Cel mai grozav lucru pe care l-am făcut vreo- 
dată! 

- Ce-ai pus în el, întrebă Wilbur, ouă? 

- Cinci sute paisprezece, se mindri ea. 

- Cinci sute paisprezece, repetă Wilbur. Glumeștu! 

- Nu, nu glumesc. Le-am numărat. Începusem să număr 
ȘI am continuat ca să-mi țin mintea ocupată. 

- E un sac de ouă absolut minunat, spuse Wilbur 
simțindu-se așa de fericit, de parcă l-ar fi ţesut el însuși. 

- Da, e drăguţ, răspunse Charlotte, mingiind sacul cu 
două picioare din față. Oricum, pot să garantez că este 


rezistent. Este făcut din cel mai dur material pe care îl am. 


Pinza lui Charlotte 149 l 


Este și impermeabil. Ouăle sint înăuntru și vor fi la 
căldură, ferite de umezeală. 

- Charlotte, spuse Wilbur visător, chiar o să ai cinci sute 
paisprezece copii? 

- Dacă nu se întîmplă nimic rău, da, spuse ea. Bine- 
înțeles, nu apar pină în primăvara următoare. 

Wilbur simţi o undă de tristețe în glasul lui Charlotte. 

- De ce ești așa de deprimată? Cred că ar trebui să fii 
fericită. 

- A, nu-mi da nici o atenţie, spuse Charlotte, nu am 
prea multă energie. Cred că sînt tristă pentru că nu îmi voi 
vedea niciodată copiii. 

- Cum adică?! Bineînțeles c-o să-i vezi. O să-i vedem cu 
toții. O să fie pur și simplu minunat în hambar, cu cinci 
sute paisprezece pui de păianjen alergind peste tot. Și giștele 
vor avea un nou rind de boboci, şi oile vor avea mieii lor... 

- Poate, spuse Charlotte încet. Totuși am sentimentul 
că n-o să văd rezultatele efortului de azi-noapte, nu mă 
simt bine deloc. Cred că mi se apropie sfîrşitul, ca să-ți 
spun adevărul. Wilbur nu înțelegea ce voia Charlotte să 
spună prin „sfîrşit“ şi nu-i făcea deloc plăcere s-o deranjeze 
rugind-o să-i explice. Dar era atit de îngrijorat, încît nu se 
putu abţine să o întrebe. 

- Ce vrea să însemne „sfirșit“? 

- Înseamnă că îmbătrinesc, îmi simt vârsta. Nu mai sînt 
tînără, Wilbur. Dar nu vreau să-ţi faci griji din cauza mea. 

Asta este ziua ta cea mare. Ia priveşte pinza! Nu-i așa că 
arată bine învăluită în ceață? 

Pinza lui Charlotte nu arătase niciodată mai frumos 
decit în dimineaţa asta. Pe fiecare fir erau duzini de picături 
luminoase de rouă a dimineţii. 

Lumina de la răsărit se revărsa asupra ei și o făcea clară 
și vizibilă. Era o lucrare impecabil proiectată și construită. 
O oră sau două mai tirziu, un flux continuu de oameni tre- 
cea admirindu-o, citind şi uitindu-se la Wilbur, și mi- 
nunîndu-se de ceea ce vedeau. În timp ce porcuşorul studia 
pînza, o pereche de mustăţi și un chip ascuțit apărură. 
Atent, Templeton se furișă într-un colț al cocinii, unde 
rămase ghemuit. 

- M-am întors, spuse el răgușit. Ce noapte! 

Șobolanul era de două ori mai umflat decit înainte. 
Stomacul lui era mare cît un borcan de gem. 

- Ce noapte! repetă el cu glas îngroșat. Ce petrecere şi 
ce chef! Ghiftuială, nu glumă! Cred că am mincat 
rămășițele de la treizeci de prinzuri. Niciodată n-am văzut 
nişte resturi atit de apetisante și de potrivite cu sezonul. 
O, a fost belșug, prieteni, belșug! 

- Ar trebui să-ți fie rușine, spuse Charlotte dezgustată. 
Poate faci indigestie. 

- Nu te teme pentru stomacul meu, șuieră Templeton, 
face faţă la orice. Și apropo, am nişte vești proaste. Cind 


veneam, am trecut pe lingă porcul de alături, cel care își 

spune „Unchiul“, și am observat o etichetă albastră în fața 


cocinei lui. Asta înseamnă că a cîștigat locul întîi. Cred că 
te-ai lins pe bot, Wilbur, poţi să te liniștești, nimeni n-o 
să-ți agaţe o medalie la git. Mai mult, nu m-ar mira dacă 
Zuckerman s-ar răzgindi în legătură cu tine. Așteaptă 
numai să aibă poftă de porc proaspăt și de şuncă afumată și 
slănină crocantă. O să vină cu cuțitul la tine, băiete. 

- Taci din gură, Templeton, spuse Charlotte. Eşti prea 
ghiftuit și umflat ca să-ţi dai seama ce spui. Nu-i da nici o 


atenţie, Wilbur! 

Wilbur încercă să nu se gindească la ce spusese șobo- 
lanul. Hotări să schimbe subiectul. 

- Templeton, spuse Wilbur, dacă n-ai fi fost așa de ador- 
mit, ai fi observat că Charlotte a făcut un sac cu ouă. Va fi 
mamă. Dacă vrei să știi, sînt cinci sute paisprezece ouă în 
săculețul acela portocaliu. 

- Este adevărat? întrebă șobolanul, fixiînd sacul cu 
suspiciune. 

- Da, e adevărat, oftă Charlotte. 

- Felicitări! murmură Templeton. Asta a fost o noapte 
de pomină! Închise ochii, trase cîteva fire de paie peste el și 
căzu într-un somn adînc. Wilbur şi Charlotte erau fericiți 


să scape de el pentru o vreme. 


La ora nouă, camionul domnul Arable intră pe terenul 
tirgului şi se opri în dreptul țarcului lui Wilbur. Toată 
lumea cobori. 

- Priviţi! strigă Fern. Uitaţi-vă la pinza lui Charlotte! 
Uitaţi-vă ce scrie! 

Adulții şi copiii se luară de mină și stăteau acolo, studi- 
ind noul semn. 

- „Umil“, spuse domnul Zuckerman. Exact cuvintul 
potrivit pentru Wilbur! 

Toţi erau încîntaţi să descopere că miracolul pinzei se 
repetase. Wilbur le privea bucuros chipurile. Arăta foarte 
umil şi foarte recunoscător. Fern îi făcu cu ochiul lui 

Charlotte. Lurvy își găsi de lucru. Turnă o găleată de 
lături calde în troacă și, în timp ce Wilbur își minca micul 
dejun, Lurvy îl scărpina ușor cu un băț. 

- Ia staţi un pic! strigă Avery. Uitaţi-vă la asta! Arătă 
către eticheta albastră de pe ţarcul unchiului. Porcul ăsta a 
cîștigat deja locul întii! 

Toţi priveau eticheta. Doamna Zuckerman începu să 
plingă. Nimeni nu spunea nici un cuvint. Doar se uitau la 
etichetă. Apoi s-au uitat la porcul cel mare. Apoi, încă o 
dată, la etichetă. Lurvy scoase o batistă enormă şi își suflă 
nasul foarte tare, atit de tare încît zgomotul fu auzit de 
băieții de la grajdurile cailor. 

- Poţi să-mi dai nişte bani? întrebă Fern. Vreau să mă 
duc prin centrul tirgului. 

- Nu pleci nicăieri! o repezi mama el. 

Fern începu să plingă. 

- De ce plinge toată lumea? întrebă domnul Zucker- 
man. Haideţi la treabă! Edith, adu zerul. 

Doamna Zuckerman își şterse ochii cu batista, se 
duse la camion și se întoarse cu un bidon de patru litri 
de zer. 

- E timpul pentru o baie, spuse Zuckerman vesel. 

El, doamna Zuckerman şi Avery se cățărară în țarcul lui 
Wilbur. Avery turna încet zer în capul lui Wilbur și pe 
spate şi, pe măsură ce lichidul se scurgea pe urechi și pe 
obraz, domnul şi doamna Zuckerman frecau părul și 

pielea. Trecătorii se opreau să privească. În scurt timp, în 
jurul ţarcului se îmbulzea o grămadă de lume. Wilbur era 
incredibil de alb şi de fin. Soarele de dimineaţă strălucea 
prin urechile lui roz. 

- Nu este la fel de mare precum celălalt de alături, 
remarcă unul dintre privitori, dar e mai curat, apreciez mai 
mult asta. 

- Și eu a fel, spuse un altul. 

- Şi e și umil, spuse o femeie citind semnul de pe pinză. 

Toţi cei care vizitau ţarcul aveau o vorbă bună la adresa 
lui Wilbur. Toţi admirau pinza. Și, bineînțeles, nimeni n-o 
observă pe Charlotte. 

Deodată se auzi o voce în megafon: 

- Atenţie, vă rog! Domnul Homer Zuckerman este 
rugat să-și aducă celebrul porc la standul juriului, în fața 
tribunei. Un premiu special se va acorda acolo în două- 
zeci de minute. Toată lumea este invitată să participe. 
Ia-ţi porcul, domnule Zuckerman, şi prezintă-te la stan- 
dul juriului, imediat! 

Preţ de o clipă după acest anunţ, familia Arable și 
familia Zuckerman nu putură vorbi sau face vreo mișcare. 
Apoi Avery luă o mînă de paie și le aruncă în sus, 
chiuind. Paiele cădeau ca niște confetti în părul lui Fern. 
Domnul Zuckerman o îmbrățișă pe doamna Zuckerman. 
Domnul Arable o sărută pe doamna Arable. Avery îl 
sărută pe Wilbur. Lurvy dădea mina cu toată lumea. Fern 

își îmbrăţișă mama. Avery o îmbrățișă pe Fern. Doamna 
Arable o imbrățișă pe doamna Zuckerman. 

Sus, deasupra capetelor lor, în umbra tavanului, 
Charlotte se ghemui, picioarele din față cuprinzindu-i 
sacul cu ouă. Inima ei nu mai bătea atît de puternic ca de 
obicei și ea se simțea obosită şi bătrină dar, în sfirșit, era 
sigură că îi salvase viaţa lui Wilbur și se simțea liniștită 
și mulțumită. 

- Nu avem timp de pierdut! strigă domnul Zuckerman. 
Lurvy, ajută-mă cu ţarcul! 

- Poţi să-mi dai niște bani? întrebă Fern. 

- Aşteaptă! spuse doamna Arable. Nu vezi că toată 
lumea e ocupată? 

- Pune bidonul ăla gol de zer în camion, ordonă dom- 
nul Arable. 

Avery apucă borcanul și se grăbi către camion. 

- Îmi stă bine părul? întrebă doamna Zuckerman. 

- Foarte bine, i-o trînti domnul Zuckerman, ajutindu-l 
pe Lurvy să aşeze ţarcul în fața lui Wilbur. 

- Nici nu te-ai uitat la părul meu! se revoltă ea. 

- Eşti bine Edith, spuse doamna Arable. Păstrează-ţi 
calmul. 

Templeton, care moțăia în paie, auzi agitația şi se trezi. 
Nu știa exact ce se întimplă, dar cind îi văzu pe bărbaţi 


impingindu-l pe Wilbur în ţarc se hotări să meargă și el. 


Pinza lui Charlotte 157 l 


Pindi momentul oportun și, cînd nu se uita nimeni, se stre- 
cură în țarc, ascunzindu-se sub paie. 

- Totu-i pregătit, băieți! strigă domnul Zuckerman. 
Să mergem! 

El, domnul Arable, Lurvy și Avery apucară țarcul și-l 
ridicară, punîndu-l în camion. Fern sări în camion și se 
rezemă de parc. Încă mai avea paie prin păr şi arăta foarte 
drăguță și emoţionată. Domnul Arable porni motorul. 
Toți urcară în mașină și se grăbiră spre standul juriului, 
aflat în faţa tribune. 

Trecind pe lingă roata mare, Fern ridică privirea, 
dorindu-și să fie cit mai sus, cu Henry Fussy lingă ea. 


20. Momentul triumfului 


- Anunţ special! se auzea în megafon o voce pompoasă. 
Organizatorii tirgului au deosebita plăcere de a-i prezenta 
pe domnul Homer L. Zuckerman și pe celebrul său porc. 
Camionul în care se află extraordinarul animal se apropie 
deja de centru. Vă rugăm frumos să-i faceți loc să treacă! În 
citeva minute, porcul va fi coborit în ringul special pentru 
jurizări, din faţa tribunei, unde se va face o premiere spe- 
cială. Rugăm publicul să facă loc, pentru a lăsa camionul să 
treacă. Vă mulțumim. 

Wilbur tremură cind auzi acest anunţ. Se simți 
fericit, dar și confuz. Camionul se strecura încetișor prin 
mulțime. O grămadă de oameni îl înconjurau, iar domnul 
Arable trebuia să conducă foarte atent, pentru a nu lovi pe 
cineva. În sfârșit, reuși să ajungă la standul juriului. Avery 
sări şi cobori uşa caroseriei din spate. 

- Sint speriată de moarte, șopti doamna Zuckerman. 


Sute de oameni se uită la noi. 

- Capul sus, replică doamna Arable, e distractiv. 

- Coboriţi porcul, vă rugăm! se spunea în megafon. 

- Toţi odată, acum, băieţi! îi îndemna domnul 
Zuckerman. 

Mai mulți bărbați veniră din mulţime, să ajute la 
„descărcat“. Avery era cel mai înverşunat dintre toți. 

- Bagă-ţi bluza în pantaloni, Avery! strigă doamna 
Zuckerman. Și stringe-ți cureaua. Îți cad pantalonii. 

- Nu vezi că sint ocupat? răspunse Avery cu obrăznicie. 

- Priviţi! strigă Fern, arătind cu degetul. Acolo-i Henry! 

- Nu ţipa, Fern! spuse mama. Și nu arăta cu degetul! 

- N-ai putea să-mi dai niște bani, te rog? întrebă Fern. 
Henry m-a invitat să ne dăm din nou în carusel dar nu cred 
că mai are bani. I-a cheltuit pe toți. 

Doamna Arable deschise geanta. 

- Poftim, spuse ea. Ai aici patruzeci de cenți. Ai grijă să 
nu te pierzi și întoarce-te la locul obișnuit de întîlnire, lingă 
ţarcul porcilor, foarte curind! 

Fern fugi, aplecindu-se şi strecurindu-se prin mulțime, 
în căutarea lui Henry. 

- Porcul familiei Zuckerman este luat acum din ţarc, 
spuse tare vocea din megafon. Rămineți aproape pentru un 
anunţ! 

Templeton se ghemui sub paie, la fundul țarcului. 

- Ce de porcării! bombăni șobolanul. Mult zgomot pen- 


tru nimic! 

Dincolo, în celălalt ţarc, Charlotte se odihnea. 
Cele două picioare din față cuprindeau sacul cu ouă. 
Charlotte putea auzi tot ceea ce se spunea la megafon. 
Vorbele acelea îi dădură curaj. Acesta era momentul ei 
de triumf. Cînd Wilbur ieși din țarc, mulțimea aplaudă 
și aclamă. Domnul Zuckerman își scoase pălăria și se 
inclină. Lurvy îşi scoase batista lui mare din buzunar 
şi-şi şterse sudoarea de pe ceafă. Avery îngenunche în 
noroi, lingă Wilbur, dezmierdindu-l și dindu-se în spec- 
tacol. Doamna Zuckerman și doamna Arable stăteau pe 
treapta camionului. 

- Doaaamneloor și domnilor, se auzi în megafon, vă 
prezentăm acum remarcabilul porc al domnului Homer 
L. Zuckerman. Faima acestui unic animal s-a răspindit 
pină în colțurile cele mai îndepărtate ale pămîntului, 
atrăgind mulți turiști valoroși în marele nostru stat. Mulți 
dintre dumneavoastră îşi mai amintesc ziua de neuitat, 
cînd, vara trecută, au apărut în mod misterios niște cuvinte 
pe o pinză de păianjen, atrăgind atenţia tuturor asupra fap- 
tului că acest porc este cu totul neobișnuit. Acest miracol 
n-a fost complet explicat, deși tot felul de învățați au vizi- 
tat cocina de la ferma familiei Zuckerman pentru a studia 
și a observa fenomenul. După ultima analiză, am aflat doar 
că aici avem de-a face cu forțe supranaturale și ar trebui să 


fim cu toţii mîndri și recunoscători. Cu alte cuvinte, 

doamnelor şi domnilor, „ASTA DA, PORC!“, după cum 
scria pe pinza de păianjen. 

Wilbur roşi. Stătea nemișcat şi încerca să arate cît mai 
bine. 

- Acest animal magnific, continuă vocea, este cu 
adevărat formidabil. Uitaţi-vă la el, doamnelor și domnilor! 
Observaţi cît e de delicat și de alb, observați pielea fără nici 
o pată, culoarea sănătoasă roz a urechilor și a ritului. 

- E de la zer, îi șopti doamna Arable doamnei 
Zuckerman. 

- Observaţi cum strălucește acest animal! Apoi amin- 
tiți-vă ziua cînd a apărut clar cuvintul „Strălucitor“ pe 
pinză. Cum a apărut acest scris misterios? Nu păianjenul 
e autorul, asta-i clar. Păianjenii sînt foarte pricepuţi 
la țesut pinze, dar nu mai e nevoie să spun, că nu știu 
să scrie. 

- A, nu ştiu, nu?! murmură Charlotte pentru ea. 

- Doaaamneloor şi domnilor, continuă vorbitorul, 
nu vreau să vă mai răpesc din timpul dumneavoastră 
prețios. În numele conducerii acestui tirg, am onoarea 
de a oferi un premiu special în valoare de douăzeci şi 
cinci de dolari domnului Zuckerman, precum și o fru- 
moasă medalie de bronz splendid gravată, în semn de 
apreciere pentru rolul important pe care l-a jucat acest 
porc, acest strălucitor, teribil, umil porc, în atragerea 


atitor vizitatori la tirgul nostru. 

Wilbur simți că-l ia cu ameţeală, și discursul laudativ nu 
se mai încheia odată! Cind auzi mulțimea că aclamă și 
aplaudă din nou, leșină brusc. I se tăiară picioarele, mintea 
1 se goli și căzu grămadă, inconştient. 

- Ce s-a întîmplat? întrebă vorbitorul. Ce se întîmplă, 
Zuckerman? Ce-a pățit porcul tău? 

Avery se aşeză lingă porc, încercînd să-l ridice. Dom- 
nul Zuckerman se agita de colo-colo, făcindu-i vint cu 
pălăria. 

- E bine, strigă Zuckerman. Mai ia pauze de-astea. 
E modest și nu suportă laudele. 

- Păi, nu putem da un premiu unui porc mort, spuse 
vorbitorul. Cine-a mai pomenit așa ceva? 

- Nu e mort, urlă Zuckerman, a leșinat. Se jenează 
foarte ușor. Adu puțină apă, Lurvy! 

Acesta sări din cercul juriului și dispăru. Templeton 
scoase capul dintre paie. Observă coada lui Wilbur, care 
era destul de aproape de el, și rinji. 

- Ştiu ce am de făcut, chicoti el. 

Își înfipse dinții în coada lui Wilbur. Durerea îl trezi pe 
porcușor. Într-o clipă sări în picioare. 

- Auuu! strigă el. 

- Uraaa! chiui mulțimea. S-a ridicat! Porcul s-a ridicat! 


Bună treabă, Zuckerman! Asta da, porc! 

Toe 


Toţi erau încîntaţi şi domnul Zuckerman cel mai 
incîntat dintre toți. Oftă ușurat. Nimeni nu-l văzuse pe 
Templeton. Șobolanul făcuse treabă bună. 

Și atunci, unul dintre membrii juriului urcă în ring cu 
premiile. Îi înmînă domnul Zuckerman două bancnote de 
zece dolari și o bancnotă de cinci dolari. Apoi legă medalia 
la gitul lui Wilbur, care se înroși de emoție. Bărbatul dădu 
mina cu domnul Zuckerman și cu Avery. Mulțimea 
aclama. Un fotograf îi făcea poze lui Wilbur. 

Un sentiment extraordinar de fericire cuprinse familia 
Zuckerman și familia Arable. Acesta era cel mai măreț 

moment în viața domnul Zuckerman. Îl bucura nespus 
cÎştigarea unui premiu în fața acelei mulțimi de oameni. 
În timp ce Wilbur era dus înapoi în țarc, Lurvy îşi făcea 
loc prin mulţime, cărind o găleată cu apă. Avea o privire 
ciudată. Fără să ezite o secundă, aruncă apa spre Wilbur. 
La emoţiile pe care le avea, greși ţinta, nimerindu-i pe 
domnul Zuckerman și pe domnul Avery. Amindoi erau 
acum uzi leoarcă. 

- Pentru Dumnezeu! zbieră domnul Zuckerman. 


Ce te-a apucat Lurvy? Nu vezi că porcul şi-a revenit? 
p rvy P Ş 

- Au cerut apă, spuse Lurvy pașnic. 

- Da, dar nu un duș, spuse domnul Zuckerman. 

Mulțimea izbucni în ris. Pină şi pe domnul Zuckerman 
il podidi risul. Și, bineînţeles, lui Avery i se păru amuzant 
să se trezească așa, ud, şi imediat începu să facă pe clovnul. 
Se prefăcea că e sub duș; se schimonosea, se scălimbăia, 
țopăia de colo-colo şi se prefăcea că se spală cu săpun la 
subraţ. Apoi se usca cu un prosop imaginar. 

- Avery, termină! ţipă mama lui. Nu te mai da în 
spectacol! 

Dar mulțimea era încintată. Pe Avery îl interesau 
doar aplauzele. Îi plăcea să facă pe clovnul cînd toate 
privirile erau asupra lui. Cind descoperi că mai rămăsese 
un pic de apă pe fundul găleţii, ridică găleata în aer și 
aruncă apa pe el, schimonosindu-se. Copiii din tribună 
strigau cu admiraţie. 

În sfirşit lucrurile se calmară. Wilbur fu suit în ca- 
mion. Mama lui Avery își luă băiatul din ring și îl urcă în 
camion, să se usuce. Camionul condus de domnul Arable 
dădea încet înapoi către țarcul de porci. Pantalonii uzi ai lui 
Avery lăsară o pată mare pe scaun. 


21. Ultima zi 


Charlotte și Wilbur erau singuri. Familiile plecaseră s-o 
caute pe Fern. Templeton dormea. Wilbur stătea culcat, 
odihnindu-se după agitația și emoţiile de la ceremonie. 
Medalia îi atirna încă la git. Dacă se uita cu coada ochiului, 
o putea vedea. 

- Charlotte, spuse Wilbur după ceva vreme, de ce ești 
așa de tăcută? 

- Îmi place să stau liniștită, spuse ea, întotdeauna am 
fost destul de tăcută. 

- Da, dar azi pari mai tăcută decit de obicei. Te simţi 
bine? 

- Sint puţin obosită, poate, dar mă simt relaxată. 
Succesul tău de azi-dimineaţă a fost într-o mică măsură și 
succesul meu. Viitorul tău e garantat. Vei trăi la adăpost şi 
în siguranță, Wilbur. Nimic nu-ți poate face rău acum. 
Aceste zile de toamnă se vor scurta şi se va face frig. Frun- 


zele se vor desprinde și vor cădea din copaci. Crăciunul va 

veni, apoi zăpezile iernii. Vei trăi să te bucuri de ele, de fru- 
musețea lumii înghețate, pentru că însemni foarte mult 
pentru familia Zuckerman. Iarna va trece, zilele se vor 
lungi, gheaţa se va topi în iazurile din pășune. Vrăbiuțele 
vor reveni și vor cinta, broaștele se vor trezi, vintul cald va 
sulfa din nou. 'Toate aceste imagini, sunete și mirosuri, vor 
fi ale tale să le savurezi. Wilbur, această lume minunată, 
aceste zile nepreţuite... 

Charlotte se opri. O clipă mai tirziu, o lacrimă apăru în 
ochii lui Wilbur. 

- O, Charlotte, spuse el. Și cînd te gindești că atunci 
cînd te-am cunoscut pentru prima oară am crezut că ești 
crudă și însetată de singe... 

Cind își reveni din emoție vorbi din nou: 

- De ce ai făcut toate astea pentru mine? Nu merit asta. 
Eu n-am făcut niciodată nimic pentru tine. 

- Ai fost prietenul meu. Chestia asta în sine contează 
extrem de mult. Am ţesut pinzele pentru că mi-ai plăcut. 
La urma urmei, ce-i o viaţă? Ne naştem, trăim o perioadă 
scurtă, murim. Viaţa unui păianjen n-are cum să valoreze 
mai mult decit un terci, cu toate capcanele și tot prinsul 
ăsta de muște. Ajutindu-te pe tine, poate am încercat să-i 
ridic puţin valoarea. Cerul mi-e martor că orice viață poate 


fi îinnobilată astfel. 

- Eu, spuse Wilbur, nu mă pricep la discursuri. N-am 
talentul tău la vorbe. Dar tu m-ai salvat, Charlotte, şi mi-aş 
da cu bucurie viaţa pentru tine. Zău, aș face-o. 

- Sint convinsă că ai face-o. Și-ţi mulțumesc pentru sen- 
timentele tale măreţe. 

- Charlotte, spuse Wilbur. Azi plecăm toți acasă. Tirgul 
aproape s-a încheiat. N-o să fie grozav cind vom fi din nou 
acasă în pivniţa hambarului, cu oile și cu giştele? Nu eşti 
nerăbdătoare să ajungi acasă? 

Pentru o clipă, Charlotte nu spuse nimic. Apoi vorbi, 
atit de încet încît Wilbur abia auzi cuvintele: 

- Nu voi merge înapoi în hambar, spuse ea. 

Wilbur sări în picioare. 

- Nu vii înapoi? Charlotte, ce tot spui? 

- Sint epuizată, răspunse ea. Peste o zi sau două mor. 
N-am putere nici cît să cobor în ţarc. Mă indoiesc că am 
destul fir pentru a cobori la pămint. 

Auzind acestea, Wilbur se simţi copleșit de durere. 
Trupul i se cutremura de hohote de plins. Urla și grohăia 
de disperare. 

- Charlotte, gemu el, Charlotte! Adevărata mea 
prietenă! 

- Hai, să nu facem scene, spuse păianjenul. Potolește-te, 
Wilbur. Nu mai face atita caz! 

- Dar nu pot accepta asta, strigă Wilbur. Nu te las sin- 
gură aici, să mori. Dacă rămii tu, rămîn și eu. 

- Nu fi caraghios, spuse Charlotte. Nu poți rămîne aici. 
Zuckerman, Lurvy şi John Arable se vor întoarce dintr-o 
clipă-n alta, te vor împinge în ţarc și veţi pleca. De altfel, 
n-ar avea nici un rost să rămii. N-ar avea cine să te 
hrănească. Tirgul va fi curind gol și pustiu. 

Wilbur intrase în panică. Alerga de jur imprejurul țarcu- 
lui. Deodată, îi veni o idee: îşi aduse aminte de sacul cu ouă 
și de cele patru sute paisprezece păianjeni mici, care urmau 
să iasă în primăvară. Dacă Charlotte nu putea să meargă 
acasă, la hambar, el trebuia să-i ia cel puţin pe copiii ei. 
Wilbur se întoarse la cocină. Îşi puse picioarele din față pe 
scîndura de sus şi privi atent în jur. În depărtare zări famili- 
ile Zuckerman și Arable, apropiindu-se. Ştia că trebuie să 
acţioneze rapid. 

- Unde e Templeton? întrebă el, hotărit. 

- E în colțul acela, sub paie. Doarme, spuse Charlotte. 

Wilbur fugi spre el, îl împinse cu ritul lui puternic pe 
şobolan şi-l aruncă în sus. 

- Templeton, strigă Wilbur. Fii atent! 

Șobolanul, trezit dintr-un somn adinc, se uită mai întii 
confuz, apoi enervat. 

- Ce-i cu tărăboiul ăsta? urlă el. Nu poate șobolanul să 
pună geană pe geană, fără să fie azvirlit în aer? 

- Ascultă! strigă Wilbur. Charlotte e foarte bolnavă. 
Mai are foarte puţin de trăit. Nu ne poate însoți acasă, din 


cauza stării ei. De aceea, trebuie neapărat să-i iau eu sacul 

cu ouă. Nu pot să ajung la el și nici să urc. Eşti singurul 
care-l poate lua. N-avem timp de pierdut. Vin oamenii. Vor 
fi aici în orice moment. Te rog, te rog, te rog, Templeton, 
urcă-te și ia sacul cu ouă. 

Șobolanul căscă, își indreptă mustăţile, apoi privi în sus, 
către sacul cu ouă. 

- Așa deci, spuse el plictisit. Bătrînul Templeton trebuie 
iarăși să salveze pe cineva, nu? Templeton, fă asta, 
Templeton, fă aia, Templeton fugi la groapa de gunoi 
și adu-mi o bucată de hirtie, Templeton, te rog, împru- 
mută-mi un fir, să-mi ţes o pinză... 

- Of, grăbește-te! îl rugă Wilbur. Grăbește-te, 
Templeton! 

Dar șobolanul nu se grăbea deloc. Începu să imite vocea 
lui Wilbur. 

- „Grăbeşte-te, Templeton“ nu-i așa? Ha, ha! Și, mă rog, 
ce mulțumiri primesc în schimb? Niciodată o vorbă bună 
pentru bătrinul Templeton, numai ironii și remarci 
inteligente și comentarii. Niciodată o vorbă bună pentru 
şobolan. 

- Templeton, spuse Wilbur disperat, dacă nu termini cu 
vorba şi nu treci la treabă, totul va fi pierdut și voi muri de 
inimă rea. Te rog, urcă! 

Templeton se întinse în paie, pe spate. Își puse leneș 
lăbuţele din față sub cap și-și puse picior peste picior, cu un 
aer de relaxare totală. 

- Să mori de inimă rea, se maimuțări el. Ce înduioşător. 
Vai, vai! Constat că întotdeauna sînt eu cel la care vii cind 
ai probleme. Dar n-am auzit niciodată pe nimeni să moară 
de grija mea. Asta nu. Cui să-i pese cituși de puțin de bă- 
trinul Templeton? 

- Ridică-te! strigă Wilbur. Nu te mai purta ca un copil 
răsfăţat! 

Templeton rinjea și stătea liniștit. 

- Cine a făcut drumuri după drumuri la groapa de 
gunoi? întrebă el. Bătrinul Templeton, cine altul? Cine a 
salvat viaţa lui Chalotte speriindu-l pe băiatul Arable cu un 
ou stricat de giscă? Ca să vezi, cred că era tot bătrinul 
Templeton. Cine ţi-a mușcat codiţa și te-a pus pe picioare 
azi-dimineață, după ce-ai leșinat în faţa mulțimii? Bătrinul 
Templeton. Te-ai gindit vreodată că sint sătul de făcut 
comisioane şi servicii? La urma urmei, ce crezi că sînt, 
şobolan bun la toate? 

Wilbur era disperat: veneau oamenii. Și șobolanul îl lăsa 
baltă. Deodată, își aminti de pasiunea lui Templeton pen- 
tru mîncare. 

- Templeton, spuse el, îţi fac o promisiune solemnă. 
Adu-mi sacul cu ouă al lui Charlotte și de-acum încolo o să 
te las pe tine să măninci primul, cînd Lurvy mi-aduce de 
mincare. O să te las să alegi orice din troacă şi n-o să mă 
ating de nimic pină nu termini tu. 


Șobolanul se ridică. 

- Vorbeşti serios? spuse el. 
- Promit. Pe cuvint de onoare. 
- Bine, batem palma, spuse șobolanul. 

Se duse la perete și începu să urce. Stomacul lui încă era 
umflat, după festinul de noaptea trecută. Mormăind și 
văicărindu-se, se ridică încet pînă la tavan. Se tiri pînă 
ajunse la sacul cu ouă. Charlotte se dădu într-o parte, 

să-i facă loc. Era pe moarte, dar încă avea atita putere să se 
miște un pic. Apoi Templeton scoase dinții lui lungi și uriți 
și incepu să taie firele care fixau sacul de tavan. Wilbur 
urmărea totul de jos. 

- Fii foarte atent, spuse el. Nu vreau să fie deranjat nici 
un singur ou. 

- Sestia asta se sipeste în sură, se plinse sisiind, 
șobolanul. E mai său secit o saramea. 

Dar își văzu de treabă și reuși să desprindă sacul și să-l 
ducă jos, unde-l lăsă în fața lui Wilbur. Cu un oftat, Wilbur 
răsuflă ușurat. 

- Mulţumesc, Templeton, spuse el. Nu voi uita asta 
toată viaţa mea. 

- Nici eu, spuse şobolanul, scobindu-se printre dinți. 
Mă simt ca și cum aș fi mincat un ghem de fire toarse. Ei, 
şi-acum, acasă! 

Templeton se furișă în ţarc și se ascunse în paie. Dispăru 
la timp. Lurvy, John Arable și domnul Zuckerman apărură 
chiar în momentul acela, urmaţi de doamna Arable, de 
domnul Zuckerman, de Avery şi de Fern. Wilbur hotărise 
deja cum avea să care sacul cu ouă; exista o singură moda- 
litate. Prinse cu atenţie mica legăturică și o ţinu în virful 
limbii. Își aduse aminte ce-i spusese Charlotte: că sacul era 
impermeabil și rezistent. Avea o senzaţie ciudată pe limbă 
și-i venea să saliveze. Și, bineînţeles, nu putea vorbi. Dar, 
pe cînd era împins în parc, privi în sus, către Charlotte, și-i 

făcu cu ochiul. Ea ştia că Wilbur își lua astfel rămas-bun. 
Și mai ştia că puii ei erau în siguranță. 

- Adio! şopti ea. 

Și, cu ultimile puteri, îi făcu semn cu unul din piciorușe. 

Apoi nu se mai mișcă. 

A doua zi, pe cînd roata mare era dezmembrată și caii 
de curse erau urcați în vagoane, iar animatorii își împa- 
chetau lucrurile, plecind cu remorcile, Charlotte muri. 

Tirgul era pustiu. Barăcile și clădirile erau goale și izo- 
late. Terenul din jur era plin de sticle și de gunoaie. Nici 
unul dintre sutele de oameni care vizitaseră tirgul nu știa că 
un păianjen gri avusese cel mai important rol. Nimeni n-a 
fost alături de ea în ultima ei clipă. 


22. O adiere caldă 


Și așa, Wilbur se întoarse la plăcuta lui grămadă de 
bălegar, din pivniţa hambarului. Era o reîntoarcere ciudată. 
La git avea o medalie de onoare, iar în gură ducea un sac cu 
ouă de păianjen. „Nicăieri nu-i ca acasă“, gindi Wilbur, 
punind într-un colț sigur cei cinci sute paisprezece pui 
nenăscuţi. Hambarul mirosea bine. Prietenele lui, oile şi 
giştele, erau bucuroase să-l vadă întors acasă. Giştele îi 
făcură chiar o primire gălăgioasă. 

- Felici-felici-felicitări! strigară ele. Bună treabă! 

Domnul Zuckerman luă medalia de la gitul lui 
Wilbur și o agăţă într-un cui, deasupra cocinei, unde o 
puteau studia vizitatorii. Wilbur însuși putea s-o pri- 
vească oricind dorea. 

În zilele care au urmat, a fost foarte fericit. Ciştigase 
mult în greutate. Nu mai era îngrijorat de faptul că ar 
putea fi tăiat, pentru că ştia că domnul Zuckerman nu 


mai avea de gind să-l mănince. Wilbur se gindea deseori 


| 176 EB. Vhite 


la Charlotte. Încă mai atîrnau la intrare cîteva fire din 
vechea ei pînză. În fiecare zi, Wilbur stătea și privea 
pinza ruptă, goală, și de fiecare dată i se punea un nod 
in git. Nimeni nu avusese așa un prieten - afectuos, loial 
ȘI priceput. 

Zilele de toamnă deveniră mai scurte, Lurvy aduse 
bostanii şi dovleceii din grădină și îi aranjă pe podeaua 
hambarului, unde nu puteau să fie atinși de ger în nop- 
țile friguroase. Arţarii și mestecenii se îmbrăcară în 
culori vii; vintul îi scutura, iar ei lăsau să le cadă frunzele 
la pămînt, una cite una. Sub merii sălbatici din livadă, 
micile mere roșii formau un covor gros; oile și giștele se 
delectau cu ele, iar vulpile veneau noaptea să le adul- 
mece. Într-o seară, chiar înainte de Crăciun, începu să 
ningă. Zăpada se aşternu peste casă și peste hambar, pe 
cimpuri și în păduri. Wilbur nu văzuse pînă atunci 
zăpadă. Cind se făcu dimineaţă, ieși și scurmă încîntat 
prin neaua din curtea sa. Fern şi Avery sosiră trăgind o 
sanie. Coboriră în josul cărării, pînă la iazul îngheţat, 
din pășune. 

- Săniușul este cea mai grozavă distracție, spuse Avery. 

- Cea mai grozavă distracţie, ripostă Fern, este cînd 
roata de la tirg se oprește și Henry şi cu mine sîntem în 
locul cel mai înalt, iar Henry leagănă cabina și putem vedea 


totul la kilometri întregi depărtare. 

- Doamne, încă te mai gindești la vechea roată? se miră 
Avery. Tirgul a fost acum multe săptămini. 

- Mă gindesc la asta tot timpul, spuse Fern, scoțindu-și 
zăpadă din urechi. 

După Crăciun, termometrul cobori sub minus zece 
grade. Iarna își intrase în drepturi. Pășunea era sumbră și 
înghețată. Vitele stăteau acum în hambar tot timpul, cu 
excepţia dimineţilor însorite cind ieșeau şi se odihneau în 
curtea hambarului, la adăpostul căpiţei. Oile stăteau și ele 
în apropierea hambarului, care le mai ferea de vintul rece. 
Cind le era sete, mincau zăpadă. Giștele stăteau prin curtea 
hambarului, cum stau băieții printr-un magazin de duciuri, 
iar domnul Zuckerman le hrănea cu porumb și cu napi ca 
să rămină binedispuse. 

- Multe, multe mulțumiri! spuneau ele întotdeauna cind 
vedeau că li se aduce de mincare. 

Templeton se mută înăuntru cînd veni iarna. Casa lui 
de sub troaca porcului era prea friguroasă, așa că își 
aranjă un cuib confortabil în hambar, chiar în spatele 
sacilor cu grine. L-a căptușit cu ziare murdare și cirpe şi, 
ori de cite ori găsea un breloc sau un suvenir, îl căra acasă 
și-l depozita acolo. Continuă să-l viziteze pe Wilbur de 
trei ori pe zi, exact la ora mesei, iar Wilbur își pinu 
promisiunea făcută. Wilbur îl lăsa întotdeauna pe şo- 
bolan să mănince primul. Abia după ce Templeton era 
sătul, mînca şi Wilbur. Pentru că minca peste măsură, 

Templeton ajunsese mai mare şi mai gras decit orice 
şobolan văzut vreodată. Era gigantic. Cam cît o tînără 
marmotă. 

Bătrina oaie îi atrase într-o zi atenția că s-a îngrășat prea 


tare. 

- Ai trăi mai mult, spuse bătrina oaie, dacă ai mînca mai 
puțin. 

- Cine vrea să trăiască pentru totdeauna? șuieră șobo- 
lanul. Eu sint un mîincăcios notoriu și simt o nespusă satis- 
facție să mă îndop. 

Se bătu pe burtă, rînji la oaie și se cățără pe scări, să se 
culce. 

Toată iarna, Wilbur nu scăpă din ochi sacul de ouă al 
lui Charlotte, ca și cum şi-ar fi păzit propiii copii. Făcuse 
un loc special în balegă pentru sac, în apropierea gardu- 
lui. În nopțile foarte reci se așeza în așa fel încît răsuflarea 
lui să încălzească sacul. Pentru Wilbur nu era nimic mai 
important în viață decit acel obiect rotund; nimic altceva 
nu conta. Răbdător, aștepta sfirșitul iernii și venirea 
micilor păianjeni. Viaţa este minunată cînd aștepți ceva 
să se întimple sau cind aștepți să iasă pui. 

În sfîrşit, iarna se termină. 

- Am auzit broaștele azi, spuse bătrina oaie într-o seară. 
Ascultă! Se aud şi acum. 

Wilbur stătu liniștit și ciuli urechea. Dinspre iaz, se 
auzeau în cor vocile a sute de broscuţe. 

- Primăvară! spuse bătrina oaie, ginditoare. Din nou 
primăvară. Wilbur văzu că în spatele oii pășea un mielușel. 
Trecuseră doar citeva ore de cind se născuse. 

Zăpada se topea. Piriiașele se umflau și ieșeau din albie. 
O rindunea cu pieptul dungat cînta pe o ramură. Lumina 

era mai puternică, zorii se iveau mai devreme. Aproape în 
fiecare dimineaţă cite un mielușel se năștea în ţarcul oilor. 
Gîsca şedea pe nouă ouă. Cerul părea nesfirșit și un vînt 
cald adia, purtind cu el ultimele fire din vechea pinză a lui 
Charlotte. 

Într-o frumoasă dimineaţă însorită, după micul dejun, 
Wilbur studia prețiosul lui sac. Era liniștit. Cum stătea 
acolo, observă că se mișcă ceva. Se apropie și se uită atent. 
Un păienjenel se strecură din sac. Nu era mai mare decit un 
bob de nisip - cam cit un virf de ac. Era gri și avea o linie 
neagră pe abdomen. Picioarele îi erau și ele gri și cafenii. 
Arăta exact ca Charlotte. 

Wilbur tremură tot cind îl văzu. Micul păianjen îi făcu 
cu mina. Wilbur privi sacul mai atent. Alți doi păienjenei 
ieşiseră și făceau și ei cu mina. Se cățărau de jur împreju- 
rul sacului, explorindu-și lumea. Urmară încă trei păian- 
jeni, apoi alți opt. Pe urmă zece. Copiii lui Charlotte 
veniseră, în sfîrşit pe lume. Inima lui Wilbur bătea puter- 
nic. Începu să guițe, apoi făcu o piruetă, împroşcînd cu 
balegă. Se dădu peste cap și se opri exact în faţa copiiilor 
lui Charlotte. 

- Hai, salut! spuse el. 

Primul păianjen îl salută şi el, dar vocea lui era atit de 
slabă că Wilbur nu-l putu auzi. 

- Sint un vechi prieten de-al mamei voastre, spuse 
Wilbur. Mă bucur să vă văd. Ce faceţi, sinteți bine? 

Micii păianjeni își agitau piciorușele. Wilbur își dădea 
seama după reacţia lor că erau bucuroși să-l vadă. 

- Pot să vă aduc ceva? Aveţi nevoie de ceva? îi întrebă. 

Tinerii păianjeni nu știau decit să dea din piciorușe. 
Apoi, timp de citeva zile şi citeva nopți se cățărară pe ici, 
pe colo, în sus și-n jos, jur-imprejur, făcîndu-i semne lui 
Wilbur, trăgind mici fire în urma lor şi explorindu-și 
căminul. Erau sute. Wilbur nu-i putea număra, dar știa că 
avea o mulțime de prieteni. Creșteau destul de rapid. 
Curind, fiecare din ei era mare cit o gaură lăsată de un 
glonț. Țeseau pinze mici lingă sac. 

Apoi sosi o dimineaţă liniștită cind domnul 
Zuckerman deschise o ușă în celălalt capăt al hambarului. 
O adiere caldă se simţi în pivniță. Aerul mirosea a pămînt 
umed, a păduri de molid și a primăvară dulce. Micii păian- 
jeni simţiră curentul cald. Unul se urcă pe marginea gar- 
dului, apoi făcu ceva care îl surprinse enorm pe Wilbur: 
stind în cap, își ridică piciorușele în aer şi dădu drumul 
unui nor fin de mătase, ce forma un balon. În timp ce 
Wilbur privea, păianjenul își dădu drumul de pe gard şi se 
lăsă luat de vint. 

- La revedere, spuse el pe cind ieșea din hambar. 

- Stai o clipă, strigă Wilbur, unde-ți închipui că pleci? 
Dar păianjenul era deja în afara razei lui vizuale. Apoi alt 
păienjenel urcă în partea de sus a gardului, stătu în cap, făcu 
un balon şi zbură de acolo. Apoi altul şi altul. În scurt 

timp, aerul era plin de baloane, fiecare purtînd cîte un 
păianjen. Wilbur era exasperat. Copiii lui Charlotte se 
A ° v 
inghesuiau să plece. 
- Veniţi înapoi, copii! le strigă. 
- La revedere! strigau ei. La revedere, la revedere! 
A A . v’ e . . A v . 
În sfirșit, un păianjen mic se opri cîteva secunde, să-i 


vorbească lui Wilbur, înainte de a-şi face balonul: 


Pinza lui Charlotte 183 | 


- Ăsta-i momentul nostru; trebuie să mergem mai 
departe. Sintem aeronauţi și vom merge în lume, să pesem 
pinze. 

- Dar unde? vru să ştie Wilbur. 

- Oriunde ne duce vintul. Sus, jos, aproape, departe. 
Către est, către vest, la nord, la sud. Ne lăsăm purtaţi de 
adiere. 

- Plecaţi toți? întrebă Wilbur. Nu se poate. Aș rămîne 
singur, fără nici un prieten. Mama voastră n-ar fi de acord, 
sînt sigur. 

Aerul era acum așa de plin de aeronauțţi, încît în ham- 
bar părea că se lăsase ceață. Zeci de baloane se ridicau, 
rotindu-se și ieșind pe ușă, purtate de vintul blind. Strigăte 
slabe de adio ajungeau la urechile lui Wilbur. Nu mai 
putea să privească. Dezolat, se lăsă să cadă, închizind ochii. 
Parcă venise sfirșitul lumii, acum, că era părăsit de copiii 
lui Charlotte. Wilbur plinse pină adormi. 

Cînd se trezi era după-amiază, tirziu. Se uită la sacul 
pentru ouă. Era gol. Ridică privirea. Aeronauţii nu mai 
erau. Apoi merse posomorit spre ușă, unde fusese pinza lui 
Charlotte. Stătea acolo, gindindu-se la ea, cind auzi o voce 
subțire. 

- Salutare! spuse vocea. Sint aici, sus. 

- Și eu, spuse un alt glas subțirel. 

- Şi eu, spuse oa treia voce. Noi trei răminem aici. Ne 


place locul ăsta și ne place de tine. 

Wilbur ridică privirea şi văzu în colțul ușii trei mici 
pinze de păianjen. La fiecare pînză lucra una dintre fiicele 


lui Charlotte. 
v v A . uv A °’ v . o . œ A . . 
- Să-nțeleg că sînteți hotărîți să locuiți aici, în pivnița 
hambarului şi că voi avea trei prieteni? 
- Da, într-adevăr, spuseră păianjenii. 


- Cum vă numiţi, vă rog? întrebă Wilbur, tremurind de 


bucurie. 

- Îşi spun numele meu, răspunse primul păianjen miti- 
tel, dacă-mi spui de ce tremuri. 

- Tremur de bucurie, spuse Wilbur. 

- Atunci numele meu e Joy!, spuse primul păianjen. 

- Care era litera din mijloc din numele mamei? întrebă 
al doilea păianjen. 

- „A“, răspunse Wilbur. 

- Atunci numele meu e Aranea, spuse păianjenul. 

- Dar eu? întrebă al treilea păianjen. Îmi alegeți şi mie, 
vă rog, un nume drăguţ, delicat - ceva nu prea lung, nu 
prea îimpopoţonat și nu prea banal? 

Wilbur căzu pe ginduri. 

- Nellie? propuse el. 

- Bine, îmi place foarte mult, spuse cel de-al treilea 
păianjen. Îmi puteți spune Nellie, adăugă încântat și con- 
tinuă să-și țeasă pinza. 

Wilbur nu-și mai încăpea în piele de bucurie. 

Simţea că trebuie să ţină un scurt discurs cu această 
ocazie foarte importantă. 

- Joy! Aranea! Nellie! începu el. Bun venit în pivniţa 
hambarului. Aţi ales o ușă goală de care să vă prindeţi 
pinzele. Cred ar fi corect să vă spun că i-am fost devotat 
mamei voastre. De fapt, chiar îi datorez viaţa. A fost extra- 
ordinară, frumoasă și loială pănă-n ultima clipă. Îi voi 


l Joy - „bucurie“ (în engl.) (n.tr.) 

păstra mereu o amintire deosebită. Vouă, fiicelor ei, vă 
făgăduiesc prietenia mea pentru totdeauna. 

- Eu ţi-o făgăduiesc pe a mea, spuse Joy. 

- Și eu, spuse Aranea. 

- Şi eu la fel, spuse Nellie, care tocmai reușise să prindă 
o musculiță. 

Era o zi fericită pentru Wilbur. Și au urmat multe alte 
zile liniștite. 

Și cum trecea vremea, iar lunile şi anii veneau și plecau, 
el n-a rămas niciodată fără prieteni. Fern nu mai venea atit 
de des în hambar. Creştea şi încerca să evite chestiile 
copilăreşti, cum ar fi statul pe un scăunel de muls, lingă o 
cocină. Dar copiii lui Charlotte şi nepoţii și strănepoții ei 
au locuit, an de an, pe pragul ușii. În fiecare primăvară, alţi 
păianjeni mititei ieșeau din ouă, luînd locul celor bătrîni. 
Majoritatea lor plecau în zbor cu baloanele lor. Dar întot- 
deauna doi sau trei dintre ei rămineau pe pragul ușii, să aibă 
grijă de casă. 

Domnul Zuckerman avu mare grijă de Wilbur, tot 
restul vieţii lui, iar porcul era deseori vizitat de prieteni 
și de admiratori, pentru că nimeni nu uitase anul trium- 
fului său și miracolul pinzei de păianjen. Viaţa în ham- 
bar era plăcută, zi și noapte, iarna și vara, primăvara și 
toamna, în zilele posomorite și în cele luminoase. Lui 
Wilbur i se părea cel mai frumos loc din lume; iubea 
această pivniţă încîntător de caldă, cu giștele guralive, 

anotimpurile trecătoare, căldura soarelui, trecerea 
rindunelelor, apropierea șobolanilor, monotonia oilor, 
dragostea păianjenilor, mirosul balegii - acolo, totul era 
minunat. 

Wilbur n-o uită niciodată pe Charlotte. Cu toate că îi 
iubea foarte mult copiii, nici unul dintre micii păianjeni nu 
reuşi să-i ia locul în inima lui. Charlotte era unică. 

Nu se întîmplă des să-ți fie alături cineva, atît ca pri- 
eten adevărat cît şi ca bun scriitor. 

S-a întimplat să fie Charlotte. 


E.B. White, jurnalist și autor 

Cartea vorbeşte despre prietenie, 
afectiune şi protecție, despre aventură 
și miracol, despre viaţă şi moarte, 
despre încredere şi trădare, 

despre plăcere şi durere și 

despre trecerea timpului. 

Ca operă literară, este aproape perfectă 
şt aproape magică prin modul 

de realizare. 


Eudora Welty, 
THE NEW YORK TIMES 


Asta da, porc! 
Acestea sînt cuvintele pe care Charlotte, un păianjen care 
trăieşte sus, într-un colț al hambarului, le-a țesut pe pânza ei, 
pentru a-și exprima sentimentele faţă de Wilbur, 
purceluşul. Pe Wilbur îl iubește toată lumea: şi Fern, 
fetița care i-a dat lăptic cu biberonul, salvindu-l:de la moarte;. 
„Și gișştele, și oițele din ogradă, pînă și șobolanul Templeton. 
| „Viaţa pe care o duce în cotețul lui ar fi minunată, 
„dacă stăpinii n-ar plănui să-l tâie de Crăciun. 
că prietenii lui se pun pe făcut planuri de n păr. 
RES, iar Charlotte, pe jaut pinze... miraculoase. 


~ Această nonai ca carte clasică este ecranizată 
de Paramount Pictures şi Nickelodeon Movies, 
“beneficiind de voci de excepție 5 
s Jins ROBERTS (păianjenul Charlotte) 
A OPRAH WINFREY (Gîsca) 
n şi de interpretarea actriței 

